နိရောဓသစ္စာအနက် (၂)ဝိဝေကဋ္ဌော – Mogok Meditation\nအသံဖိုင်ခေါင်းစဉ်= သစ္စာအနက် (၁၆)ချက် နိရောဓသစ္စာအနက်မှ ဝိဝေကဋ္ဌော\nစာအုပ်ခေါင်းစဉ်= နိဗ္ဗာန်ဆိုတာဘယ်လိုလဲ (၂)(ဝိဝေကဋ္ဌော)\nနိဗ္ဗာန်ဆိုတာ ဘယ်လိုလဲ (၂)\nဒကာ – ဒကာမတို့ ဗုဒ္ဓဘာသာ မြန်မာလူမျိုးတိုင်းဟာ နိဗ္ဗာန်ကို သိထား အရေးကြီးတယ်၊ နိဗ္ဗာန်ကို ရမ်းပြီးသိချင်သူနဲ့ တကယ်သိချင်သူ မတူသေးဘူး၊ နိဗ္ဗာန်ကို သိပြီးမှ ရချင်သူနဲ့ မသိဘဲနဲ့ ရော်ရမ်းမှန်းဆပြီး ရချင်သူတွေ ကွာခြားချက်တွေရှိ တယ်။\nဒါကြောင့် ဒကာ ဒကာမတို့ကို သိအောင်လုပ်ဖို့ ဆရာ ဘုန်းကြီးက တိုက်တွန်းလိုက်ပါတယ်၊ ပြောသံကြားနိဗ္ဗာန်ကို လိုချင်တာဟာ အဟုတ်လိုချင်လို့မဟုတ်ဘဲ၊ ထုံးစံအတိုင်း ရချင် လို့ တချို့ ဗုဒ္ဓဘာသာ ဖြစ်လင့်ကစား သဘောပေါက်အောင် မသိ ဒီလိုသေသေချာချာ ဂဃနဏမသိတော့ ဘာကြောင့် နိဗ္ဗာန် ရောက်ချင်မှန်းမသိဘူး၊ လှူတုန်း၊ တန်းတုန်းတော့ နိဗ္ဗာန် ရောက်ရပါစေလို့ အသံထွက်သော်လည်း၊ စိတ်ထဲကမပါ့တပါ။ စီစစ်လိုက်တော့ နိဗ္ဗာန်ရဲ့ အရသာကို မသိတဲ့အတွက်ဘဲ။\nဒါကြောင့် မင်းတို့သိဖို့အရေးကြီးတယ်၊ ဝိဝေကဋ္ဌော၊ နှောင့်ယှက်ခြင်းမှ ဆိတ်ကင်းရာသည် နိဗ္ဗာန်မည်၏။\nနှောင့်ယှက်ခြင်းမှ ကင်းရာသည် နိဗ္ဗာန်\nနိဗ္ဗာန်သဘောတရားဟာ အနှောင့်အယှက်ဘာမှ မရှိ တာ၊ ပင်ကိုယ်သဘောက ကြည်လင် အေးမြပြီး မည်သူကမျှ မနှောင့်ယှက်တဲ့နေရာတမျိုးကို နိဗ္ဗာန်။ ဒီနိဗ္ဗာန် အကြောင်း ပြောမယ့်ကြံရင် နှောင့်ယှက်မှုကိုသိမှ၊ သဘောကျမယ်။\nဒကာ ဒကာမတို့ နေကြထိုင်ကြရတာ အနှောင့်အယှက် နဲ့ အမြဲဒွန်တွဲလျက် အေးချမ်းတယ်လို့ မရှိဘူး။ ဒီလိုအနှောင့် အယှက်မကင်းတာတွေ မြင်မှ အနှောင့်အယှက် ကင်းတဲ့နိဗ္ဗာန်ကို သဘောကျ ကြလိမ့်မယ်။ ဘာတွေ နှောင့်ယှက်သလဲဆိုရင် ယခု ဆရာဘုန်ကြီးထံ နိဗ္ဗာန် ရောက်ကြောင်း တရား စူးစိုက်စိုက်လာ ၍ တရားနာပါသော်လည်း ဒကာဒကာမတို့ရဲ့ ခန္ဓာကိုယ်ကြီးဟာ ဟိုဘက် ပြောင်းလိုက်၊ ဒီဘက် ပြောင်းလိုက်၊ ကြာကြာ ဖိထိုင်ထား က ထုံကျင်ကိုက်ခဲ လာကြတာတွေဟာ အနှောင့် အယှက်မကင်း လို့ပေါ့။\nဒီခန္ဓာကိုယ်ကြီးဟာ ဘယ်လိုထားလို့မှ ကြာရှည်မရ၊ ဘာကြောင့်မရသလဲဆိုရင် အနှောင့်အယှက် တွေများလို့ဟု ဆုံး ဖြတ်ချက်ချပါ၊ တော်တော်ကြာ အပူကနှောင့်ယှက်လိုက်၊ အအေး က နှောင့်ယှက်လိုက်၊ ကျင်ကြီးကျင်ငယ်တွေက နှောင့်ယှက်လိုက်၊ ဝမ်းထဲလေတွေက နှောင့်ယှက်လိုက်၊ အပြင်ဘက်က ဆိုရင်လဲ မှက်၊ ခြင်၊ ယင် အစရှိတဲ့ ရန်တွေက နှောင့်ယှက်လိုက်နဲ့ အငြိမ်ကို မနေရဘူး။\nဒီလိုအနှောင့်အယှက် ကင်းတဲ့ဆီကို သွားဖို့ရာအတွက် ဝိပဿနာတရားအားထုတ်ပြန်ရင်လဲ လိုရင်းပန်းတိုင်ကို သိမှ စိတ်အားပြင်းပြမယ်၊ နှောင့်ယှက်ခြင်းကင်းတာ သိထားမှ နိဗ္ဗာန်ကို သဘောကျမယ်။ ဒီတော့ အခုပြောရမှာက နိရောဓသစ္စာကိုပဲ ပြန်ပြောရ လိမ့်မယ်၊\nနိရောဓသစ္စာထဲမှာ နိဿရဏဋ္ဌဆိုတာ ဝဋ်သုံးပါးမှ ထွက်မြောက်ကြောင်း ဟောပြီးပြီ၊ ဝိဝေကဋ္ဌော အဓိပ္ပါယ်ကို ယနေ့ ပြောရမယ်။\nဝိဝေကဋ္ဌော အဓိပ္ပါယ်မှာ နိဗ္ဗာန်သည် ဝိဝေကဋ္ဌရှိတယ် မြန်မာလိုတော့ ဆိတ်ငြိမ်ခြင်း သဘောရှိတယ်လို့ မှတ်ရမယ်။ နိဗ္ဗာန်သည်ဘယ်သဘောရှိသတုံး လို့ မေးလို့ရှိယင် ဆိတ်ငြိမ်ခြင်း သဘောရှိတယ်လို့ ဒကာ ဒကာမတွေက မှတ်ထား ရမယ်၊ ဆိတ်ငြိမ်တာက ဘာဆိတ်ငြိမ်သလဲ လို့မေးလို့ရှိရင်ဖြင့် ရုပ်နာမ်ဆိုတာသည် ဒကာ ဒကာမတို့ ခဏခဏဖြစ်ပျက်နေတဲ့ အနိစ္စတရား၊ ဒုက္ခတရား၊ အနတ္တတရား၊ ဉာဏ်မျက်လုံးပါတဲ့ ပုဂ္ဂိုလ်မှာ ဘယ်အချိန် ကြည့်လိုက် ကြည့်လိုက်၊ ဉာဏ်မျက်လုံးထဲ မှာ ရှုပ်ယှက်ခတ်နေတာပဲ၊ ဉာဏ်မျက်လုံးထဲမှာ ဘာဖြစ်နေသတုံး (ရှုပ်ယှက်ခတ် နေပါတယ် ဘုရား) အဲ နိဗ္ဗာန်ဆိုတာက အဲသည်လို ရှုပ်ယှက်ခတ်တဲ့သဘောတော့ မရှိဘူး။ ဉာဏ်မျက်လုံးနဲ့ ကြည့် လိုက်တဲ့အခါ ရှင်းပြီးသကာလနေတော့တာပဲ။\nဒါကြောင့် နိဗ္ဗာန်သည် သစ္စာအနက် တစ်ဆယ့်ခြောက် ချက်မှာ ဝိဝေကဆိုတာ ယနေ့ ရောက်လာတော့ နှောင့်ယှက် ခြင်း၊ ရှုပ်ယှက်ခတ်ခြင်းမှ ဆိတ်ငြိမ်ခြင်းသဘောရှိတယ်၊ သြော် နိဗ္ဗာန် ဆိုတာ ဒို့တကယ်လို့မြင်ရလို့ရှိရင်ဖြင့် ရှုပ်ယှက်ခတ်မရှိဘဲနဲ့၊ ဆိတ်ငြိမ် အေးချမ်းပြီး သကာလ နေတဲ့ နေရာကိုမြင်ရမှာပါကလား လို့ ဒကာ ဒကာမတွေ မှတ်ရမယ်။\nဝိပဿနာရှုတဲ့အဆုံးကြတော့ကို ရှုပ်ယှက်ခတ်နေတာမှ လွတ်ပြီးသကာလ -ဒီနေရာမှသာလျင် ရှုပ်ယှက်ခတ် ချုပ် ငြိမ်း၍ ရုပ်သိမ်းပြီးသကာလ ငြိမ်းအေးနေတဲ့သဘော၊ ငြိမ်သက် နေတဲ့သဘော ပါလား၊ ဒီနေရာကို အာရုံပြုသောအားဖြင့် ရောက် မှ ကိုယ်တိုင်ရောက်ဆိုတဲ့၊ ဒီအရောက်နှစ်ခု၊ ကြုံရ ဆုံရမယ် ဆိုရင်ဖြင့် ဘာအနှောင့်အယှက်မှ မရှိပါလားလို့ ကိုယ့်ဉာဏ်ထဲ မှာ ကိုယ်မြင်လာတာ (မှန်ပါ့ ဘုရား)။\nကိုယ့်ဉာဏ်နဲ့ကိုယ်မြင်လာပြီဆိုရင် ရှုပ်ယှက်ခတ်တာ တွေ ချုပ်ငြိမ်းရုပ်သိမ်းပြီး ကိလေသာ အနှောင့်အယှက်တွေမှ ကင်းဝေး၊ ကံအနှောက်အယှက်တွေမှကင်းဝေး၊ နို့မို့လို့ရှိရင်ဖြင့် ကံဘေးကို ကြောက်နေရသေးတယ်၊ ဒကာ ဒကာမတွေက မကောင်းတဲ့ကံက ဝင်နှောင့်ယှက် လိုက်လို့ရှိရင် ပြုံးကနဲ ချောက်ကျအုံးမှာလားဆိုတာ ပူဆွေးရအုံးမယ်။\nသူက နိဗ္ဗာန်ဆိုတာ ဒကာ ဒကာမတွေ ဉာဏ်ထဲမှာ မြင်လို့ရှိရင် နှောင့်ယှက်ခြင်းမှ ဆိတ်ကင်းတဲ့ သဘောပဲ။ သဘောကျရဲ့လား (ကျပါတယ် ဘုရား)။ ဘာပါလိမ့် (နှောင့်ယှက်ခြင်းမှ ဆိတ်ကင်းတဲ့ သဘောပါ ဘုရား)။ ကိလေသာ တည်းဟူသော အနှောင့်အယှက်၊ ကံတည်းဟူသော အနှောင့် အယှက်၊ အကျိုးပေးတည်းဟူသာ အနှောင့်အယှက်၊ ဒါတွေမှ အကုန်ကင်းဆိတ်ပြီး သကာလ နေပါလိမ့်မယ်။\nဒါဖြင့် နိဗ္ဗာန်ကို သွားရတော့မယ်လို့ ဝိဝေကဋ္ဌ၊ သဘော နဲ့ ဟောရတော့မယ်ဆိုလို့ရှိရင် အလုပ်ပြအုံးမှ ခင်ဗျားတို့ ရှင်းမယ်၊ အလုပ်ပြလိုက်တဲ့အခါကျတော့ ဪ နှောင့်ယှက် ခြင်းမှ ဆိတ်ကင်းတဲ့သဘောဟာ နိဗ္ဗာန်ပါလား။\nကဲ ဒါဖြင့် နိဗ္ဗာန်ရောက်ကြောင်းတရားလေးကို ရှေးဦး စွာ ကျင့်စဉ်ကလေးအရင်ပြတော့မယ်၊ (မှန်လှပါ ဘုရား)။ နိဗ္ဗာန် ရောက်ကြောင်း အရင်ပြတော့မှ နှောင့်ယှက်ခြင်းမှ ဆိတ်ကင်း တာပေါ်လာ လိမ့်မယ်။ ဘုန်းကြီးက ဒကာ ဒကာမတွေကို ဝေဒနာနုပဿနာ၊ စိတ္တာနုပဿနာ၊ ဓမ္မနုပဿနာဆိုတာ အနုပဿနာသုံးပါးနဲ့ နိဗ္ဗာန်အရောက် ပို့နေတယ်လို့မှတ်ကြပါ (မှန်ပါ့ ဘုရား)။\nအဲဒီတော့ သုခဝေဒနာ၊ ဒုက္ခပေဒနာ၊ ဥပေက္ခာ ဝေဒနာ၊ ဝေဒနာဘယ်နှစ်မျိုးရှိသတုံး (သုံးမျိုးပါ ဘုရား)၊ သုံးမျိုးရှိတယ်မှတ်ထားပါ။ ဒကာ ဒကာမတွေ သုခဝေဒနာဆိုတာ သုခ – ချမ်းသာတာလေး သက်သက်ပဲ၊ ကိုယ်ပေါ်မှာ ချမ်းသာ တယ်၊ စိတ်ထဲမှာ ချမ်းသာတယ်၊ ဒါ – ဘာဝေဒနာပါလိမ့် (သုခဝေဒနာပါ ဘုရား)။\nဒုက္ခဝေဒနာက ကိုယ်ပေါ်မှာ နာကျင်ကိုက်ခဲဆင်းရဲ တယ်၊ စိတ်ထဲ၊ ဒေါမနဿဖြစ်တယ်၊ အဲဒါဘာဝေဒနာလဲ (ဒုက္ခဝေဒနာပါ ဘုရား)။\nဥပေက္ခာဝေဒနာက၊ မျက်လုံး၊ နား၊ နှာခေါင်း၊ လျှာမှလည်း၊ မြင်ကာမျှမတ္တ၊ ကြားကာမျှမတ္တ၊ နံကာမျှ မတ္တ၊ လျက်ကာမျှမတ္တ၊ စိတ်ထဲမှာလဲ အင်းအာရုံပြုကာမျှ မတ္တလေးကို ဥပေက္ခာ ဝေဒနာလို့ဆိုသည်။\nကောင်းပြီ ဒီဝေဒနာတွေဖြစ်တဲ့အခါကျတော့ ဒကာ ဒကာမတွေမှတ်စရာက ဝေဒနာသည် သူနဲ့ဖြစ်ဖော်ဖြစ်ဖက်နှင့် တကွ၊ တွဲဖြစ်တယ်ဆိုသဖြင့် သင်္ဂြိုဟ်သမားများမှာ အဖျင်းဆုံး သူနဲ့ ဖြစ်ဖော် ဖြစ်ဖက်၊ ခြောက်ခ ုရှိလိမ့်မယ် ဆိုတာ မှတ်ရမယ် (မှန်ပါ့ ဘုရား)။ ခြောက်ခုရှိတယ် မှတ်လိုက်တော့၊ ဝေဒနာချန် လုပ်ပြီး ကျန်တဲ့ငါးခုက စေတသိက်၊ ငါးခုက ဓမ္မာနုပဿနာဖြစ် ရမယ် (မှန်ပါ့) ဝေဒနာနဲ့ သဟဇာတဖြစ်နေတဲ့စိတ်က စိတ္တာ နုပဿနာဖြစ်ရမယ်။\nဝေဒနာရှင် (၃) ခုပါတယ်\nဒါဖြင့် ဝေဒနာရှုရင်၊ ဝေဒနာနုပဿနာ၊ ဓမ္မာ နုပဿနာ စိတ္တာနုပဿနာ၊ သုံးခုပါတယ်လို့ ဒကာ ဒကာမတွေ စာသမား၊ အလုပ်သမားများမှာ ဦးထွန်းဦး၊ ဒါမှတ်ထားရမယ်။ မမှတ်ထိုက်ဘူးလား (မှတ်လိုက်ပါတယ် ဘုရား)။ ခွဲလို့ရရဲ့လား (မရပါ ဘုရား) မရတော့ သတိပဋ္ဌာန် လေးပါးမှာ သုံးပါး တပြိုင်နက်ပြီးတဲ့ တရားဟာ ဝေဒနာနုပဿနာပဲလို့ မှတ်ရ မှာပေါ့ဗျာ (မှန်ပါ့ ဘုရား)။\nကောင်းပြီ ဒါဖြင့် ဒကာ ဒကာမတို့ သုခဝေဒနာ၊ ဒုက္ခ ဝေဒနာ၊ ဥပေက္ခာဝေဒနာလို့ ခန္ဓာကိုယ်မှာ ဝေဒနာက္ခန္ဓာလို့ ဘုရားက ဟောတာ၊ သုခဝေဒနာပေါ်တဲ့အခါ ကျန်ဝေဒနာ နှစ်ပါး မရှိဘူး လို့မှတ်ထားရမယ်။ ဒုက္ခဝေဒနာပေါ်တဲ့အခါ ကျန် ဝေဒနာနှစ်ပါးမရှိဘူး၊ ဥပေက္ခာ ဝေဒနာပေါ်တဲ့အခါ ကျန် ဝေဒနာ နှစ်ပါးမရှိဘူး။\nသြော် ဒါဖြင့် ဝေဒနာက္ခန္ဓာတော့ ဝေဒနာက္ခန္ဓာပဲ။ ဒီဝေဒနာသုံးမျိုးဟာ အလှည့်ကျနဲ့ အမြဲ ဒကာ ဒကာမတွေ သန္တာန်၌ ကိန်းအောင်းနေတာပဲ ဆိုတာတော့ မှတ်ထားပေါ့ (မှန်ပါ့ ဘုရား)။\nဝေဒနာဘယ်အချိန်ကင်းသတုံး လို့မေးရင် ဘယ်နှယ်ဖြေမတုံး (ဘယ်အချိန်မှ မကင်းပါ ဘုရား)။ ကောင်းပြီ၊ ဝေဒနာ သုံးခု၊ တစ်ခုခုကတော့ရှိတယ်လို့ ဒကာ ဒကာမတွေ မှတ်ထားပါ။ သဘောကျပြီလား (ကျပါပြီ ဘုရား)။\nဒါဖြင့် ဒီဝေဒနာကို ရှုရတော့မယ်ဆိုတော့၊ အဲဝေဒနာရှုခိုင်းငြားသော်လည်း ဒကာ ဒကာမတို့ ဝေဒနာ၏ အသက်တမ်းကို သိနှင့်ဖို့ အရေးကြီးတယ်လို့ မှတ်ထားရမယ် (မှန်ပါ့ ဘုရား)။\nဝေဒနာ၏ အသက်တမ်းဟာ ဒကာ ဒကာမတို့ စိတ္တ ယမိုက်အလိုပြောရမယ်ဆိုရင် တစ်နဲ့နှစ်ပဲ အဖြစ်နဲ့အပျက်ပဲရှိ တယ်လို့မှတ်ထားရမယ် (မှန်ပါ့)။ သုခဝေဒနာ၏ သက်တမ်းသည် တစ်နဲ့ နှစ်ပဲ ရှိတယ် (မှန်ပါ့ ဘုရား)၊ တစ်မှာ ဖြစ် တယ်၊ နှစ်မှာပျက်တယ်။\nဒကာ ဒကာမတို့ ခင်ဗျားတို့ ခန္ဓာပေါ်မှာပေါ်တဲ့ အသက်တမ်းသည် တစ်နဲ့နှစ်ပဲ (မှန်ပါ့)။ တစ်မှာ ဘာတုံး (ဖြစ်ပါတယ်)။ နှစ်မှာ (ပျက်ပါတယ် ဘုရား)။ ဪ ဖြစ်ပျက်ပဲရှိတယ်၊ ရှင်းပြီးလား (ရှင်းပါပြီ ဘုရား)။ ယားတာ တွေပေါ်လာရင်၊ ယားတဲ့နေရာလေးစိုက်ကြည့်၊ တော်တော်ကြာ ယားတာလေးက၊ ဖြစ်ပြီးပျက်သွားတာပဲ၊ မရှိတော့ဘူး၊ မရှိတော့ ဘူးလို့ မသိပေဘူးလား (သိပါတယ် ဘုရား)။\nအဲဒီတော့ ဒကာ ဒကာမတို့ မရှိတာသည် အနိစ္စလို့ မှတ်ထား၊ သိတာသည် မဂ္ဂလို့မှတ်ထား၊ မရှိတာဘာပါလိမ့် (အနိစ္စပါ ဘုရား) သိတာက (မဂ္ဂပါ ဘုရား)။\nသြော် ဒါဖြင့် ဒကာ ဒကာမတို့ မရှိတာ အနိစ္စ၊ သိတာကမဂ္ဂဆိုတာလေး၊ ရှေးဦးစွာ မှတ်ထားတော့ ဝေဒနာရှုဆိုတာက ဒကာ ဒကာမတွေ နာမည်တတ်လိုက်တာပါ (မှန်ပါ့)။ ရှုရမှာက အနိစ္စရှုရမှာ၊ ဝေဒနာရှုလို့ဆိုတာက၊ ဘယ် သူသေသတုံး လို့ မေးတဲ့အခါကြလို့ရှိရင်ဖြင့် နာမည်လေးထုတ်ဖော်ပြောမှသာလျင် သေတဲ့ဝတ္တုထင်ရှားတယ်။\nဒါကြောင့် “ဝေဒနာရှုလို့ဆိုတာ၊ ဝေဒနာရှုခိုင်းတာ မဟုတ်ဘူး၊ ဖြစ်ပျက်ကိုအရှုခိုင်းတာ” သဘောကျပြီလား (ကျပါပြီ ဘုရား)။ ဘာအရှုခိုင်းတာတုံး (ဖြစ်ပျက် အရှုခိုင်း တာပါ ဘုရား)။\nဖြစ်ပျက်ကို အရှုခိုင်းတယ်လို့ ဘုန်းကြီးတို့ ဒကာ ဒကာမ တွေကမှတ်ထားတော့၊ ဝေဒနာနုပဿနာဆိုပေမဲ့လဲ၊ ဖြစ်ပျက် ရှုရတာကို ဦးချစ်ခတို့က မှတ်ထားကြ (မှန်ပါ့) ဘယ်နှယ့် ကြောင့် ဝေဒနာနုပဿနာဆိုပြီး အရှင်ဘုရားကဖြစ်ပျက် ရှုခိုင်း ရသတုံး လို့ မေးခွန်း ထုတ်လို့ရှိရင်ဖြင့် ရှင်းသထက် ရှင်းအောင် ယနေ့ ဒကာ ဒကာမတွေ ပြောပြမယ်နော်။\nရှင်းသထက်ရှင်းအောင် ပြောပြမယ်ဆိုတော့ ဥပမာသုခဝေဒနာဆိုတော့ ချမ်းသာတာ ကိုယ်ပေါ်မှာ ပေါ်တယ်ထား လိုက်ပါတော့ ကိုယ်ပေါ်မှာပေါ်တဲ့ဝေဒနာပဲ မှတ်လိုက်ပါတော့၊ အင်းကိုယ်ပေါ်မှာပေါ်နေတုံး ဝမ်းထဲမှာ ရှုတဲ့စိတ်က မပေါ်နိုင် ဘူး။ ဒါက ကာယဒွါရ ဒါက မနောဒွါရ (တင်ပါ့)။\nသုခဝေဒနာက ဘာဒွါရမှာပေါ်တာတုံး (ကာယ ဒွါရမှာပါ ဘုရား)။ ကာယဒွါရ ဆိုရင် မသိဘဲနေမှာစိုးလို့၊ ကိုယ်ပေါ်မှာပေါ်တယ်။ ရှုရတာက ဉာဏ်ထဲက ဝမ်းထဲကနေပြီး ဟဒယ ဝတ္ထုပေါ်ကနေ ရှုရတော့၊ သူရှိတုံးကို ရှုတဲ့ဉာဏ်ပေါ် သလား၊ သူမရှိမှ ရှုတဲ့ ဉာဏ်ပေါ်သလား ဆိုတာတွေးကြည့်ကြစမ်း ပါ၊ (သူမရှိမှ ရှုတဲ့ဉာဏ်ပေါ်ပါတယ် ဘုရား)။ သူမရှိမှ ဉာဏ်ပေါ် တယ်ဆိုသဖြင့် သြော် ဒါကြောင့်မရှိတာ အရှုခိုင်းတာ၊\nဘာ အရှုခိုင်းတာတုံး (မရှိတာအရှုခိုင်းတာပါ ဘုရား)။\nဪ ဒါဖြင့် မရှိတာ အနိစ္စ၊ မရှိမှန်းသိတာက – မဂ္ဂ၊ ဒါမှတ်ထားပါ။ မရှိတာကဘာတဲ့ (အနိစ္စပါ ဘုရား)၊ မရှိမှန်းသိတာက (မဂ္ဂပါ ဘုရား)။ ဪ ဒါဖြင့် ဒကာ ဒကာမတို့ မရှိတာက အနိစ္စ၊ မရှိမှန်းသိတာက မဂ္ဂ ဆိုတော့ မရှိတဲ့အချိန်မှ ဒီကရှုရသည် ဖြစ်လေသောကြောင့် ဝေဒနာတွေ့သလား၊ မရှိတာ တွေ့သလားလို့ထောက်ကြည့် (မရှိတာတွေ့ပါတယ် ဘုရား)။\nဒါဖြင့် ဝေဒနာနုပဿနာဆိုတာ၊ သက်သက်ဆိုင်းဘုတ် ဆွဲထားတာပဲ၊ (မှန်ပါ့) အနိစ္စရှုခိုင်းတာပဲ၊ ဖြစ်ပြီးပျက်သွား တာ၊ အနိစ္စရှုခိုင်းတာပဲဆိုတာ ကျေနပ်ပြီလား (ကျေနပ်ပါ တယ် ဘုရား)။\nဒီကနေ့ ဒကာဒကာမတို့ ဒါဘာဟောချင်လို့တုံး ဆိုတော့၊ ဝိဝေကကို ဟောချင်လို့ ဒီဥစ္စာစတာ (မှန် ပါ့ ဘုရား)။ ဝိဝေကဋ္ဌော နှောင့်ယှက်ခြင်းမှ ဆိတ်ကင်းတဲ့သဘော သည် လည်းကောင်း၊ ဒီနေ့ ပေးရမှာက နှောင့်ယှက်တာတွေ ပြရအုံးမယ်။ နှောင့်ယှက်တာတွေပြတော့မှ သူက ဒီဆိတ်ကင်း တာတွေပေါ်လာမယ် (မှန်ပါ့ ဘုရား) နှောင့်ယှက်တာမရှိ တော့၊ ဆိတ်သုဉ်း ကင်းရှင်းသွားပြီ မဆိုနိုင်ဘူးလား (ဆိုနိုင်ပါတယ် ဘုရား)။\nဒါဖြင့် ဝိပဿနာရှုတာသည် ဒကာဒကာမတို့ နှောင့် ယှက်တာ အရှုခိုင်းတာလို့ မှတ်လိုက် (တင်ပါ ဘုရား)။ ဝိပဿနာအရှုခိုင်းတာ ဘာပါလိမ့် (နှောင့်ယှက်တာ အရှု ခိုင်းတာပါ ဘုရား)။ ဟုတ်သားပဲ၊ ဘယ်အချိန်ပဲ၊ ဘုန်းကြီးက ဉာဏ်ပေးပြီး အရှုခိုင်းခိုင်း ခင်ဗျားတို့ ဉာဏ်မှာဖြင့် ဟိုနေရာ ကြည့်လိုက်လဲ ဖြစ်ပျက်သွားတာတွေ့တာပဲ၊ ဒီနေရာကြည့်လိုက် လဲ (ဖြစ်ပျက်သွားတာ တွေ့ရမှာပါ ဘုရား)။ ကြည့်ချင်တဲ့ ဆီကြည့်၊ ဘာတွေ့မလဲ (ဖြစ်ပျက်တွေ့မှာပါ ဘုရား)။\nဒါဖြင့် ဉာဏ်ထဲမှာ အမြဲတမ်း ဖြစ်ပျက်တည်းဟူသော အနှောင့်အယှက်တွေ ဉာဏ်နဲ့ အမြဲမြင်မနေဘူးလား၊ (မြင်ရပါတယ် ဘုရား)၊ ဒါဖြင့် ဒါနှောင့်ယှက်ခြင်းကင်းတယ်လို့ ဆိုမလား၊ မကင်းဘူးလို့ ဆိုကြမလား (မကင်းဘူးလို့ ဆိုရမှာ ပါ ဘုရား)။ မကင်းသေးဘူး၊ မကင်းသေးတော့ ဒီအလုပ်သည် လုံ့လဗျာပါရ စိုက်ရတဲ့အလုပ် သဘောကျပြီလား (ကျပါတယ် ဘုရား)။\nလုံ့လဗျာပါရ စိုက်ရတဲ့အလုပ် ဆိုလို့ရှင်ရင် ခင်ဗျားတို့ မသိမှာစိုးတဲ့အတွက် သမ္မာသင်္ကပ္ပ ဆိုတာ ကြံရတယ်၊ သမ္မာဒိဋ္ဌိ ဆိုတာ မြင်ရတယ်။ ကြံရတယ်၊ သိရတယ်ဆိုတော့ ကြံတဲ့အလုပ် ဟာလဲ အားစိုက်တဲ့အလုပ်ဆိုရင် လွဲပါ့မလား (မလွဲပါဘူး)။\nဒါဖြင့် ဒီဥစ္စာသည် ကိုယ်၏အဖြစ်အပျက်ကို အာရုံ၏ အဖြစ်အပျက်ကို၊ အမြဲကြည့်ပြီး နေရတော့ သတိကလဲ ထားလိုက် ရတဲ့ဖြစ်ခြင်း၊ မပြောပါနဲ့တော့။ ဝီရိယကလဲ စိုက်လိုက်ရတဲ့ဖြစ် ခြင်း မပြောပါနဲ့တော့ ဖြစ်ပျက်မြင်အောင် (မှန်ပါ့)။ မဟုတ်ဘူး လား (ဟုတ်ပါတယ်ဘုရာ)၊ သမာဓိကလဲ တည်ကြည် ရတဲ့ ဖြစ်ခြင်း ဘယ်မှမရွေ့ရအောင် ဖြစ်ပျက်ဆီချည်းတည့် နေရ အောင်၊ အမြဲတမ်း ဂရုမစိုက် ရဘူးလား (စိုက်ရပါတယ် ဘုရား)။ ဒါဖြင့် ဒီဥစ္စာအားစိုက်နေရတဲ့အလုပ်။ ဒီကဖြစ်ပျက်ကို ဒီကအား စိုက်ရတယ်၊ သဘောကျပလား (ကျပါပြီ ဘုရား)။\nဒီတော့ ဒီပုဂ္ဂိုလ်ဟာ ပင်ပန်းသလား၊ ဆင်းရဲသလားဆို တာ ခင်ဗျားတို့ကိုမေးကြည့်ရင် (ပင်ပန်းပါတယ် ဘုရား)။\nဪ ခင်ဗျားတို့ “နိဗ္ဗာန်ရောက်ဖို့ရာ အလုပ်သည် ကားလို့ဆိုလို့ရှိရင် ပင်ပန်းခံမှ ရောက်တယ်” (မှန်ပါ ဘုရား)။ ပင်ပန်းမခံခဲ့သော် မရောက်ပါဘူး၊\nဒါဖြင့် နိဗ္ဗာန် ရောက်တော့ ဒီလိုပင်ပန်းနေအုံးမှာလားလို့ မေးခွန်းထုတ်ရလိမ့် မယ်၊ ဪ မပင်ပန်းပါဘူးလို့ ကိုထွန်းဦး ဖြေရလိမ့် မယ် (မှန်ပါ့ ဘုရား)။ မဖြေလိုက်ပေဘူးလား (ဖြေ ထိုက်ပါတယ် ဘုရား)။\nဒါဖြင့် ဒီနေရာမှာ အခု အလုပ်လုပ်နေရတာဖြင့် ရှုပ်ယှက်ခတ်နေတာပဲ၊ (မှန်ပါ့ ဘုရား)။ နိဗ္ဗာန်ရောက်သွားတဲ့ ပုဂ္ဂိုလ်ကျတော့ ရှုပ်ယှက်ခတ်တာမြင်ရသလားတဲ့၊ ငြိမ်းချမ်းတာ မြင်ရသလား (ငြိမ်းချမ်းတာမြင်ရပါတယ် ဘုရား)။\nဒါဖြင့် နှောင့်ယှက်ခြင်းမှ ဆိတ်သုဉ်းခြင်းမှ ကင်းတဲ့ နိဗ္ဗာန်ကိုပြချင်လို့ရှိရင် ရှုပ်ယှက်ခတ်တာက စပြရမယ် (မှန်ပါ့)။ဒါမှ ရှင်းတာသိမယ်၊ သဘောကျပလား (ကျပါပြီ ဘုရား)။ ရှုပ်ယှက်ခတ်တာ ပြမှ သာလျင် ဘာသိမလဲ ဒကာ ဒကာမတို့ (ရှင်းတာသိမယ် ဘုရား)။\nအမှိုက်ပုံကြီး အိမ်ဝင်းထဲမှာ ဟိုနေရာအစအန၊ ဒီနေရာ အစအန၊ အမှိုက်တွေက ရှုပ်ယှက် ခတ်နေတာကို မနက်မိုးလင်း ရင် မြင်ရတယ် (မှန်ပါ့ ဘုရား)။ ဒါတွေကို မြူနီစီပါယ်က လာပြီး သကာလ၊ ကြုံးပြီး ရှင်းသွားတဲ့အခါကျလို့ရှိရင်ဖြင့် ရှင်းသွား ပြီဆိုတဲ့ စကားသည် ဘယ်က လာသတုံးလို့ မေးလို့ရှိယင်ဖြင့် ရှုပ် ရာက လာတာမဆိုနိုင်ဘူးလား (ဆိုနိုင်ပါတယ် ဘုရား)။ ကြုံး သွားပြီ ဆိုတဲ့စကား ဘယ်က လာတာတုံး (ရှုပ်ရာက လာတာပါ ဘုရား)။\nအရှုပ်ကို မုန်းမှ အရှင်းရောက်တယ်\nဒါဖြင့် ဒကာ ဒကာမတို့ သုံးဆယ့်တစ်ဘုံ၊ အရှုပ်ကို၊ တကယ်မှန်းလို့ရွံ့တဲ့ပုဂ္ဂိုလ်မှ အရှင်း ရောက်တယ် (တင်ပါ့ ဘုရား)။ အရှုပ်တွေထဲမှာပဲ ပျော်ပိုက်နေသေးတယ် ဆိုတာ မြွေ စိတ်ပေါက်လို့ဘဲ၊ တိရိစ္ဆာန်စိတ် ပေါက်လို့ဘဲလို့ မဆိုနိုင်ဘူးလား၊ (ဆိုနိုင်ပါတယ်)။\nကောင်းပြီ ဒါဖြင့် နိဗ္ဗာန်ဆိုတာသည် ဘယ်အသွားပါ လိမ့်မလဲလို့ မေးခွန်းထုတ်လို့ရှိယင်ဖြင့် ရှုပ်ယှက်ခတ်ခြင်းမှ ရှင်းတဲ့နေရာကို နိဗ္ဗာန်လို့ဆိုတယ်။ ဒါလေးသေသေချာချာ မှတ်ထား၊ ဒကာ ဒကာမတို့ ရှုပ်ယှက်ခတ်ခြင်းမှ ရှင်းလင်းတဲ့ နေရာကို နိဗ္ဗာန်လို့မှတ်ထားရမယ် အားလုံးရှင်းသွားတာပဲ။\nကိုင်း ဒကာ ဒကာမတို့ ဝိပဿနာ လုပ်တာတောင်မှ ဖြစ်ပျက်တွေ၊ ဖြစ်ပျက်တွေဟာ ဉာဏ်အောက်မှာ ဦးချစ်ခ၊ ရှုပ်နေ တာပဲ (တင်ပါ့) ဝိပဿနာ လုပ်နေတာဟာ ရှုပ်ယှက်ခတ် တာကို ကြည့်ခိုင်းနေတာ (တင်ပါ့)၊ ရှုပ်ယှက်ခတ် တာတွေ မကြည့်ချင်တော့ပါဘူး၊ ရှုပ်ယှက် ခတ်တာတွေဟာ ဒုက္ခအကြည့် ခိုင်းနေတာပဲဆိုရင် ရှင်းပြီလား၊ မရှင်ဘူးလား (ရှင်းပါတယ် ဘုရား)။\nနိဗ္ဗာန်ဆိုတာ အရှင်းဓါတ်၊ အလင်းဓါတ်\nရှင်းသွားတဲ့အခါကျလို့ရှိရင် ဪ နိဗ္ဗာန်ဆိုတာ အရှင်းဓါတ်၊ အလင်းဓါတ် သဘော ကျကြပလား (ကျပါပြီ ဘုရား)။ နိဗ္ဗာန်ဆိုတာ ဘာဓါတ်ပါလိမ့် (အရှင်းဓါတ်၊ အလင်းဓါတ်ပါ ဘုရား)၊ အရှင်းဓါတ်၊ အလင်းဓါတ် ဆိုတဲ့ ဥစ္စာ သည် ဒကာ ဒကာမတို့ သေသေချာချာ မှတ်ထားတော့ ရှုပ်ယှက် ခတ်တာ၊ မသိဘဲနဲ့ ရှင်းတယ်လင်းတယ် ဆိုတဲ့ ဒုတိယစကားသည် ဦးဘကြည် မတွက်ဆ နိုင်ပါဘူး (မှန်ပါ့ ဘုရား) အရှုပ်မြင်မှ ဘာတုံး (အရှင်းပါ ဘုရား) အဲ့ဒါက အရှင်းကို ဟိုဟာက အရှုပ်ကို ဆိုတာ ခင်ဗျားတို့ ချိန်ဆနိုင်တယ်၊ သဘောကျပလား (ကျပါပြီ ဘုရား)။\nအခု ခင်ဗျားတို့ ဒကာ ဒကာမတွေ ဘုန်းကြီးဟောရမှာ ဖြင့် ခင်ဗျားတို့ ရှုပ်ထားတာတွေ ခင်ဗျားတို့ကလဲ ရှုပ်ထားမှန်းက မသိ (မှန်ပါ့ ဘုရား)၊ မသိတော့ ခင်ဗျားတို့ ရှုပ်ထားတာကို အရင် ပြောရမယ်၊ သဘောကျပလား (တင်ပါ့ ဘုရား)၊ ခင်ဗျားတို့ ရှုပ်ထားတာတွေကို အရင် ပြောရလိမ့်မယ်၊ နိဗ္ဗာန်ဆိုတဲ့ သဘော က ခင်ဗျားတို့ ရှုပ်ထားတဲ့ အရှုပ်မျိုးမရှိဘူးဆိုတဲ့ ဥစ္စာ ရှင်းလင်း တာကို ဖော်ပြရမယ်။ ဒါကြောင့် ဝိပဿနာဉာဏ်ကစနေတယ်၊ ဦးချစ်ခ မှတ်ရ မယ်၊ အခုဘာကစနေတုံး (ဝိပဿနာဉာဏ်က စပါတယ် ဘုရား)၊ ဝိပဿနာကစတော့ အရှုပ်တွေ့တော ဝေဒနာတွေပေါ် ကြမှာပဲ။\nကိုင်းဒါဖြင့် ဒကာ ဒကာမတို့ သုခဝေဒနာ အကြည့်ခိုင်း တာလား ဖြစ်ပျက် အကြည့်ခိုင်း တာလား (ဖြစ်ပျက်အကြည့် ခိုင်းတာပါ ဘုရား)၊ သုခဝေဒနာဆိုတော့ပေါ်တာက သုခဝေဒနာ အမှန်ပါပဲ၊ ကြည့်တဲ့အချိန်မှာတော့ သုခဝေဒနာမတွေ့ဘူး၊ ရှင်းကြရဲ့လား (ရှင်းပါတယ် ဘုရား)၊ ပေါ်တာက ဘာပေါ်တာတုံး (သုခဝေဒနာပါ) အကြောင်းတိုက်ဆိုင်တော့ သုခ ဝေဒနာပေါ်တယ်၊ ကြည့်တော့ သုခဝေဒနာတွေ့သလား၊ အနိစ္စ တွေ့သလား (အနိစ္စတွေ့ပါတယ် ဘုရား) ဖြစ်ပြီး မရှိတာတွေ့ တယ် (မှန်ပါ့ ဘုရား) ဘာတွေတွေ့ကြပါလိမ့် (ဖြစ်ပြီး မရှိတာ တွေ့ပါတယ် ဘုရား)။\nဖြစ်ပြီး မရှိတာ တွေ့တော့ ဖြစ်ပြီးမရှိတာကို “ဟုတွာ အဘာဝဋ္ဌေန အနိစ္စံ” လို့ ပြောဆိုကြတဲ့ အတိုင်း အဲ အနိစ္စတွေ့ တာပဲ၊ သဘောကျပလား (မှန်ပါ့) အနိစ္စဆိုတာ ဘာတုံး ဆိုတော့ မြန်မာလို ပြောကြတော့၊ အခုမွေး အခုသေတာကို ပြတာ သဘောကျပြီလား (မှန်ပါ့)။\nအဲဒီတော့ ဒါသည် ခန္ဓာကိုယ်ထဲမှာ ကြည့်လိုက်တော့ ဝေဒနာတွေဟာ အခုမွေး အခုသေ တွေချည်း ကိုထွန်းဦးတို့၊ ဦးဘကြည်တို့ မတွေ့ရဘူးလား (တွေ့ရပါတယ်) အဲဒီတော့ ဉာဏ်ထဲ ဘယ့်နှယ်နေတုံး (ရှုပ်နေတယ် ဘုရား)၊ ရှုပ်နေတာ ဘယ်လိုကြည့်လိုက်၊ ကြည့်လိုက် ဒါမျိုးချည်း တွေ့နေမယ် (မှန်ပါ့ ဘုရား)။\nဝိပဿနာ အပါးဝလာတော့ ဝိပဿနာဉာဏ် စိပ် လေလေ ဖြစ်ပျက် အရှုပ်အထွေးတွေက များလေလေ၊ မလာဘူးလား (လာပါတယ် ဘုရား) အဲဒါသည် ဒကာ ဒကာမတို့ ဒါရှုပ်နေတဲ့ သဘောကို ပြတာပဲ၊ နိဗ္ဗာန်သာ ဒီလိုရှုပ်နေလို့ရှိရင် ဖြင့် ဒကာ ဒကာမတို့ စိတ်၏ချမ်းသာခြင်း၊ ကိုယ်၏ ချမ်းသာခြင်း ဆိုတဲ့ လောကီအပြောမျိုးရှိနိုင်ပါ့မလား (မရှိနိုင်ပါ ဘုရား)၊ ဒါဖြင့် နိဗ္ဗာန် သည်ကား ဆိုလို့ရှိရင် ဤကဲ့သို့ အဖြစ်အပျက် မရှိဘူး လို့ မှတ်ရလိမ့်မယ် (မှန်ပါ့ ဘုရား)။\nနိဗ္ဗာန်သည် ဖြစ်ပျက် ရှိပါသလား (မရှိပါ ဘုရား)။\nဖြစ်ပျက်မရှိတော့ ဘာရှိမှာတုံးလို့မေးရလိမ့်မယ်၊ ဒကာ ဒကာမတို့ ဖြစ်ပျက်ဆိုတာ အရှုပ်တော်ပုံလို့ မှတ်ထားရမယ်၊ ဖြစ် ပျက်ဟာဘာပါလိမ့်၊ (အရှုပ်တော်ပုံပါ ဘုရား) အရှုပ်တော်ပုံပဲ၊\nဒကာ ဒကာမတို့ သုံးဆယ့်တစ်ဘုံကို စိုက်ကြည့်လိုက်၊ မွေးလိုက်၊ သေလိုက်၊ မွေးလိုက်၊ သေလိုက်မရှိဘူးလား (ရှိပါတယ် ဘုရား) မိမိခန္ဓာကိုယ်ကို ဉာဏ်မျက်လုံး၊ မှန်ပြောင်းနဲ့ လှည့်ကြည့် လိုက်ပြန်တော့လဲ ဘာတွေတွေ့မယ်ထင်တုံး (ဖြစ်ပျက်တွေ့မယ် ဘုရား)၊ ဖြစ်ပျက်ချည်း လှည့်နေမယ် ဆိုတာ၊ ဦးဘကြည်တို့ စဉ်းစားကြည့်ကြပေါ့၊ ဒို့ခိုင်းတာ အရှုပ်တွေ အကြည့်ခိုင်းတာ မလာပေဘူးလား (လာပါတယ် ဘုရား)။\nကောင်းပြီ ဒါဖြင့် ရှုပ်တာအကြည့်ခိုင်းတာသည် ဒကာ ဒကာမတို့ ဘာကြောင့် ဘုရားက ဒီဉာဏ်စဉ် အတက်ခိုင်းရပါ လိမ့်မတုံးလို့ မေးခွန်းထုတ်ခဲ့သည်ရှိသော် ရှုပ်တာသိမှ မင်းတို့ရှင်း တာကြိုက်မယ်၊ ရှင်းတာကြိုက်တဲ့စိတ် အမှန်ပေါ်မယ်ဆိုပြီး ရှေးဦးစွာ ရှုပ်တာပြရတယ်၊ ရှင်းပြီလား (မှန်ပါ ဘုရား) ရှုပ်တာ ဘယ့်နှယ့်ကြောင့် ပြရပါလိမ့် (ရှင်းတာကိုသိအောင် လို့ပါ ဘုရား)။\nဒီခန္ဓာကြီးဟာ ခိုင်တယ်၊ မြဲတယ်၊ တည်တံ့တယ်လို့ ထင်နေတော့ ရှုပ်တာတွေတွေ့သေးရဲ့ လား (မတွေ့ပါ ဘုရား)၊ မတွေ့တော့ ခင်ဗျားတို့ ဒီအရှုပ်မှမသိတဲ့ပုဂ္ဂိုလ်ဟာ အရှင်း နိဗ္ဗာန်ကို ဘယ်လိုအာရုံပြုမလဲ (မပြုနိုင်ပါ ဘုရား) ကြိုက်လဲ မကြိုက်နိုင်၊ အာရုံလဲမပြုနိုင်၊ ဒါဖြင့် နိဗ္ဗာန်ဆိုတာ ဘယ်သူမှ အိပ်မက် မမက်ဖူးဘူး၊ ယုံပြီလား (ယုံပါပြီ ဘုရား)။\nနိဗ္ဗာန်ကို ဒကာ ဒကာမတို့ အိပ်မက် မက်ဖူးကြရဲ့လား (မမက်ဖူးပါ ဘုရား) ဒါဖြင့် နိဗ္ဗာန်သည် အိပ်မက်မှ မမက်ဖူးဘူး ဆိုတာ မသေချာဘူးလား (သေချာပါတယ်) အဲဒီတော့ နိဗ္ဗာန်ကို မဆိုထားပါနဲ့၊ ကိုယ်ရှုပ်နေတဲ့ အရှုပ်တောင်မှ ရှုပ်တယ်လို့ သိတဲ့ ဉာဏ်ပေါ်ဖူးရဲ့ လားလို့မေးအုံး။\nခန္ဓာထဲ ဘာတွေရှုပ်နေ လဲ (ဖြစ်ပျက်ပါ ဘုရား)။ ကိုယ့်ခန္ဓာ၊ ရုပ်ဘက်က ဖြစ်ပျက်ကော ရပ်စဲရဲ့ လား (မရပ်စဲပါ ဘုရား)။ နာမ်ဘက်က ဖြစ်ပျက်ကကော (မရပ်စဲပါ ဘုရား)၊ မရပ်စဲတော့ အဲဒီ ရှုပ်ယှက်ခတ်တာကို ခင်ဗျား တို့ကလဲ မမြင်ဘူး (မှန်ပါ့ ဘုရား)။ ဟို – အရှင်းဆိုတဲ့ နိဗ္ဗာန် အသာထား စမ်းပါအုံး၊ ကိုထွန်းဦးရာ ရှုပ်ယှက်ခတ်တာကို ဘယ့်နှယ်နေတုံး (မမြင်ပါ ဘုရား)။\nဒါဖြင့် ဘာအမြင်ပြမှ နိဗ္ဗာန်ရှင်းမတဲ့တုံး (ရှုပ်ယှက် ခတ်တာပြမှပါ ဘုရား)။ ရှုပ်ယှက် ခတ်တာပြမှ ရှင်းတာကို၊ ခင်ဗျား တို့ မြင်ရတော့မယ် (မှန်ပါ့ ဘုရား)၊ ရှုပ်ယှက်ခတ်တာကို မြင်ရတဲ့ အခါကျလို့ရှိရင်၊ ရှုပ်ယှက် ခတ်တာကော၊ မကြိုက်ဘူးဆိုတဲ့ မဂ်ပေါ် ရမယ် မှန်ပါ့ဘုရား။\nကဲ ဒါဖြင့် အသေအချာမှတ်ပါ၊ သုခဝေဒနာရှုတော့ ဘာ တွေ့ကြတုံး (ဖြစ်ပျက်ပါ ဘုရား)၊ အဲဒါရှုတဲ့ပုဂ္ဂိုလ်မှ တွေ့ မယ်နော်၊ မရှုတဲ့ပုဂ္ဂိုလ်မှာ မတွေ့ပါဘူး၊ မရှုတဲ့ ပုဂ္ဂိုလ်မှာ ရှိတာ လဲ မသိဘူး၊ မရှိတာလဲ မသိဘူး၊ အဲဒီပုဂ္ဂိုလ်ကို အရူးလို့မှတ်ပါ (မှန်ပါ့ ဘုရား)၊ မရှုတော့ ရှိမှန်းကောသိရဲ့လား (မသိပါ ဘုရား)၊ မရှိမှန်းကော (မသိပါ ဘုရား) ဒါဖြင့် ရှိ-မရှိမှ မသိတဲ့ပုဂ္ဂိုလ်၊ ဦးချစ်ခတို့ ဘယ်အထဲ သွင်းမှာလဲ (အရူးထဲပါ ဘုရား)။\nအဲ အဝိဇ္ဇာ အုပ်ချုပ်နေတော့ မောဟုမ္မတ္တကဆိုတဲ့ မောဟတို့သည် ရှိတာလဲ မသိဘူး၊ မရှိတာကော (မသိပါ ဘုရား)။ မသိတာကို ဒကာ ဒကာမတွေသည် မောဟုမ္မတ္တက ဆိုတဲ့အတိုင်း မောဟရူး၊ ရူးနေတယ်လို့ ဦးဝ ဆိုလိုက်စမ်းဗျာ၊ (မှန်ပါ့ ဘုရား) ဦးခင်မောင် မဆိုထိုက်ဘူးလား (ဆိုထိုက် ပါတယ် ဘုရား)။ ဘာပြုလို့တုံးလို့မေးတဲ့အခါကျတော့ သူများ သန္တာန်မှာရှိတာ၊ မရှိတာ အပထား ကိုယ့်သန္တာန်မှာ ရှိ၊ မရှိ ခဏခဏ ရှိ၊ ရှိပြီး၊ ပျောက်ပျောက်သွားတာတွေ၊ ခဏခဏ မပေါ်ဘူးလား (ပေါ်ပါတယ် ဘုရား)။\nသူတို့တတွေ ထိုကဲ့သို့ ပေါ်ငြားသော်လည်း ဦးဘအုန်း က မသိလိုက်ဘူးလားဆိုတော့၊ ကိုကျင်တို့သည် သူတပါးသန္တာန် ကို မရှိတာ – မသိတာ ကိစ္စမရှိပါဘူး၊ (တင်ပါ့ ဘုရား) ဦးချစ်ခရေ ကိုယ့်သန္တာန်မှာဖြစ်ပြီး မရှိတာလေးတွေ မသိလိုက်တော့ သြော် ငါ အရူးထနေတဲ့အချိန်နဲ့ ကြုံလို့ပဲလို့သာ ဆုံးဖြတ်ချက်ချပါ၊ မချ ထိုက်ဘူးလား (ချထိုက်ပါတယ် ဘုရား)။\nမောဟုမ္မတ္တက ဗျ၊ မောဟဆိုတာ အရူး၊ မသိတာဟုတ် လား၊ မသိရူး-ရူးနေတဲ့အတွက် ကိုယ့်သန္တာန်မှာ ဖြစ်ပေါ်သွားတဲ့ သုခဝေဒနာလဲ မသိလိုက်၊ ဒုက္ခဝေဒနာကော (မသိလိုက် ပါ ဘုရား)။\nဦးချစ်ခ၊ မသိလိုက်တာမဆိုးဘူးလား (ဆိုးပါတယ် ဘုရား) ခင်ဗျားတို့က မသိလိုက် ငြား သော်လဲ မသိသလိုတော့ ဖြင့် အနှိပ်စက်ခံရမယ် (မှန်လှပါ ဘုရား)။ မခံရပေဘူးလား (ခံရပါတယ် ဘုရား)၊ ဦးဘကြည် ခံရလိမ့်မယ် (မှန်ပါ့)။ ဘယ်လိုခံရမတုံးဆိုတော့၊ ခင်ဗျားတို့က မသိလိုက်တော့ ဝေဒနာ က သူကျေးဇူးပြုစရာရှိတဲ့ ကျေးဇူးပြုသွားမယ် (တင်ပါ့ ဘုရား)။\nဝေဒနာပစ္စယာတဏှာ (တင်ပါ့ ဘုရား) ဒီလို ကျေးဇူးပြုသွားတယ်၊ ခင်ဗျားတို့က မသိလိုက်ဘူး၊ သူကတော့ တဏှာဖြစ်အောင် ကျေးဇူးပြုတယ်, (တင်ပါ့) တဏှာဖြစ်တာ လဲ မသိလိုက်ပြန်ဘူးဆိုတော့၊ တဏှာပစ္စယာ ဥပါဒါနံ၊ ဥပါဒါန် ဖြစ်တာလဲမသိလိုက်ပြန်တော့ ဘဝ၊ ဘဝ ပစ္စယာဇာတိကျအောင် ခင်ဗျားတို့တော့ မသိလို့ လုပ်မိပေမယ့်လဲ၊ မသိတော့၊ မသိလိုက် မသိဘာသာ နေငြားသော်လည်း၊ အပြစ်မလွတ်ဘူး (မှန်ပါ့ ဘုရား)။ ဦးဘကြည် လွတ်ပါ့မလား (မလွတ်ပါ ဘုရား)။\nဒကာ ဒကာမတွေ ဘယ်လိုဆိုကြမတုံး (မလွတ်ပါ ဘုရား)။ မသိလိုက်လို့ ရှိရင်၊ အပြစ် လွတ်ပါ့မလား (မလွတ်ပါ ဘုရား)။ မလွတ်တာ ဘာပြုလို့တုံးဆိုတော့ ပဋိစ္စသမုပ္ပါဒ် ဒေသနာ တော်ဆိုတာက ဘုရားနဲ့မဆိုင်ဘူး၊ (မှန်ပါ့)၊ နောက် ကကော ဒကာမတွေ၊ ဘုရားနဲ့ မဆိုင်ဘူး၊ သူ့သဘော အတိုင်း သူကျေးဇူးပြုတာ(တင်ပါ့ ဘုရား)။ ဘုရားက မပြနဲ့ဆိုလို့လဲ မရဘူး၊ ပြုပါဆိုပြီး တောင်းပန်လို့လဲမရဘူး၊ သူ့သဘောနဲ့ ဓမ္မနိယာမ သဘောဖြစ်နေတာ (မှန်ပါ့ ဘုရား)၊ ဦးဘအုန်း ကျေနပ်ပြီလား (ကျေနပ်ပါတယ် ဘုရား)။ သင် ဘယ်သဘောပါလိမ့် (ဓမ္မနိယာမပါ ဘုရား)။ ဓမ္မနိယာမသဘောဆိုတော့ အဲဒီဓမ္မနိယာမကို ဘုရားပွင့်လာက တည်းက ဖျက်တယ်၊ ရှင်းပြီလား (မှန်ပါ့ ဘုရား)။\nအဲဒီတော့ ဓမ္မနိယာမ ဖျက်တယ်ဆိုတော့ ပဋိစ္စသမုပ္ပါဒ် ဆိုတဲ့ ဥစ္စာက ဝိုင်းတတ်တယ်၊ လည်တတ်တယ် ဆိုတဲ့တရားကို ငါဘုရားပွင့်တဲ့အခါကျတော့ မင်းတို့သည် အလည်ရပ်အောင် ငါကြိုးစားပေးပါ့မယ် ဆိုပြီးသကာလ ဝိပဿနာဉာဏ်ကိုဟော တယ်၊ ရှင်းကြပြီလား (ရှင်းပါပြီ ဘုရား)။\nဘာလုပ်ရမလဲ (ဝိပဿနာဉာဏ်ပါ ဘုရား) ဝိပဿနာဉာဏ်လုပ်တော့ မရှိတာကဘာတုံး၊ အနိစ္စ၊ မရှိမှန် သိတာက – မဂ္ဂ။ မဂ္ဂဆိုတော့ကို ပဋိစ္စသမုပ္ပါဒ် ပြတ်ထွက်သွားပြီ၊ ပြတ်ကဲ့လား ဦးဘအုန်း (ပြတ်ပါ တယ် ဘုရား)။\nဘယ်နေရာက စပြတ်သွားပါလိမ့်၊ တဏှာနိရောဓော တဏှာမလာဘဲနဲ့ ပြတ်တယ်၊ မဂ်က ဖြတ်လိုက်တာ၊ ဒကာ ဒကာမတွေ ဘယ်သူကဖြတ်လိုက်တယ် (မဂ်က ဖြတ်တယ် ဘုရား)၊ မဂ်က ဖြတ်လိုက်တော့ တဏှာလာသေးရဲ့ လား၊ (မလာ ပါ ဘုရား)။ တဏှာက ကျေးဇူးပြုမှပေါ်မဲ့၊ ဥပါဒါန် ဆိုတာ၊ တဏှာ မပေါ်ရလို့ပဲ၊ ချုပ်ငြိမ်းတယ် (တင်ပါ ဘုရား)။ ဟိုဘက် ဘဝတွေဆိုတာ လာနိုင်သေး ရဲ့လား (မလာနိုင်ပါ ဘုရား)။\nဝေဒနာလေး မွေးလိုက်၊ ဝေဒနာလေး သေလိုက်၊ အဲဒါ ကို ဘုန်းကြီးက အကြည့်ခိုင်းနေတော့ ဉာဏ်မျက်လုံးထဲမှာ၊ ဪ ဒို့အကြည့်ခိုင်းတာသည် ဘာများ အကြည့်ခိုင်းတာ တုံး အသေ ရှုပ်ယှက် ခတ်နေတာ အကြည့်ခိုင်းတာ။\nဘာ အကြည့်ခိုင်းတာတုံး (အသေရှုပ်ယှက်ခတ်နေတာပါ ဘုရား) ရိပ်မိကြပလား (ရိပ်မိပါပြီ ဘုရား)။\nဝိပဿနာရှုဆိုတာ၊ ဒကာ ဒကာမတို့ အသေရှုပ်ယှက် ခတ်နေတာ အထပ်ထပ် အသေတွေ ရှုပ်ယှက်ခတ်နေတာကို၊ အရှုခိုင်းတာ၊ ရှင်းပြီလား (ရှင်းပါပြီ ဘုရား)၊\nဒီကနေ့တရားမှာ ခင်ဗျားတို့ ဝိဝေကဋ္ဌောဟောဖို့ရာ ဝိဝေကဋ္ဌကို ဒီကစပြီး မဟောလို့ရှိရင် ဆိတ်ငြိမ်တာကို မပြနိုင်မှာ ကြောင့် မဆိတ်ငြိမ်တာကို အရင်ပြရတယ် (တင်ပါ့ ဘုရား)။ မနေ့က တရားနဲ့ တခြားစီနော် (မှန်ပါ့ ဘုရား)၊ မဆိတ်ငြိမ်တာ ပြနေတယ် (တင်ပါ့ ဘုရား)၊ မဆိတ်ငြိမ်တာ ဆိုတော့ သုခ ဝေဒနာ ကြည့်လိုက်ပြန်ရော ရှုပ်ယှက်ခတ် သေနေတာပဲ။ ဒုက္ခ ဝေဒနာလေးပေါ်လို့ ကြည့်လိုက်ပြန်ရော ရှုပ်ယှက်ခတ်သေနေ တာပဲ။\nဒုက္ခဝေဒနာလဲ တစ်ခုတည်းသေတာမဟုတ်ဘူး၊ သူနဲ့ သဟဇာတ တွေပါရောသေကြတာ (မှန်ပါ့ ဘုရား)၊ ရှုပ်ယှက် ခတ်မနေဘူးလား (တင်ပါ့ ဘုရား)၊ ကောင်းပြီ၊ ဥပေက္ခာ ဝေဒနာ ကြည့်လိုက်စမ်းပါ၊ ဦးဘကြည်ရာ၊ ဘယ်လိုနေတုံး (ရှုပ်ယှက်ခတ်နေတာပါ ဘုရား)။\nဪ ရှုပ်ယှက်ခတ် သေပြန်တဲ့အခါကျတော့၊ သေတာတွေမြင်၊ မွေးတာတွေမြင်၊ ဒါတွေချည်း မြင်နေတော့ ခင်ဗျားတို့ ဉာဏ်သည်ပင်လျှင် ပြောင်းနေတယ် မပြောင်းပေ ဘူးလား (ပြောင်းပါတယ် ဘုရား)။\nဒီရှုပ်ယှက်ခတ် တာချည်း ကြည့်နေရတာဖြင့်ကွာ ကြည့် ကိုမကြည့်ချင်ဘူးလို့ ပြောင်းမလား၊ မပြောင်းဘူးလား (ပြောင်း မှာပါ ဘုရား) ကြည့်ကိုမကြည့်ချင်တော့ဘူးဆိုတော့၊ သူတို့ရှိ လျက်သား နဲ့ကို၊ မကြည့်ချင်ပဲ မနေရပဲနဲ့ ကြည့်နေရတော့ မကြည့် ချင်မြင်လျက်သား ဆိုတဲ့အတိုင်း မုန်းလျက်နဲ့ ပေကြည့်နေရတယ်။ သဘောကြပြီလား (ကျပါပြီ ဘုရား)။\nအဲဒီတော့ ခုနက ရှုပ်ယှက်ခတ်မြင်တာက ယထာဘူတ ဉာဏ် ရှုပ်ယှက်ခတ်တာတွေ မကြည့်ချင်ပဲနဲ့ ပေကြည့်နေရတာ ကတော့ ဘာတုံး၊ နိဗ္ဗိန္ဒဉာဏ်၊ ရှင်းပြီလား (ရှင်းပါတယ် ဘုရား)။\nရှုပ်ယှက်ခတ်တာတွေ၊ ရှုပ်ယှက်ခတ်တယ်လို့ သိနေတဲ့ ဉာဏ်က၊ ဘာဉာဏ်တုံး (ယထာဘူတဉာဏ်)၊ ယထာဘူတ ဉာဏ်က မဂ္ဂင်ငါးပါး၊ ရှုပ်ယှက်ခတ်တာကို ကြည့်နေကြ ဖြစ်နေ တော့၊ တစ်ကိုယ်လုံး ဉာဏ်နဲ့ စိုက်ကြည့်လိုက်တော့ ဖြစ်ပျက်နဲ့ ဉာဏ်ဟာ ခွဲလို့ မရတော့ဘူး။\nထိုကဲ့သို့ ဖြစ်ပျက်နဲ့ ဉာဏ်နဲ့ ခွဲလို့မရတော့၊ ဒကာ ဒကာမတွေက ဪ ဒီဝဋ်ဘယ်တော့ ကျွတ်ပါ့မတုံး ဆို တာတွေဟာ လာမလား၊ မလာဘူးလား (လာပါတယ် ဘုရား)။ ဒါ – ဝိပဿနာအလုပ်သမားမှလာမယ်နော် (မှန်ပါ့ ဘုရား)။ ဒါစာပြောရှိပါသေးတယ် (မှန်ပါ့ ဘုရား)။\nဦးချစ်ခ ရှုပ်ယှက်ခတ်တာလဲမြင်ရပြီ၊ ရှုပ်ယှက်ခတ်တာ တွေက မျက်စိဝိညာဏ်အောက်ကိုပဲ ရောက်နေတော့ ဦးဘကြည် တို့ ကိုထွန်းဦးတို့ လွဲလို့ကိုမရဘူး (မှန်ပါ့ ဘုရား)၊ ရသေးရဲ့ လား (မရပါ ဘုရား)၊ လွဲလို့မရတဲ့ဉာဏ်၊ ဉာဏ်ခေါ်ကြ မတုံး (နိဗ္ဗိန္ဒဉာဏ်)။\nကိုင်း ဒါဖြင့် ရှုပ်ယှက်ခတ်တာတွေကို မကြည့် ချင်ပဲနဲ့ ကြည့်နေရတော့ ရွံမုန်း လျက်နဲ့ ပေကြည့် နေရတယ်၊ သဘောကျပြီလား (မှန်ပါ့ ဘုရား)။ ရွံ့မုန်းလျက်နဲ့ ပေကြည့် နေရတာလဲ မိမိ နဂိုက မိမိခန္ဓာပေါ့ဗျာ (မှန်ပါ့ ဘုရား) အခုတော့ဖြင့် မိမိခန္ဓာ ဘာဆိုရတယ်၊ ရှုပ်ယှက်ခတ်နေ တာရယ်၊ မုန်းစရာကြီး ရယ်က မိမိခန္ဓာလို့ မိမိတို့က ထင်တော့ ထင်နေတာ၊ ထင်သာ ထင်ရတယ်၊ မုန်းစရာကြီးပါလား ဆိုတာ၊ ဉာဏ်ပြောင်း မသွားဘူးလား၊ သွားသလား (ပြောင်းသွားပါတယ် ဘုရား)။\nအဲဒီလိုပြောင်းသွားတော့ နိဗ္ဗိန္ဒဉာဏ်ထိုးတက်သွား တယ်၊ နိဗ္ဗန္ဒဉာဏ် ထိုးတက် သွားတဲ့အခါ ကျတော့ ဒကာ ဒကာမတွေ ဝေဒနာသုံးပါးကို ငြီးငွေ့ပေမယ့် ဘယ်လောက်ပဲငြီးငွေ့၊ ငြီးငွေ့၊ ငြီးငွေ့တာတွေ သန်လေလေ၊ ကောင်းလေပဲကွလို့ ဘုရားကဟောတယ် (မှန်လှပါ ဘုရား)။\nငြီးငွေ့တာ သန်လေလေ၊ ကောင်းလေပဲ၊ ငြီးငွေ့တာ သန်ရင် မလိုချင်တာမြင်မှာပဲကွ၊ လာမလား၊ မလာဘူး လား (လာမှာပါ ဘုရား)၊ ဒီငြီးငွေ့တာသန်ရင် ဘာလာမယ်ထင် သတုံး (မလိုချင်တာလာမယ် ဘုရား)၊\nဒါဖြင့် ငြီးငွေ့ပေမယ့်လဲ၊ ပေစိုက်ပြီး ဦးခင်မောင်တို့ ရှုပါ (တင်ပါ့ ဘုရား)၊ ဒကာ ဒကာမတွေ ငြီးငွေ့ပြီးတော့ ဘာလုပ်ရ မတုံး (ပေရှုရမှာပါ ဘုရား)။ ငြီးငွေ့ရင်းနဲ့ ပေစိုက်ပြီး သကာလ ရှုပြီဆိုမှဖြင့် မိမိခန္ဓာလို့ နဂိုက အထိမ်းအမှတ်ထားတဲ့ ဝေဒနာက္ခန္ဓာကြီး၊ ဒကာ ဒကာမတွေက သြော်ဒါကြီးဖြင့် ကံမကောင်း၊ အကြောင်းမသင့်လို့ ဘဝသံသရာက မိုက်မှု၊ မဲမှု တွေ အပြစ်သင့်နေတဲ့ခန္ဓာကြီးလို့ ဆိုတာ၊ ကိုယ့်ဟာကိုယ် မလာပေဘူးလား (လာပါတယ် ဘုရား)။\nဘဝသံသရာမှာ အပြစ်ကြီး သင့်ပြီးသကာလ၊ ဝဋ်ပါနေ တဲ့ ဝိပါက ဒုက္ခသစ္စာပဲ၊ (တင်ပါ့ ဘုရား)၊ ဝိပါက အကျိုးပေးတယ်၊ (မှန်ပါ့)၊ ခဏခဏ မွေး၊ ခဏခဏသေပေါ့ဗျာ၊ ဒါဘာသစ္စာဖြစ် သွားသတုံး (ဝိပါကဒုက္ခသစ္စာပါ ဘုရား)။\nအင်း ဝိပါက ဒုက္ခသစ္စာပဲလို့ သိလိုက်တဲ့အခါကျလို့ရှိ ရင်ဖြင့် ဒုက္ခသစ္စာဟာ၊ ဘယ်ဟာ သုခပါသေးလဲ လို့ပြန်တွေး၊ ဘယ်ဟာမှ သုခမပါတော့ဘူး၊ ဒုက္ခအစစ်ပဲလို့ ဆုံးဖြတ်ချက်ချ တဲ့အချိန်မှာ ဖျပ်ဆို သူချုပ်သွားတယ်၊ ရှင်းကြပြီလား (ရှင်းပါပြီ ဘုရား)။\nဒုက္ခအစစ်ပဲလို့ ဆုံးဖြတ်ချက်ချတော့ ရှေးကဖြစ်ပျက် တွေ တွေ့သေးရဲ့ လား (မတွေ့ပါ ဘုရား)၊ မတွေ့တော့ ဒီမှာ ဖြစ်ပျက်မရှိတာဘဲ ကျန်ရစ်တော့တယ်၊ ဘာကျန်ရစ်တုံး (ဖြစ်ပျက် မရှိတာ ကျန်ရစ်တယ် ဘုရား)၊ ဖြစ်ပျက်မရှိတာ၊ ခုနက ကြည့်တာ ရှုပ်ယှက်ခတ် သေတာတွေ၊ အခုတော့ ရှုပ်ယှက်ခတ် သေတာ မရှိတော့ သေပွဲကင်းတာ ဒီနေရာကိုးလို့ လာမလား၊ မလာဘူးလား (လာပါတယ် ဘုရား)။\nကိုင်း ဒကာ ဒကာမတို့ ခုနက ရှုပ်ယှက်ခတ်တာ တွေကို၊ ဒုက္ခအစစ်ပဲလို့ သုခ-နဲနဲမှမပါ၊ ပါဘူးလို့၊ ကိစ္စဉာဏ်နဲ့ ပိုင်းဖြတ်လိုက်ပါ(မှန်ပါ့ ဘုရား)၊ ပိုင်းဖြတ်လိုက်သည်နှင့် တစ်ပြိုင်နက်၊ ပိုင်းခြားတဲ့ဉာဏ်နဲ့ဆိုရင်၊ မဂ္ဂင်ရှစ်ပါးပြည့်တယ် (မှန်ပါ့)။ ဒကာဒကာမတို့ မဂ်ရတာအမှန်ပဲ (မှန်ပါ့) ဘုရား)။\nပိုင်းခြားသည်နှင့် တစ်ပြိုင်နက် သူက ဘေးရောက်ပြီး သကာလ၊ နိဗ္ဗာန်က အတည့်လာ ဖြစ်တယ်၊ ရှင်းပြီလား (မှန်ပါ့ ဘုရား)၊ ဒီဉာဏ်နဲ့ နိဗ္ဗာန်နဲ့က အတည့်၊ သူက ဘေးထွက် တယ်၊ သဘော ကျပလား (တင်ပါ ဘုရား) ဒုက္ခသစ္စာက ဘေးထွက်တယ်နော် နိဗ္ဗာန်ကဘာတုံး (တည့်ပါတယ် ဘုရား)။\nနိဗ္ဗာန်နဲ့တည့်တော့ တည့်တဲ့နေရာ ခင်ဗျားတို့က စိုက် ကြည့်။ တည့်တဲ့နေရာ စိုက်ကြည့်တော့ အရင်လို ရှုပ်ယှက်ခတ် သေးရဲ့လား၊ ရှင်းပြီးလား၊ (ရှင်းပါတယ် ဘုရား)။ နောက်က ဒကာ ဒကာမတွေ ကော (ရှင်းပါတယ် ဘုရား)။\nဒါခင်ဗျားတို့ အားထုတ်ကြည့်ပါ။ ဘုန်းကြီးပြောတဲ့ အတိုင်း ပေါ် ရမယ်။ ဒါဘုရား၏ အားထုတ်စဉ်၊ အရိယာအားလုံး ၏ အားထုတ်စဉ် (မှန်ပါ့ ဘုရား)၊\nဒကာဒကာမတို့-ခုနက ရှုပ်ယှက်ခတ်တာတွေ ဖျတ်ခနဲ ပျောက်သွားတာ၊ ဪ မရှိတော့ ဘူးလို့၊ ဒီမဂ်ဉာဏ်က မပြောပေဘူးလား (ပြောပါတယ် ဘုရား)၊ ရှုပ်ယှက်ခတ်တာ တွေ မရှိတော့ဘူး လို့ ပြောတာက ဘာတုံး (မဂ်ဉာဏ်ပါ ဘုရား)။\nကိုယ့်မဂ်ဉာဏ်က ကိုယ်ရှုလို့ ခုနက ရှုပ်ယှက်ခတ်တာ တွေဟာ နဂိုတုံးက ရှိလာခဲ့တာကို မဂ္ဂင်သုံးပါး၊ ငါးပါးနဲ့ ကြည့် လိုက်တော့ ရှုပ်ယှက်ခတ်တာတွေဟာ ဒုက္ခအစစ်ပဲ လိုချင်စရာ တစ်ကွက်မှ မရှိဘူးဆိုတော့ သူတို့က ဖယ်တယ်၊ ပျောက်ကွယ် သွားတယ်၊ သူတို့နေရာမှာ ဘယ်သူကမှ လာပြီး အစား မထိုးပဲနဲ့ ကွက်လပ်ကြီးကျန်နေတယ် (မှန်ပါ ဘုရား)၊ ဒကာဒကာမတို့၊ ဘာကျန်နေသလဲ (ကွက်လပ်ကြီး ကျန်နေပါတယ် ဘုရား)။\nဪ နိဗ္ဗာန်ဆိုတာ နှောင့်ယှက်ခြင်းမှ ဆိတ်ကင်း တဲ့သဘော၊ ဝိဝေကဋ္ဌော – နှောင့်ယှက်ခြင်းမှ ဆိတ်သုဉ်းတယ်၊ ကိလေသာ နှောင့်ယှက်ခြင်းမှ ဆိတ်ကင်းတယ်၊ ဒီဖြစ်ပျက်တွေ က ခင်ဗျားတို့ ကိလေသာ မကုန်လို့ရှိရင် ပေါ်ကြအုံးမှာဘဲ (မှန်ပါ့ ဘုရား)။\nဖြစ်ပျက်ဟာ ဘယ်လိုကြောင့် ပေါ်ပေါ်နေတာတုံး\nဖြစ်ပျက်ဟာ ဘယ်လိုကြောင့်ပေါ်ပေါ်နေတာတုံး (ကိလေသာမကုန်လို့ပါ ဘုရား)၊ ကိလေသာမကုန်တဲ့ ပုဂ္ဂိုလ်မှာ ကိလေသာက အကြောင်း၊ သူကအကျိုး (မှန်ပါ့ ဘုရား)။\nကိလေသာ ကထွက် တဲ့ ကိလေသာရုပ်တွေကို အာသဝေါ၏ အာရုံတွေလို့မဆိုနိုင်ဘူးလား (ဆိုနိုင်ပါတယ် ဘုရား)၊ သေသေချာချာ နားထောင်နော် ဒကာ ဒကာမတို့ ဒီကနေ့တော့ အထူးတလည် ရှင်းလင်းအောင်ကို ဟောနေတာ အရှုပ်နဲ့အရှင်းကိုဟောနေတာ၊ မနေ့ကတော့ ဝဋ်ကျွတ်ဖို့ဟောတာ။\nဒီကနေ့တော့ နှောင့်ယှက်ခြင်းမှ ဆိတ်ကင်းဟာကို ဟောတာ (မှန်ပါ့ ဘုရား)။ ကိုင်း ဒါဖြင့် ရှေးကဖြစ်ပျက်တွေ ဟာ ခင်ဗျားတို့စိတ်ထဲမှာ အနှောင့်အယှက်ပေးနေတဲ့တရားတွေ ပဲ၊ သဘောကျပလား (ကျပါပြီ ဘုရား)၊ ဖြစ်ပျက်တွေဟာ နဂိုရှုနေတုံးက ဘာပေးနေတာတုံး (အနှောင့်အယှက်ပေး နေတာ ဘုရား)၊ အနှောင့်အယှက်ပေးနေတော့ ဪ ဒါတွေကြည့်နေရတာ ဒုက္ခပဲ၊ ဒုက္ခအကြည့်ခိုင်းတာပဲ။\nဒီခန္ဓာကြီးဟာ အကြီးအကျယ်ဒုက္ခပဲ၊ လိုချင်စရာ ရချင်စရာ၊ တစ်ကွက်မှမရှိပါကလား၊ အားလုံးကုန်ဒုက္ခချည်းပဲ လို့ဆိုလိုက်ပါရော။ ချုပ်ပျောက်သွားတယ်၊ အဘယ့်ကြောင့် ပျောက် သတုံးလို့ မေးတော့၊ ကိလေသာပျောက်လို့ သူပျောက် တယ်၊ (မှန်လှပါ ဘုရား) ဟုတ်လား (မှန်ပါ ဘုရား)။\nတဏှာနိရောဓာ၊ ဒုက္ခနိရောဓါ (မှန်ပါ ဘုရား)၊ တဏှာကော မချုပ်ဘူးလား (ချုပ်ပါတယ် ဘုရား)၊ ဒုက္ခကော (ချုပ်ပါတယ် ဘုရား)၊ ချုပ်သွားတော့၊ တဏှာနိရောဓါ၊ ဒုက္ခနိရောဓါ ဆိုသဖြင့်၊ ဒကာ ဒကာမတို့၊ မဂ်ကနေပြီး ခွာလိုက်တော့၊ တဏှာက ချုပ်တယ်၊ တဏှာအကြောင်း ချုပ်တော့၊ ဒုက္ခ အကျိုးကလဲ ကျန်ရစ်ဖို့ အကြောင်းမရှိဘူး၊ ရှိသေး သလား (မရှိပါ ဘုရား)၊ မရှိဘူးနော်။\nဒကာ ဒကာမတို့ သေသေချာချာ နားထောင်၊ ဒါဖြင့် စာအုပ်ထဲ သွားကြည့်လို့ တွေ့မှာ မဟုတ်ဘူး (တင်ပါ့ ဘုရား) ဘယ်နည်းနဲ့မှ မတွေ့ဘူး၊ ဒီဥစ္စာက အလုပ်စဉ်မှ ရမှာ (မှန်လှပါ ဘုရား)။ အလုပ်စဉ်ဟောတဲ့တရားမှာ ဒကာ ဒကာမ တွေ ဒီဥစ္စာတွေ တွေ့ကြုံနိုင်တယ်၊ မြင်နိုင်တယ်။\nအဲဒီတော့ အခု-မဂ္ဂင်ရှစ်ပါး၊ ပေါ်တော့မှ ရှုပ်ယှက်တာ နဲ့ ရှုပ်ယှက်ခတ်တာတွေဟာ မရှိတော့ဘူး (မှန်ပါ ဘုရား)၊ ဘယ်သူက မြင်နေတာတုံး (မဂ်ကမြင်နေတယ် ဘုရား)၊ မဂ္ဂင်က မြင်နေတဲ့ အခါကျလို့ရှိရင်ဖြင့် နဂိုက ရှုပ်ထားတာ ဘယ်သူက ရှုပ်ထားတာတုံး၊ ဖြစ်ပျက်ကို ကိလေသာက ရှုပ်ထားတာလို့။\nကိလေသာက အကြောင်း၊ ရှုပ်ယှက်ခတ်တာက အကျိုး၊ သဘောကျပလား (တင်ပါ ဘုရား)။ ကိလေသာက ဘာပါ လိမ့် (အကြောင်းပါ ဘုရား)၊ ဖြစ်ပျက်ရှုပ်ယှက်ခတ်နေတာ က (အကျိုးပါ ဘုရား)။\nကောင်းပြီ၊ အဲဒီကိလေသာ ဖြတ်လိုက်သည်နှင့် တစ်ပြိုက် နက် အကြောင်း “ယထာဘူတေ၊ နုပဿဝေဓမ္မ” ဆိုတဲ့အတိုင်း ခိုင်မြဲတဲ့ အကြောင်း အမြစ်ကြီးကို ဖြတ်လိုက်တဲ့အခါကျတော့ ပင်မနဲ့ တူတဲ့ ရှုပ်ယှက်ခတ်တာကြီးဟာ ပျောက်ထွက်သွားတယ်၊ သဘောကျပြီလား (တင်ပါ ဘုရား)။\nအဲဒီတော့၊ မဂ်သည် ဘာပြုလို့မြင်ရပါလိမ့်မတုံး လို့ မေးခွန်းထုတ်ရင် မဂ်ဉာဏ်က ရှင်းတာ တွေ့လို့၊ ဝိပဿနာဉာဏ် ကတော့ ရှုပ်တာ တွေ့လို့။\nဪ ဒါဖြင့် ဒကာ ဒကာမတို့ ဒီဉာဏ်လေးဟာ အလုပ်လုပ်တဲ့ ပုဂ္ဂိုလ်များ အတွက် စခန်းဘယ်နေရာမှာ သတ်မှာ ပါလိမ့်မတုံး၊ အလုပ်လုပ်တဲ့ပုဂ္ဂိုလ်ဆိုတာ ဖြစ်ပျက်ရှုနေတဲ့ ပုဂ္ဂိုလ် (မှန်လှပါ ဘုရား)။\nစခန်းဘယ်နေရာမှာ သတ်ပါလိမ့်မလဲဆိုရင်၊ ရှုပ်ယှက် ခတ်မတွေ့ရင်၊ စခန်းသတ်ပြီ (မှန်ပါ့ ဘုရား)။\nအင်း ဒါသည်၊ ဒကာ ဒကာမတို့ ရှုပ်ယှက်ခတ် မရှိတာတွေ့လို့ရှိရင်ဖြင့် သြော် ဒီဥစ္စာ မဂ္ဂင်ရှစ်ပါး ဖြစ်သောကြောင့် သောတာပတ္တိမဂ်လို့ ဆုံးဖြတ်ချက်ချ၊ ရှင်းပြီလား (ရှင်းပါပြီ ဘုရား)။\nဘာမဂ်ပါလိမ့် (သောတာပတ္တိမဂ်ပါ ဘုရား)၊ သောတာပတ္တိမဂ်ဆိုတာ မဂ္ဂင်ရှစ်ပါးကိုဆိုတာ။ သောတာပတ္တိ မဂ်ဆိုတာ၊ ခင်ဗျားတို့ စိတ်ကလေးကိုဆိုတာမဟုတ်ဘူး၊ သူ့ အပေါ်မှာ သဟဇာတ ဖြစ်တဲ့ ရှစ်ပါးကိုဆိုတာ၊ သဘောကျပြီးလား (ကျပါပြီ ဘုရား)။\nကောင်းပြီ၊ စိတ်က ကိလေသာဖြတ်တာလား၊ မဂ္ဂင်က ဖြတ်တာလား (မဂ္ဂင်က ဖြတ်တယ်) စိတ်က မကင်းရာ မကင်းကြောင်းမို့ပါလာတာ (မှန်ပါ ဘုရား)။\nအဲ သူက ရှစ်ပါးပြည့်တော့ ကိလေသာကို ဖြတ် လိုက်တဲ့အတွက် ရှုပ်ယှက်ခတ်တဲ့ ကိလေသာ၏ အကျိုးဆက်၊ ကိလေသာရှုပ်ထားတဲ့ဖြစ်ပျက် (မှန်ပါ့ ဘုရား) သုံးဆယ့် တစ်ဘုံမှာကြည့် ကိလေသာ ရှုပ်ထားတာချည်းပဲ၊ နတ်ဖြစ်နေတော့လဲ ဖြစ်ပျက်ပဲ၊ ဗြဟ္မာဖြစ်နေတော့ကော (ဖြစ်ပျက်ပါ ဘုရား)။\nဘယ်သူရှုပ်တာလဲ (ကိလေသာပါ ဘုရား) ကိလေသာသူ ဆုတောင်းထားတာကိုး (မှန်ပါ့ ဘုရား) သူက အာရုံပြုလို့ အာသဝေါနယ်က လွတ်ပါရဲ့လား (မလွတ်ပါ ဘုရား) သုံးဆယ့်တစ်ဘုံမှာ ဘယ်သူခြယ်လှယ်နေတုံး (ကိလေသာခြယ်လှယ်ပြီးနေတာပါ ဘုရား)။\nကိလေသာခြယ်လှယ်ပြီးသကာလနေတော့ ကိလေသာ အတိုင်း ရုပ်၊ နာမ်တွေက မပေါ်ကြ ဘူးလား (ပေါ်ကြပါ တယ် ဘုရား)၊ ပေါ်တော့ ရုပ်နာမ်တွေဟာ အမြဲနေတဲ့သဘောမျိုး ပင်ကိုယ်ကရှိရဲ့ လား (မရှိပါ ဘုရား)၊ ဘာတွေဖြစ်နေသလဲ (ဖြစ် ပျက်ပါ ဘုရား) ဖြစ်ပျက်ရှိတာပဲ ဒကာ ဒကာမတို့ ရိပ်မိကြပြီလား (ရိပ်မိပါတယ် ဘုရား)။\nကိုင်း ဖြစ်ပျက်ချည်းရှိနေတော့ ကိလေသာ မချုပ်ရင် ဖြစ်ပျက်မချုပ်ဘူး၊ ရှင်းပြီလား (ရှင်းပါပြီ ဘုရား)၊ ဒါဖြင့် မင်းက ဒုက္ခသစ္စာပဲ တစ်ကိုယ်လုံးဟာ ဒုက္ခသစ္စာဖြစ်ပျက်ကြီးပဲ လိုချင် စရာ၊ ရချင်စရာ၊ တစ်ကွက်မှ မရှိပါလားလို့ မဂ်ကလဲ ဒီအသံ ထွက်လိုက်ပါရော လိုချင်တတ်တဲ့တရား ငုတ်နေတာ တွေက ချုပ် သွားတယ်၊ ရှင်းပြီလား (ရှင်းပါပြီ ဘုရား)။ အနုသယ သဘောချုပ်သွားတယ်၊\nချုပ်သွားတော့ အနုသယ၏ အကျိုးဆက်ကော (ချုပ်သွားပါတယ် ဘုရား) ရှင်းပြီလား (ရှင်းပါ ပြီ ဘုရား)။\nရှင်းတော့ဘာဖြစ်သွားတုံးဆိုတော့ နိဗ္ဗာန်စခန်းက “နိဗ္ဗာနံ မဂ္ဂဿ” လာဖြစ်တယ် (မှန်ပါ ဘုရား)၊ ရှင်းတဲ့နိဗ္ဗာန် သည် မဂ်မဟုတ်လား (မဂ်ပါ ဘုရား)၊ ရှင်းတဲ့နိဗ္ဗာန်သည် ဘာကျေးဇူးပြုသလဲ (နိဗ္ဗာန်ချမ်းသာ ကျေးဇူးပြုပါတယ် ဘုရား)။\nနိဗ္ဗာန – သဒ္ဒါသည် ကင်းငြိမ်းခြင်းမဂ် ကိုဟောတာ ရှင်းခြင်းမဂ်ကိုလဲဟောတာနော်၊ ဝိဝေကဋ္ဌော နဲ့ ထောက်လိုက် လို့ရှိရင် နိဗ္ဗာန်ဟာ ရှင်းခြင်း၊ လင်းခြင်း (မှန်ပါ့ ဘုရား)၊ ဘာရှင်းတာ၊ ဘာလင်း တာတုံး၊ တံမျက်စည်း လှည်ထားသလို လားဆိုတော့ တံမျက်စည်း လှည်းတဲ့ ဥပမာသာ ပြတာပါ အဲဒါမဟုတ်ပါဘူး၊ ကိလေသာ ရှုပ်ယှက်ခတ်တာ ကြီးမရှိတာ (မှန်ပါ ဘုရား)။\nဘာ မရှိတာတုံး (ကိလေသာရှုပ်ယှက်ခတ် ထားတာကြီးပါ ဘုရား)။ ကိလေသာ ရှုပ်ယှက်ခတ် ထားတယ်ဆို တာ၊ ကိလေသာကအကြောင်း သူကရှုပ်ယှက်ခတ်ထားတဲ့ ရုပ် နာမ်တွေ ခဏခဏ မွေး၊ ခဏခဏသေနေတာ သူရှုပ်ယှက်ခတ် ထားတာ သဘောကြပြီလား (မှန်ပါ ဘုရား)။\nအဲဒါတွေ ရှိသေးရဲ့ လား (မရှိပါ ဘုရား)။ ဒါဖြင့် နိဗ္ဗာန်ဆိုတဲ့ဥစ္စာ၊ နိဗ္ဗာန သဒ္ဒါ ငြိမ်းခြင်းလို့ ဆိုတော့ ရှုပ်ယှက် ခတ်ခြင်းမှ ငြိမ်းတာ၊ ဝိဝေကဋ္ဌ – သဒ္ဒါ ဆိတ်သုဉ်းခြင်းဆိုရင် ကိလေသာ ရှုပ်ယှက်ခတ်မှ ဆိတ်သုဉ်းခြင်းပေါ်ပြီလား (ပေါ်ပါပြီ ဘုရား)။\nကောင်းပြီ ဒါဖြင့် ဒကာ ဒကာမတို့ ယနေ့ဟောရတဲ့ တရားက ဘာတုံး၊ ဝိဝေက နှောင့်ယှက် ခြင်းမှ ဆိတ်ကင်း တဲ့သဘောဟာ နိဗ္ဗာန် (မှန်ပါ ဘုရား)။ နိဗ္ဗာန်ဆိုတာ ဘာတုံး (နှောင့်ယှက်ခြင်းမှ ဆိတ်ကင်းတဲ့ သဘောပါ ဘုရား)။\nဒါဖြင့် – ကိလေသာက နှောင့်ယှက်ထားတာပါ (မှန်ပါ ဘုရား)။ နဂိုတုန်းက၊ သူနှောင့်ယှက် ထားတာ၊ သူ အကျိုး ဆက်တွေက ဘယ်နှယ်နေသလဲ (ရှုပ်နေတယ် ဘုရား)။ မီး ကလေး ရှို့ထား တာနဲ့ အခိုးတွေက ကျုပ်တို့မြို့တွေ ရွာတွေပေါ်မှာ အကုန်လုံး အလှော်မှိုင်းတွေ တိုက်တာလို၊ မဖြစ်ပေဘူး လား (ဖြစ်ပါတယ် ဘုရား)။\nမီးရှို့ထားတော့ မီးခိုးတွေဟာ ပြန့်နှံ့ပြီးမနေဘူးလား ဗျာ (နေပါတယ် ဘုရား)၊ ဒါမီးရှို့ထား တာလို့ မဆိုထိုက်ဘူးလား (ဆိုထိုက်ပါတယ် ဘုရား)၊ ဒီမှာ တဏှာ ရှို့ထားလိုက်တာ၊ ခန္ဓာ ကိုယ်ထဲ ဖြစ်ပျက်တွေချည်းဖြစ်နေတယ် (မှန်ပါ ဘုရား) ဘယ်သူရို့ထားတာတုံး (တဏှာရှို့ထားတာပါ ဘုရား)။\nကိုင်း တဏှာချုပ်လိုက်ရင် တဏှာကိုမဂ်က သတ် လိုက်သည်နှင့်တစ်ပြိုင်နက်၊ မီးငြိမ်းလိုက်သည်နှင့်တပြိုင်နက် (မီးအခိုးဟာ ပျောက်ရတာပဲ (မှန်ပါ ဘုရား)၊ အဲဒီတော့ ကောင်းကင်တပြင်လုံး ဘာဖြစ်သွားသလဲ (မီးခိုးပျောက်သွားပါ တယ် ဘုရား) ဪ ခုမှပဲ မီးသေလို့ ရှင်းပေတော့တယ်လို့ သူကမသိဘူးလား သိသလား (သိပါတယ် ဘုရား)။\nဒါဖြင့်၊ ရှင်းတာသည် နိဗ္ဗာန်၊ အရှင်းမြင်တာသည် မဂ်ဉာဏ်။ ရှင်းတာက နိဗ္ဗာန်၊ အရှင်းမြင်တာက မဂ်ဉာဏ်၊ ဒီလို ပွားရမယ် တော်တော်ပေါ်လာပြီ။ ဒကာ ဒကာမတို့ ဒီတရားမျိုး ကတော့ ဒီလိုဟောမှပဲရမယ်၊ (တင်ပါ ဘုရား) ဒီလိုဟောလို့ကလဲ မလွယ်လှဘူး (မှန်ပါ ဘုရား)။\nအဲဒီတော့ ရှင်းတာက နိဗ္ဗာန်၊ ဒီကမဂ်ဉာဏ်ဆိုတာ က အစဉ်တက်လာမှဖြစ်မယ် (တင်ပါ ဘုရား)။ ကိလေသာ အကြောင်းလဲကောင်းကောင်းသိမှ ရှုပ်ယှက်ခတ်တာလဲ သိအုံး (မှန်ပါ့ ဘုရား)။\nရှုပ်ယှက်ခတ်တာ ရှင်းတဲ့အခါ ဘယ်အချိန်ရှင်းမှာတုံး ဆိုတော့ ဒုက္ခပိုင်းခြားနိုင်တဲ့ ဉာဏ်လာမှ သူရှင်းမယ်၊ သဘောကျလား (တင်ပါ ဘုရား)။\nအဲဒီတော့ ပဋ္ဌာန်းပါဠိတော်၌ ကြည့်ကြည့်၊ ဘယ်ပါဠိ တော်၌ကြည့်ကြည့် “နိဗ္ဗာနံ မဂ္ဂဿ” လာမှာပဲ (မှန်ပါ့ ကုရား) သူချုပ်သွားရင် ဖိုလ်လာမယ်၊ နိဗ္ဗာနံ ဖလဿ လာမှာပဲ (မှန်ပါ့ ဘုရား)။ အရှင်းနဲ့ချည်းလာမှာပဲ မလာပေဘူး လား (လာမှာပါ ဘုရား)။\nဒါဖြင့် ဒကာ ဒကာမတို့ နိဗ္ဗာန်ဆိုတဲ့တရားဟာ ဘယ်လို သတ္တိရှိပါလိမ့်မလဲလို့ မေးတဲ့အခါ ကိလေသာနှောင့်ယှက်ခြင်းမှ ဆိတ်ကင်းတယ်။\nဝိဝေကဋ္ဌော ပေါ်ပြီလား (ပေါ်ပါပြီ ဘုရား)၊ ကိလေသာ နှောင့်ယှက်ခြင်းမှ ဆိတ်ကင်းတဲ့ သဘောသည်ဘာပါလိမ့် (ဝိဝေကဋ္ဌောပါ ဘုရား) တရားကိုယ်ကောက် -လိုက်တော့ ဘာရတုံး (နိဗ္ဗာန်ပါ ဘုရား)၊ နိဗ္ဗာန်ပဲရတယ် (တင်ပါ့ ဘုရား)။\nဒကာ ဒကာမတို့ နှောင့်ယှက်ခြင်းမှ ဆိတ်ကင်းတာ ဘာခေါ်ကြမတုံး (နိဗ္ဗာန်ပါ ဘုရား)၊ နိဗ္ဗာန်ပဲ ကောင်းပြီ ဒါဖြင့် အဲဒီနိဗ္ဗာန်ကိုတော့ဖြင့် ခင်ဗျားတို့ ဘယ်အချိန်တွေ့ကြ၊ ကြုံကြရမတုံး ဆိုတော့ ခုနက ဉာဏ်စဉ်တက်လာမှ တွေ့မယ် (မှန်ပါ) သဘောကျပလား (ကျပါပြီ ဘုရား)။\nဒီအတိုင်းဆုတောင်းလို့တော့ မတွေ့ဘူး (တင်ပါ ဘုရား)။ ဉာဏ်စဉ်တက်လာရင်တော့ဖြင့် ပြီးလိမ့်မယ်ဆိုတာ ဒကာ ဒကာမတွေ ယုံကြည်ပြီလား (ယုံကြည်ပါတယ် ဘုရား)။\nဒါဖြင့် နိဗ္ဗာန်ဆိုတာ အလုပ်နဲ့သွားရတဲ့ သဘောပါလား (တင်ပါ့)၊ ကိုထွန်းဦး ဘာပါလိမ့်နိဗ္ဗာန် (အလုပ်နဲ့သွားရ တဲ့သဘောပါ ဘုရား) ပါးစပ်က ရွတ်နေတဲ့သဘောနဲ့တော့မရဘူး၊ ရပါ့မလား (မရပါ ဘုရား)။\nတချို့က အခုဘုရားရှိခိုးနေကြတယ်ဟုတ်လား၊ “အဝိဇ္ဇာယ တွေဝ အသေသဝိရာဂ နိရောဓာ သင်္ခါရ နိရောဓော” အဲဒါနိဗ္ဗာန် ဆိုနေတာ (မှန်ပါ့ ဘုရား) အလုပ်နဲ့ ဟုတ်ကဲ့လား (မဟုတ်ပါဘူး)၊\nအဝိဇ္ဇာချုပ်ရင် သင်္ခါရချုပ်တယ်။ သင်္ခါရချုပ်လို့ ရှိရင် နိဗ္ဗာန်ပဲ၊ ဟုတ်လား၊ သင်္ခါရချုပ်လို့ ရှိရင်လဲ ဝိဉာဏ် ချုပ်တယ်ဆိုတာက နိဗ္ဗာန်ချည်းပဲ၊ တောက်လျှောက် နိဗ္ဗာန်ဗျ။ ရိပ်မိပြီလား (တင်ပါ ဘုရား)။\nအဲဒီလို ရွတ်ပြီးနေတဲ့ ပုဂ္ဂိုလ်က နိဗ္ဗာန်တွေ့ပါ့မလား (မတွေ့ပါ ဘုရား)။ စာမပျောက် ရုံပဲရှိမယ် (မှန်ပါ့ ဘုရား) နောင်လာနောက်သားများလဲ မပျောက်ရစ်နဲ့၊ ဒို့လဲ ဒီဥစ္စာထားခဲ့တယ်၊ ဒီအဓိပ္ပါယ် ရောက်တယ်။ နိဗ္ဗာန်တော့ မသိဘူး၊ ရှင်းပြီလား (ရှင်းပါပြီ ဘုရား) အလုပ်နဲ့ ချည်း အစဉ်အတိုင်း တက်လာ ရင်တော့ တွေ့မှာပါပဲ။\nကဲ ဒါဖြင့် “နိဗ္ဗာန်ဟာ မရှိတာတွေ့တယ်လို့ မယူလိုက်နဲ့ နော်” (မှန်ပါ့ ဘုရား) အခုတော့ စားပွဲခုံ ပေါ်မှာ ပြရတာ မရှိတာတွေ ဖြစ်နေတယ် သဘောကျပလား (ကျပါတယ် ဘုရား)။\nနိဗ္ဗာန်သည်ကားလို့ ဆိုလို့ ရှိရင် ဒုက္ခလဲ ချုပ်သွားပြီ။ ဖြစ်ပျက်က ဒုက္ခချုပ်သွားတော့ သုခနိဗ္ဗာန်သည် သူ့အနား မတွေ့ရဘူးလား (တွေ့ရပါတယ် ဘုရား)။\nတွေ့ရတယ်ဆိုတော့ ခင်ဗျားတို့ပဲ စဉ်းစားကြည့်ပါ။ အမှိုက်တွေ ရှုပ်နေတုံးကြည့်ရတာနဲ့ အမှိုက်ရှင်းမှ ကြည့်ရတာ ဟာ ဘယ်ဟာက ခင်ဗျားတို့ ကြည့်လို့ကောင်းသတုံးဆိုတာ မေးတော့ (ရှင်းတာကြည့်ကောင်းပါတယ် ဘုရား)၊ ရှင်းတာကြည့် ကောင်းတယ်ဆိုသဖြင့် “နိဗ္ဗာန်ဆိုတာသည် ကြည့်ကောင်း တဲ့ သဘောပဲ” ရှင်းပြီလား (ရှင်းပါပြီ ဘုရား)။\nအခုကို ကိလေသာသေတဲ့ နိဗ္ဗာန်ကိုတော့ ကြည့် ကောင်းတဲ့ သဘောဘဲတွေ့မယ် (မှန်ပါ့ ဘုရား) “နေကောင်း တဲ့ သဘောကတော့၊ ပရိနိဗ္ဗာန်စံမှတွေ့မယ်”(မှန်ပါ့ ဘုရား) ကြည့်ကောင်းတဲ့ သဘော၊ နေကောင်းတဲ့ သဘောနှစ်မျိုးရှိ ပါတယ်၊ သဘောကျပြီလား။ (ကျပါပြီ)။\nအခု ဝိပဿနာရှုလို့ တွေ့ရတဲ့ နိဗ္ဗာန်ကတော့ ဘာပါ လိမ့် (ကြည့်ကောင်းတဲ့ သဘောပါ ဘုရား)၊ ဘာပြုလို့ ကြည့်ကောင်းတဲ့ သဘောတွေ့ရမလဲလို့ မေးလို့ ရှိရင်ဖြင့် ဒီကခန္ဓာကမှ မချုပ်သေးလို့ပဲ (မှန်ပါ့ ဘုရား)။ ခင်ဗျားတို့ ခန္ဓာချုပ်ပြီ လား (မချုပ်သေးပါ ဘုရား)။ မချုပ်သေးတော့ ခန္ဓာနဲ့ လှမ်းကြည့်ရတာကိုးဗျ၊ သဘောကျပြီလား (ကျပါတယ် ဘုရား)။\nခန္ဓာနဲ့ လှမ်းကြည့်ရတော့ ဘာတွေ့ပါလိမ့် (ကြည့် ကောင်းတဲ့ သဘော တွေ့ရပါတယ် ဘုရား၊) ကြည့်ကောင်းတဲ့ သဘောတွေ့ ရတယ် ဆိုတာကတော့၊ နိဗ္ဗာနံမဂ္ဂဿ သူက အာရမ္မဏိက ကွ။ နိဗ္ဗာန်က အာရုံ-ဓါတ်ဆိုတော့ သူက ကြည့် ဓါတ်၊ ဟိုက အကြည့်ခံဓါတ် (မှန်ပါ့ ဘုရား)။ ဒီအတိုင်း မနေပေဘူးလား (နေပါတယ် ဘုရား)။\nဒါဖြင့် အကြည့်ခံရယ်၊ အကြည့်ဉာဏ်ရယ် တည့်နေတာ၊ ဘာခေါ်ကြမလဲ (နိဗ္ဗာန်ပါ ဘုရား) နိဗ္ဗာန်နဲ့ မဂ်ဟာ တွဲနေတယ် မဆိုနိုင်ဘူးလား (ဆိုနိုင်ပါတယ် ဘုရား)။\nကောင်းပြီ၊ ဒါဖြင့် ဒကာဒကာမတို့ စဉ်းစားကြစမ်း၊ နိဗ္ဗာန်ဟာ ရှင်းသလား၊ ရှုပ်သလား မေးလိုက်စမ်းပါ (ရှင်းပါ တယ် ဘုရား)၊ အခု ဘယ်အရှိန်အစော်တွေ ရှင်းတာတုံး မေး ကြည့်စမ်း။ (ကိလေသာ အရှိန်အစော်ပါ ဘုရား)။ ကိလေ သာ အရှိန်အစော်တွေ ရှင်းတယ်လို့ ဆိုရင်၊ ကိလေသာ ရှုပ်ထား တာတွေကတော့ဖြင့် သေပွဲကြီး တွေ့ရမယ်၊ မတွေ့ဘူးလား (တွေ့ရပါတယ် ဘုရား)။\nသေပွဲတွေ့ရတယ်၊ ငိုပွဲတွေ့ရတယ်၊ အိုပွဲတွေ့ရတယ်၊ ဟင် ရင်ထုပွဲတွေ့ရတယ်၊ မြေလူးပွဲ တွေ့ရတယ်။ ကိလေသာ ရှုပ် တာတွေက ဒါတွေချည်းတွေ့ရမယ် (မှန်ပါ့ ဘုရား)။\nဒါ ဒကာဒကာမတို့ စဉ်းစားမိပြီလား၊ သော် နိဗ္ဗာန်ဆို တာ ဘယ်သဘောသတ္တိပါလိမ့်၊ နှောင့်ယှက်ခြင်းမှ ဆိတ်ကင်းတဲ့ သဘော သတ္တိရှိတယ် (မှန်လှပါ ဘုရား)။\nဘယ်လို နှောင့်ယှက်တာတုံး မေးရင်၊ ဘယ်လို ဖြေကြမတုံး (ကိလေသာ နှောင့်ယှက်တာ ပါ ဘုရား)၊ ကိလေ သာ နှောင့်ယှက်ခြင်းမှ ဆိတ်ကင်းတဲ့ သဘောကို ဘာခေါ် ကြမယ် (နိဗ္ဗာန်ပါ ဘုရား)။\nသြော် နိဗ္ဗာန်ဆိုတာသည် ကြည့်ရင်းနဲ့ ခင်ဗျားတို့ ရှုပ်ယှက်ခတ်နေရာမှ ရှင်းသွားတာ၊ သဘောကျပြီလား၊ (ကျပါတယ် ဘုရား) ရှုပ်ယှက်ခတ်ခြင်းမှ ရှင်းသွားတာဆိုတော့ သုံးဆယ့် တစ်ဘုံမှာ အခုဉာဏ်နဲ့ ကြည့်ပါ (မှန်ပါ ဘုရား)။ အခု ဝိပဿနာဉာဏ်နဲ့ မှန်းကြည်လိုက်။ သုံးဆယ့် တစ်ဘုံ လျှောက် ကြည့်၊ နတ်ပြည်ကြည့်၊ ကောင်းတယ်လို့ ဖြစ်ပြန်လဲ ရုပ်နာမ် အနိစ္စပဲ ရှိပါတယ်။\nဗြဟ္မာပြည် ကောင်းတယ်လို့ ကြည့်လိုက်ပြန်တော့ (ရုပ် နာမ် အနိစ္စပါ ဘုရား) ရုပ်နာမ် ဆိုတော့၊ ကျုပ်တို့ ဝိပဿနာ ဉာဏ်နဲ့ ကြည့်လိုက်ရင် သေပွဲချည်းပဲတွေ့တယ် (မှန်ပါ့) ဘုရား) ဒီပြင် ဘာများ တွေ့ကြသေးသလဲ။ (ဘာမျှ မတွေ့ပါ ဘုရား)။\nဘာမျှမတွေ့ဘူးဆိုတော့ ဒါက ဘယ်သူရှုပ်ထားတာတုံး မေးတော့မှ (ကိလေသာ ရှုပ်ထား တာပါ ဘုရား) ဟုတ်လား၊ အဲဒီတော့ ကိလေသာချုပ်ရင် အရှုပ် ဘယ်နှယ့်နေမတုံး (ရှင်းမှာပါ ဘုရား)။\nဒါဖြင့် “နိဗ္ဗာန်သည် ရှင်းခြင်း၊ လင်းခြင်း၊ လက္ခဏာ ရှိတယ်၊ (တင်ပါ ဘုရား)။ ဘယ်လို ရှင်းခြင်း လင်းခြင်း လက္ခဏာရှိပါလိမ့်မတုံးလို့ မေးလို့ရှိရင် ဒကာဒကာမတို့ မှတ်ရ လိမ့်မယ်၊ ကိလေသာ အရှိန်အစော်၊ ကိလေသာအရှုပ်အပွေတို့မှ လွတ်ကင်းတာပဲ၊ မဆိုနိုင်ဘူးလား (ဆိုနိုင် ပါတယ် ဘုရား) ကိလေ သာ အရှုပ်အပွေးတို့မှ လွတ်ကင်းတာ ဘာခေါ်ကြမလဲ (နိဗ္ဗာန်ပါ ဘုရား)။\nအဲဒီ ကိလေသာက လွတ်ရင် နိဗ္ဗာန်ပဲ ဘာများပြုပြင်နိုင် သတုံး (မပြုပြင်နိုင်ပါ ဘုရား)၊ ဘာမှမပြုပြင်နိုင်တော့ အထည်ကိုယ် ရှိပါ့မလား (မရှိပါ ဘုရား) ကိလေသာက ရုပ်နာမ် အထည် ကိုယ်သာ လုပ်တတ်တာကိုး (မှန်ပါ့ ဘုရား)။\nဒါဖြင့် နိဗ္ဗာန်သည် ရုပ်နာမ်ရှိပါရဲ့လားလို့ မေးလို့ရှိရင် ဘယ် နှယ်ဖြေကြမလဲ (မရှိပါဘူး ဘုရား) ကောင်းပြီ၊ ကျုပ် က ဗဟုသုတရှိအောင် ခင်ဗျားတို့ ဦးဘကြည်တို့၊ ကိုထွန်းဦးတို့ ကို ပေးလိုက် မယ်နော် နိဗ္ဗာန်ဟာ ရုပ်နာမ်တော့ မရှိဘူး၊ ကျုပ်တို့ မှာရှိတဲ့ ရုပ်နာမ်မျိုး မရှိဘူး၊ ကျုပ်တို့မှာရှိတဲ့ ရုပ်နာမ်က တော့ အနိစ္စ တွေကိုး (မှန်ပါ့ ဘုရား) အနိစ္စလမ်းဆုံးတော့ ကောင်းသေးရဲ့လား (မကောင်းပါ ဘုရား)။\nနိဗ္ဗာန်ဟာ ကျုပ်တို့မှာရှိတဲ့ ရုပ်နာမ်မျိုးတော့ မဟုတ်ဘူး၊ သို့သော် ရုပ်လား၊ နာမ်လားလို့ မေးရင်ဖြင့် နာမ်ဓမ္မလို့။ သဘောကျပလား (တင်ပါ့ ဘုရား)။ ရုပ်လား နာမ်လားလို့ မေးလို့ရှိရင် (နာမ်ဓမ္မပါ ဘုရား)၊ ကျုပ်တို့ရှိတဲ့ ရုပ်နာမ်မျိုးလား လို့ဆိုတော့လဲ ဒီလိုမဟုတ်ဘူး၊ ဥပါဒ်၊ ဋ္ဌီ၊ ဘင် ရှိတဲ့နာမ် မဟုတ်ဘူး၊ သဘောကျပြီလား (မှန်ပါ့ ဘုရား)။\nနိဗ္ဗာန်သည် ရုပ်လား၊ နာမ်လားမေးရင် ဘယ်နှယ့် ဖြေမလဲ (နာမ်ဓမ္မပါ ဘုရား)၊ သို့သော်- ဖြစ်ပျက်ရှိသလား (မရှိပါ ဘုရား) ဒါဖြင့် ဖြစ်ပျက်မရှိတဲ့ နာမ်ဓမ္မဆိုလို့ရှိရင် ဒီလိုမှတ်လိုက်။\nနိဗ္ဗာန်ရောက်ကြောင်း အားထုတ်သောပုဂ္ဂိုလ်တို့၏ ကျက်စားရာဌာန၊\nသူ့ဆီကိုလာပြီး၊ အကုန်ဦးတိုက်ကြရတယ်၊ သဘောကျ ပြီလား (မှန်ပါ့ ဘုရား) ကျုပ်တို့ဆီမှာ ရှိတာက၊ အာရုံရှိရာ ပြေးတတ်တဲ့ နာမ် (မှန်ပါ့ ဘုရား)။ နိဗ္ဗာန်က၊ ငါ့ဆီလာ ညွတ်ကြဆိုတဲ့ ညွတ်အပ်တဲ့နာမ်ဓမ္မ၊ ရှင်းပြီလား (တင်ပါ့ ဘုရား)\nဘယ့်နှယ်ဆိုကြမယ် (ညွတ်အပ်တဲ့နာမ်ဓမ္မပါ ဘုရား) ဒါဖြင့် နိဗ္ဗာန်အလိုရှိတဲ့ပုဂ္ဂိုလ်များဟာဖြင့် ရောက်အောင်သာအား ထုတ်လို့ရှိရင်ဖြင့် ကျုပ်တို့ခင်ဗျားတို့၏ နိဗ္ဗာန်ရောက်ကြောင်း စိတ်တွေဟာ သူ့ဆီညွတ်နေတာ၊ သဘောကျပြီလား (တင်ပါ့ ဘုရား) သူ့ဆီဘာလုပ်နေသလဲ (ညွတ်နေပါတယ် ဘုရား)။\nအဲဒီလို သူ့ဆီညွတ်နေတော့၊ ခင်ဗျားတို့ ထမင်းအသက်၊ ခုနှစ် ရက်ဆိုပေမယ့် နိရောဓ သမာပတ်ဝင်စားတဲ့ ပုဂ္ဂိုလ်များ၊ ခုနှစ်ရက်တိတိ ညွတ်နေနိုင်တယ်၊ (မှန်ပါ့ ဘုရား) ဘယ်လောက် ကောင်းလို့တုံး ဆိုတာတော့ ပြောဘို့မလိုတော့ဘူး၊ လိုသေးလား (မလိုပါ ဘုရား)၊ ဘယ်နှစ်ရက်တိတိ နိဗ္ဗာန်ကို ညွတ်နေသလဲ၊ (ခုနှစ်ရက်တိတိပါ ဘုရား)။\nဒါဖြင့် သမာပတ်ဝင်စားတဲ့ပုဂ္ဂိုလ်များ၊ မဂ်ပြီးဖိုလ်၊ နှစ်ကြိမ်သုံးကြိမ်လာပြီး နောက်ကို ပြန်ပြီး ပစ္စဝေက္ခဏာ ဆင်ချင် ၍ ဖလသမာပတ်ဓိဋ္ဌာန်ပြီး ဝင်စားလိုက်အုံးမယ်ဆိုလို့ရှိရင်၊ နာရီ ပေါင်းများစွာပဲ ဝင်စားနိုင်ရဲ့လား (ဝင်စားနိုင်ပါတယ် ဘုရား)\nဝင်စားနိုင်တယ်ဆိုတော့၊ နိဗ္ဗာန်နဲ့မဂ်ဉာဏ် ဖိုလ်ဉာဏ်နဲ့ ဟာ တစ်ခါတည်း မခွဲပဲနေတာပဲ၊ (မခွဲပါ ဘုရား)။ ချုပ် လိုက်၊ ဖိုလ် ဉာဏ်ပြန်တက်လိုက်၊ ချုပ်လိုက်- (ဖိုလ်ဉာဏ်ပြန်တက် လိုက်ပါ ဘုရား) ပြန်ဖြစ်တော့ ဒီနာမ်ဓမ္မနဲ့ပဲ ဒီနိဗ္ဗာန်တည်းဟူသော နာမ်ဓမ္မနဲ့တော့ ခွဲရဲ့လား (မခွဲပါ ဘုရား)။\nအဲဒီတော့ ဒါ သာမညပျော်စရာမို့ ပျော်တာလား၊ အထူးဝိသေသမို့၊ ပျော်ထိုက်လို့ နေနိုင် တာလား (အထူး ဝိသေသမို့ ပျော်ထိုက်လို့ နေနိုင်တာပါ ဘုရား)။\nနိဗ္ဗာန်သည်ကားလို့ ဆိုလို့ရှိရင်ဖြင့် နိဗ္ဗာန်ရောက် ကြောင်း စိတ္ထုပ္ပါဒ်တို့၏ ညွတ်ရာဌာန ဖြစ်လေသောကြောင့်၊ ညွတ်အပ်တဲ့ သဘော ရှိနေသောကြောင့် နာမ်ဓမ္မလို့ ဆုံးဖြတ် ချက်ချ (မှန်ပါ့ ဘုရား)၊ ဦးဘကြည်ဘာတဲ့ (နာမ်ဓမ္မပါ ဘုရား)၊ ဘာပြုလို့ သူ့-နာမ်ခေါ်ရပါလိမ့် (ညွတ်အပ်တဲ့ သဘောမို့ပါ ဘုရား) ညွတ်အပ်တဲ့ သဘောရှိသောကြောင့် ဒါလေးမှတ်ထား။\nစာလိုသုံးတော့ ညွှတ်အပ်တဲ့သဘောရှိသောကြောင့် ညွှတ်အပ် တဲ့သဘောဆိုလို့ရှိရင်၊ လောကီ ဥပမာနဲ့ပြောပါမယ်။ ခင်ဗျားတို့ ဈေးချိုထိပ်မှာ နာရီစင်ကြီးရှိတယ် (မှန်ပါ့ ဘုရား) ဘယ်က မောင်းလာတဲ့ရထားဖြစ်ဖြစ်၊ နာရီကိုတော့ကြည့်အုံးမှာပဲ (မှန်ပါ့ ဘုရား) နာရီ ကြည့်အုံးမှာ။ အရှေ့က မောင်းလာတော့ကော နာရီကြည့်အုံးမှာပဲ၊ အနောက်ကမောင်းလာလဲ ကြည့်အုံး မှာပဲ၊ တောင်ကမောင်း လာလဲကြည့်အုံးမှာပဲ၊ အဲ မြောက်က မောင်းလာတော့ကော (ကြည့်အုံးမှာပဲ) နာရီ ကြည့်ရအုံး မယ်ဆိုသလို မကြည့်ပဲနဲ့ မသွားနိုင် သလိုပေါ့ဗျာ (တင်ပါ့)။\nအဲဒီတော့ ထိုအတူပဲမဂ်ဉာဏ်ဖိုလ်ဉာဏ်ရတဲ့ ပုဂ္ဂိုလ်တို့ သည် ဘယ်နည်းနှင့်မှ မကြည့်ပဲ မနေနိုင်တဲ့နာမ်ဓမ္မဖြစ်ပါတယ် သဘောကျပြီလား (ကျပါပြီ ဘုရား)။\nမဂ်ဉာဏ်ဖိုလ်ဉာဏ်ရသောပုဂ္ဂိုလ်တို့သည် မကြည့်ရှုပဲ မနေနိုင် တဲ့ နာရီစင်ကြီးသဖွယ် (မှန်ပါ့) “ခိုင်မြဲနေတဲ့နာမ် ဓမ္မ” သဘော ကျကြပြီလား (မှန်ပါ့) ဒါမလွယ်ဘူးနော်၊ ဦးချစ်ခ (မှန်ပါ့)။\nကောင်းပြီ၊ ဒါဖြင့် ဒကာဒကာမတို့ ဒီနိဗ္ဗာန်သည်ကားလို့ ဆိုလို့ ရှိရင်ဖြင့် ဘယ်သူမှ မကြည့်ရှုပဲ (မနေနိုင်) ဘယ်နှစ်ရက် နေရနေရ၊ ရောင်ရဲတယ်လို့မရှိဘူး ဒီနေရာမှာ ကြည့်ရှုနေရတဲ့ အခါမှာ တော်ပြီ တန်ပြီလို့ ဘယ်တော့မှ မလာဘူး (မှန်ပါ့) သဘောကျပြီလား (ကျပါပြီ ဘုရား)။\nနိဗ္ဗာန်သည်ကားလို့ဆိုရင် ကြည့်ရှုနေတဲ့ပုဂ္ဂိုလ်၏ နာမ် ဓမ္မတွေဟာ တော်ပြီတန်ပြီလို့ ဘယ်တော့များ၊ ငြင်းဆန်သတုံး (မငြင်းဆန်ပါဘူး ဘုရား)။\nဘယ်တော့မှ မငြင်းဆန်တာ ထောက်လိုက်လို့ရှိရင်ဖြင့် အကောင်းတကာ့ အကောင်းဆုံးပဲ လို့ဆိုတာ ဆုံးဖြတ်ချက်ချ (မှန်ပါ့) မဆိုနိုင်ဘူးလား (ဆိုနိုင်ပါတယ် ဘုရား)။\nအကောင်းတကာ့အကောင်းဆုံးပဲဆိုတာ၊ ဒကာဒကာမ တွေ ဉာဏ်ထဲရောက်ပြီလား (ရောက်ပါပြီ ဘုရား)၊ဘယ်နှယ် ကြောင့် ရောက်ပါလိမ့်မတုံးဆိုတော့၊ မသာစွဲ မရှိလို့ (မှန်ပါ့)၊ အရင်က ကြည့်နေတာ၊ မသာစွဲချည်းပဲ (မှန်ပါ့) မဆိုနိုင်ဘူး လား (ဆိုနိုင်ပါတယ် ဘုရား)၊ ဖြစ်လိုက်၊ ပျက်လိုက်၊ ဖြစ်လိုက်၊ ပျက်လိုက် ဦးခင်မောင် (တင်ပါ့)၊ မသာတွေမဟုတ်လား (တင်ပါ့)။\nအခု အဲဒါတွေမြင်ရသေးရဲ့လား (မမြင်ရပါဘူး ဘုရား) အဲဒါတွေဟာဖြင့်၊ လူသတ်ပွဲလဲ မရှိ၊ မသာပွဲလဲမရှိ၊ ဒုက္ခ ရောက်တာဆိုတာ ဘာမှရှာမတွေ့ဘူး ဒီနေရာ အကောင်းဆုံး ပဲ (မှန်ပါ့) သဘောကျပြီလား (ကျပါပြီ ဘုရား) ဒီနေရာဘာပါလိမ့် (အကောင်းဆုံးပါ ဘုရား)။\nဒါဖြင့် နိဗ္ဗာန်သည်ကားလို့ဆိုရင်၊ ဒကာဒကာမတို့ ကောင်းတော့ ကောင်းတာမှန်ပြီ၊ ဘယ်သူ ဘယ်လိုထောက် ကြည့်ရမတုံးဆိုတော့ အရိယာပုဂ္ဂိုလ်များသည်ကား ဆိုလို့ရှိရင် အချိန်ကို အလကားမထား၊ အားတယ်ဆိုရင် နိဗ္ဗာန်အာရုံပြု နေတာပဲ (မှန်ပါ့)၊\nအားတိုင်းအားတိုင်း ဘယ်လိုနေကြပါလိမ့် (နိဗ္ဗာန် အာရုံ ပြုနေတယ် ဘုရား)၊ ဘာပြုလို့ ကိုယ်တော်ကြီးတွေကအား တိုင်းအားတိုင်း နိဗ္ဗာန်အာရုံပြုနေပါလိမ့်မတုံးဆိုရင် သက်သာရာ ရအောင်လို့ပေါ့ (ပေါ်ပါပြီ ဘုရား)။\nဒါဖြင့် နိဗ္ဗာန်သည် သက်သာမှုကိုလဲ ပေးစေနိုင်တယ် ပေါ့ဗျာ (မှန်လှပါ) ရှင်းပြီလား (ရှင်းပါပြီ ဘုရား) နိဗ္ဗာန် သည် ဘာကို ပေးစေနိုင်တုံး (သက်သာမှုကို ပေးစေနိုင်တယ် ဘုရား) သက်သာမှုကို ပေးစေနိုင်တယ်ဆိုတာ သူ-ကြည့်နေတဲ့ ပုဂ္ဂိုလ်ကို ချမ်းသာမျိုးစုံပေးတယ် (မှန်ပါ့) သဘောကျ ပြီလား (မှန်ပါ့)။\nနိဗ္ဗာန်သည်ကားလို့ဆိုရင်ဖြင့်၊ ချမ်းသာမျိုးစုံပေးနိုင် သောကြောင့် နိဗ္ဗာန်ကို ချမ်းသာလို့ ယူရလိမ့်မယ်၊ ရိပ်မိပြီလား (တင်ပါ)။\nဒါဖြင့် နိဗ္ဗာန်သည် သုခလား၊ ဒုက္ခလား မေးတော့ ဘယ်နှယ့်ဖြေမလဲ (သုခပါ ဘုရား)။ အင်း သူကတော့ သုခပဲ၊ သူ့ကို မှီနေတဲ့ ပုဂ္ဂိုလ်တွေကို ဘာပေးလေ့ရှိသလဲ (ချမ်းသာပေးလေ့ ရှိပါတယ် ဘုရား) အင်း ချမ်းသာပေးလေ့ရှိတယ်ဆို သဖြင့် အင်း နိဗ္ဗာန်ကလွဲလို့ ကျန်တာတွေကဖြင့် အားကိုး လိုက်တဲ့အခါတိုင်း၊ ဒုက္ခရောက်တာပဲ မဟုတ်လား (မှန်ပါ့)။\nငွေ အားကိုးလိုက်၊ ငွေကြောင့် ဒုက္ခရောက်တယ်၊ ရွှေ အားကိုး ပြန်ရော၊ ရွှေကြောင့် ဒုက္ခ ရောက်တယ်၊ စက်တွေ ဘာတွေ အားကိုးလိုက် ပြန်တော့လဲ ရှုပ်ပြန်ရော၊ ရှုပ်ပြန်တော့ ဒုက္ခ မရောက်ဘူးလား (ရောက်ပါတယ် ဘုရား) ရောက် တယ်။\nဒီစက်တွေက ဟိုဟာတွေ ဒီဟာတွေဆွဲ၊ ဟိုကရှုပ်၊ ဒီကရှုပ် မလာဘူးလား၊ လာသလား (လာပါတယ် ဘုရား) ဒါဖြင့် ဒီပြင်ဟာတွေ ကတော့ဖြင့် အားကိုးတိုင်း အားကိုးတိုင်း၊ ဘာတွေ့ရလဲ (ဒုက္ခတွေ့ရတယ် ဘုရား) ဒါဖြင့် နိဗ္ဗာန်ကို အား ကိုးတိုင်း အားကိုးတိုင်း ဘာဖြစ်ရမလဲ (ချမ်းသာရာ ရမယ် ဘုရား)။\nဒါဖြင့် နိဗ္ဗာန်သည်ကားလို့ဆိုရင်ဖြင့် ဒကာဒကာမတို့\nနိဗ္ဗာန်သည် ချမ်းသာခြင်း လက္ခဏာ ရှိတယ်။\nနိဗ္ဗာန်သည် စိတ်နှလုံးကို ရွှင်ပြုံးစေခြင်း လက္ခဏာ ရှိတယ်။\nမဆိုနိုင်ဘူးလား၊ ဆိုနိုင်သလား (ဆိုနိုင်ပါတယ် ဘုရား) ဒါဖြင့် နိဗ္ဗာန် ဆိုတာ ရှိတာလား မရှိတာလား (ရှိပါတယ် ဘုရား)။\nဒါဖြင့် အားလုံး ဒကာဒကာမတွေ စဉ်းစားစရာက နိဗ္ဗာန်သည် ဝိဝေကဋ္ဌော၊ ကိလေသာ နှောင့်ယှက်ခြင်းမှ ဆိတ် ကင်းတဲ့ သဘောရှိတယ် (မှန်ပါ့) နိဗ္ဗာန်ဘယ် သဘောရှိသလဲ (ကိလေသာ နှောင့်ယှက်ခြင်းမှ ဆိတ်ကင်းတဲ့ သဘော ရှိပါ တယ် ဘုရား) ကိလေသာ အရှိန်အစော်တွေဟာ အငွေ့လေး၊ သန်းသေးသလား (မသန်းပါ ဘုရား)။\nဖြစ်ပျက်ရှိနေရင် ကိလေသာကြောင့် (မှန်ပါ့) မဟုတ်ဘူး လား (မှန်ပါ့) အခုတော့ ကိလေသာ ရှိပါရဲ့လား (မရှိပါ ဘုရား) မရှိတော့ နှောင့်ယှက်ခြင်းမှ ဆိတ်ကင်းတာ သည်ကား ဘယ်သူက နှောင့်ယှက် သတုံး (ကိလေသာကပါ ဘုရား)။\nအဲဒီ ကိလေသာ နှောင့်ယှက်တဲ့သဘောကို ကျုပ်တို့သည် တွေ့ရသေးသလား (မတွေ့ ရတော့ပါ ဘုရား) အဲဒီမတွေ့ရတာ ဘာခေါ်ကြမလဲ (နိဗ္ဗာန်ပါ ဘုရား) ကိလေသာ အနှောင့်အယှက် ကင်းတာသည် နိဗ္ဗာန်ဆိုတာ ခင်ဗျားတို့ ကျေနပ်ဖို့ကောင်းတယ် (ကျေနပ်ပါတယ် ဘုရား)။\nနိဗ္ဗာန်ဟာ၊ ဘာအထည်နဲ့ တူသတုံး၊ နိဗ္ဗာန်ရောက်သော ပုဂ္ဂိုလ် ဘယ်လိုနေရထိုင်ရမှာလဲ၊ ဒကာဒကာမတွေက မေးချင်လဲ မေးလိမ့်မယ်။ မေးခွင့်လဲရှိတယ် (တင်ပါ့)။ သို့သော် အထည် ကို မေးလို့ရှိရင် အထည်အကြောင်းကို အရင်ဖြေရလိမ့်မယ် (မှန်ပါ့)။\nနိဗ္ဗာန်သည်၊ အထည်ရှိသလား၊ မရှိဘူးလား?\nနိဗ္ဗာန်ဟာ ဥပမာမယ် ကွမ်းသီးဟာ ငါးမူးသားလောက် ရှိတယ်ဆိုရင် ငါးမူးသား အထည်လေး ရှိတယ်၊ မဆိုနိုင်ဘူးလား (ဆိုနိုင်ပါတယ် ဘုရား) ငါးမူးသားအထည်လေး ဆိုလို့ရှိရင် ဖြင့် ဒီ-ကွမ်းသီးလုံး လောက်ဟာ၊ ဆွေးမြေ့တဲ့ သဘော၊ အထည်ရှိ လာမလာ (လာပါတယ် ဘုရား) အထည် ရှိရင် ဆွေးမြေ့တဲ့ သဘော၊ အထည်ရှိတော့ ပျောက်ပျက်ရမယ်၊ ဖောက်ပြန်ရမယ်။ ဆိုတဲ့သဘော၊ လွတ်ကင်း နိုင်ရဲ့ လား (မလွတ် ကင်းနိုင် ပါ ဘုရား)။\nဪ နိဗ္ဗာန်လဲ အထည်ရှိရင်ဘာဖြစ်မလဲ (ဖောက်ပြန်ရမယ် ဘုရား) ဆွေးမြေ့၊ ဖောက်ပြန် ပျက်စီးမယ်၊ သဘောကျရဲ့ လား (ကျပါတယ် ဘုရား)၊ ဒါဖြင့် နိဗ္ဗာန်သည် အထည်ရှိပါရဲ့လား မရှိဘူးလား လို့မေးရင်၊ ဘယ်နှယ့်ဖြေကြမလဲ၊ (မရှိပါ ဘုရား) အထည်မရှိဘူး။\nအထည်မရှိလို့ရှိရင်၊ ဘယ့်နှယ်နေရမှာတုံး၊ ဘယ်လိုများ ဖြစ်နေမှာတုံး လို့ မေးခွန်း ထုတ်ဖို့ မလိုဘူးလား (လိုပါ တယ် ဘုရား)။\nအထည်ရှိရင် ပျက်မယ်ဆိုတာ ရှင်းပြီးပြီမဟုတ်လား (မှန်ပါ့) တထည်ရှိတဲ့အခါဆိုရင်ဖြင့် လုံးရပ်သဏ္ဍာန်၊ ပုံဟန် နိမိတ်ကင်း ဆိတ်ရမှာကိုးဗျ၊ (တင်ပါ ဘုရား) နိဗ္ဗာန်မှာ လုံးရပ် လဲမရှိဘူး သဏ္ဍာန်လဲမရှိဘူး ပုံဟန်နိမိတ်ကော (မရှိပါ ဘုရား) သဘောကျပြီလား (ကျပါတယ် ဘုရား)။\nကောင်းပြီ၊ လုံးရပ်သဏ္ဍာန် ပုံဟန်နိမိတ်ရှိခဲ့ရင်၊ ဘာဖြစ် မယ်ထင်သတုံး၊ (ပျက်စီးရမှာ၊ ဖောက်ပြန်ရမှာပါ ဘုရား)။ ပျက်စီး ဖောက်ပြန်ရမယ်။ ဒါလွတ်နိုင်ပါ့မလား (မလွတ်နိုင်ပါ ဘုရား) မလွတ်နိုင်တော့ လုံးရပ်သဏ္ဍာန် ပုံဟန်နိမိတ်လဲ မရှိဘူး။ ရှင်းကြ ပြီလား (ရှင်းပါပြီ ဘုရား) ဒါဖြင့် ဆုံးဖြတ်ချက်ချ။\nအထည်မရှိရင် ဘယ်လိုများနေရမှာတုံး ?\nလုံးရပ်သဏ္ဍာန်၊ ပုံဟန်နိမိတ် မရှိလို့ရှိရင်ဖြင့်၊ သိမှု ကလေးနဲ့ ချမ်းသာနေတာလား မေးရ လိမ့်မယ်၊ (မှန်ပါ့) နိဗ္ဗာန်မြင်ပြီး သကာလ၊ သိနေကြည့်နေရတာနဲ့ပဲ၊ ချမ်းသာ နေတာပါလားလို့ မေးစရာ မရှိဘူးလား (ရှိပါတယ် ဘုရား)။\nသိမှုကလေးနဲ့ပဲ ချမ်းသာပြီး နေရမှာလားလို့ မေးရင်၊ ခန္ဓာရှိတုံး တော့ဟုတ်တယ်၊ ခန္ဓာရှိတုံးတော့ ဒီနေရာလေး ကြည့် နေရတာကို ဘယ်နှယ်ဖြစ်နေသလဲ (ချမ်းသာနေပါတယ် ဘုရား)။ ဘာပြုလို့ ချမ်းသာ ရသတုံးဆိုတော့၊ အအိုလဲ မရှိဘူး၊ အနာကော (မရှိပါ ဘုရား) အသေကောမရှိဘူး၊ အကွဲ ကောမရှိဘူး သောကပရိဒေဝကော (မရှိပါ ဘုရား)။\nအဲဒီဥစ္စာလေး ကြည့်နေတော့ ဒီနေရာလေးဟာ တော် တော် ကောင်းတဲ့နေရာပဲ၊ အိုမှုနာမှု သေမှု၊ ကွဲမှုဆိုတဲ့ အမှုတွေ အကုန်လွတ်ငြိမ်းပြီး ရုပ်သိမ်းနေတဲ့နေရာပဲလို့ မဆိုနိုင်ဘူး (ဆိုနိုင်ပါတယ် ဘုရား) ရဟန္တာပုဂ္ဂိုလ်များသည်၊ အဲဒီနေရာကို မြင်ထားကြရတယ်၊ (မှန်ပါ့ ဘုရား) ခင်ဗျားတို့ ဒီမဂ် ကို အားထုတ်ကြည့်လို့၊ ဒီမဂ်ရောက် တယ်ဆိုရင် မြင်ရမယ်။\nဒါဖြင့် မြင်ရလို့ရှိရင် ဪ ဒီနေရာဟာ အတော်ထူး တဲ့နေရာပဲလို့ မဆိုပေဘူးလား ဆိုကြမလား (ဆိုကြမှာပါ ဘုရား) သုံးဆယ့်တစ်ဘုံ လိုက်ကြည့်လိုက်တော့ ဦးဘကြည် တစ်မျိုး (မှန်ပါ့ ဘုရား) တစ်မျိုး ဆိုတော့ ဒီနေရာအကောင်း ဆုံးပဲလို့၊ မဆိုနိုင်ဘူး ဆိုနိုင်သလား (ဆိုနိုင် ပါတယ် ဘုရား) ဒီနေရာ အကောင်းဆုံးပဲဆိုတာ သဘောကျပြီ မဟုတ်လား (တင်ပါ့ ဘုရား)။\nအဲဒီတော့ ကိလေသာ ချုပ်ငြိမ်းရုပ်သိမ်းတဲ့ ရဟန္တာဖြစ် ကြပြီ။ မဂ်လေးတန်၊ ဖိုလ်လေးတန် တန်းကနဲရကြပြီ။ သောတာပန်ဖြစ်တော့၊ သောတာပန်နိဗ္ဗာန်ပေါ့ဗျာ။ ဒီလိုမြင်နေတဲ့ အခါကျလို့ ရှိရင်ဖြင့် သောတာ ပန်ကလဲ ဒီနေရာ အကောင်းဆုံး (မှန်ပါ့ ဘုရား)။ သကဒါဂါမ် ကကော (ဒီနေရာ အကောင်းဆုံးပါ ဘုရား)။ အနာဂါမ်ကကော (ဒီနေရာ အကောင်းဆုံးပါ ဘုရား)။ ရဟန္တာကကော (ဒီနေရာ အကောင်းဆုံးပါ ဘုရား) ဘုရားကကော (ဒီနေရာ အကောင်းဆုံး ပါ ဘုရား)။\nသူတို့ဘယ့်နှယ်ကြောင့် ဒီနေရာ အကောင်းဆုံးရယ်လို့ ဆုံးဖြတ် ချက်ချကြပါလိမ့်မလဲလို့ ဦးဘတင် မေးခွန်းထုတ် တယ်နော် (မှန်ပါ့)၊ ခုနကပြောခဲ့တဲ့ အိုမှု၊ နာမှု၊ သေမှု၊ မွဲမှု၊ ကွဲမှုတွေ လုံးဝရှာမတွေ့ဘူး (မှန်ပါ့ ဘုရား)၊ ရုပ်နာမ်တို့ ၏ ဖြစ်ပျက်မှုတွေ မရှိတော့ဘူး။\nအဲဒီတော့ ဒီနေရာမှာ အလွန်အေးချမ်းတဲ့နေရာပဲ ဆို တာ မဂ်ဉာဏ်၊ ဖိုလ်ဉာဏ်ရ၊ ပစ္စဝေက္ခဏာ ဉာဏ်ရတဲ့ ပုဂ္ဂိုလ် က မသိပေဘူးလား (သိပါတယ် ဘုရား) သိတယ်။\nဒါဖြင့် ကိုယ့်စိတ်ထဲမှာ စဉ်းစားကြည့်စမ်း။ အင်း ဒီနေရာ ဟာ ကျုပ်တို့ကမသွားဘူးလို့။ “မသွားဖူးတဲ့၊ မစားဘူးတဲ့ ပုဂ္ဂိုလ်က မကြိုက် ဘူးပြောတာကို ကျုပ်တို့က အမှန်မယူနဲ့” သဘောကျ ပြီလား (ကျပါတယ် ဘုရား)၊ မစားဖူးပဲနဲ့ မကြိုက်ဘူးပြောတဲ့ဟာ အဓိပ္ပာယ် မရှိဘူး၊ ရှိကြရဲ့လား (မရှိပါ ဘုရား)။ စား ဘူးလို့ မကြိုက်ဘူး ဆိုရင်တော့ အဓိပ္ပာယ်ရှိတယ်။\nအခု ကျုပ်တို့နိဗ္ဗာန်ကို ကျုပ်တို့ပုထုဇဉ်စိတ်နဲ့ မကြိုက်တဲ့ ပုဂ္ဂိုလ်တွေဟာ မစားဖူးပဲနဲ့ မကြိုက်တာဖြစ်လေသောကြောင့် သူ့စကားကို အတည်မပြုနဲ့လို့ ကန့်ကွက်လိုက်တယ်။\nဘာမှမရှိတဲ့ဟာကြီးကို ကြိုက်ရမယ်ဆိုတဲ့ဥစ္စာ၊ တပည့် တော်တို့ မကြိုက်နိုင်ဘူးဆိုတာ ခင်ဗျားတို့ ကိုယ်တိုင်လုပ်ပြီး တွေ့ရတာ မဟုတ်သေးဘူး၊ စားဖူးပြီး မကြိုက်တာ၊ မဟုတ်သေး ဘူး (မှန်ပါ့ ဘုရား) မစားဖူးပဲနဲ့ ရမ်းပြီးမကြိုက်တာ ပြောသံ ကြားမကြိုက်တာ (မှန်ပါ့ ဘုရား)။\nအဲဒီမကြိုက်မျိုးနဲ့ ဆုံးဖြတ်ချက်ချလို့ တရားမှန်ဖြစ်ပေါ့ မလား (မဖြစ်ပါ ဘုရား) မဖြစ်နိုင်တော့၊ အရိယာ တစ်ယောက် ပေါ့ (တင်ပါ့ ဘုရား) အရိယာတစ်ယောက် မေးလိုက်တော့၊ အရိယာ ပုဂ္ဂိုလ်များ အားတဲ့အချိန် ဘာလုပ် နိဗ္ဗာန်အာရုံပြုနေတယ်။\nဒကာဒကာမတို့ အရိယာပုဂ္ဂိုလ်များ အားလပ်ချိန်ရ တော့ ဆွမ်းခံကိစ္စငြိမ်း၊ ရေသောက်ဖို့ကိစ္စငြိမ်းတဲ့အချိန် ဘာလုပ်နေကြသလဲ (နိဗ္ဗာန်အာရုံပြုနေကြပါတယ် ဘုရား)။\nအင်း ဒီတစ်နေ့ပဲလား၊ နက်ဖန်ကြတော့ ဒီကိုယ် တော်ကြီး ဘာတွေလုပ်အုံးမှာတုံးမေးတော့ (နိဗ္ဗာန်အာရုံပြု နေမှာပါ ဘုရား)။ ဒါဖြင့် သူတို့စားကောင်းလို့ စားနေတယ် (တင်ပါ့ ဘုရား)။\nနိဗ္ဗာန်ကို စားကောင်းလို့လားတော့ သူတို့ကတော့ဖြင့် ကိုယ်တိုင် စားသောက်ရလို့ ကိုယ်တိုင်ကြိုက်နေပြီ၊ (မှန်ပါ့ ဘုရား) နက်ဖြန်လဲဒါပဲ၊ သဘက်လဲဒါပဲဆိုတော့ သူ့လိုပုဂ္ဂိုလ်တွေ ထဲက၊ အရုပ်ဆိုးတစ်ယောက်များ ထွက်အုံးမလားဆိုတာ ခင်ဗျား တို့တစ်ခါ စဉ်းစားရမယ် (မှန်ပါ့ ဘုရား)။\nဒီလိုရောက်ပြီးမှ မကြိုက်ဘူးဆိုပြီး ပြန်လာတဲ့ပုဂ္ဂိုလ်များ ရှိ မရှိ (မရှိပါဘူး ဘုရား) မရှိတော့ ဪ ဒါဖြင့် အမြင် ကျယ်တဲ့ ပုဂ္ဂိုလ်၏ ကြိုက်ရာဌာန (မှန်ပါ့ ဘုရား) ရိပ်မိပြီလား (ရိပ်မိပါပြီ ဘုရား)။\nနိဗ္ဗာန်မကြိုက်တဲ့ပုဂ္ဂိုလ်က ဘာတုံး၊ အမြင်ကျဉ်းတဲ့ ပုဂ္ဂိုလ်၏ ဖြစ်ရာဌာန၊ ကြိုက်ရာဌာန မဆိုထိုက်ဘူးလား (ဆိုထိုက်ပါတယ် ဘုရား)၊ ကောင်းပြီ ဒါဖြင့် သူတို့ကို ထောက် သဖြင့် မကြိုက်သင့် ကြိုက်သင့် (ကြိုက်သင့်ပါတယ် ဘုရား)။\nကျုပ်တို့အရေးကြုံတဲ့အခါ ဘုရားကိုးကွယ်ပါ၏။ တရား ကိုးကွယ်ပါ၏ဆိုတော့ ဘုရားသည် ဘယ်ဟာမျိုးမဆို သူမှန်တာ ကိုသာ ကြိုက်တတ်တဲ့ပုဂ္ဂိုလ် မဆိုထိုက်ဘူးလား၊ (ဆို ထိုက်ပါ တယ် ဘုရား) သူ ဘာအကြိုက်ဆုံးထားသတုံး (နိဗ္ဗာန် အကြိုက်ဆုံး ထားပါတယ် ဘုရား)။\nအဲဒီတော့ နိဗ္ဗာန်ထက်မြတ်တဲ့တရား ရှိသေးသလား (မရှိပါ ဘုရား)၊ ကောင်းပြီ ဒါဖြင့် နိဗ္ဗာန်အမြတ်ဆုံးလို့ ဘုရားသခင် ကိုယ်တော် မြတ်ကြီးက ထားတယ်၊ သဘောကျပြီလား (ကျပါပြီ ဘုရား)။ တစ်ခါ ပုထုဇဉ်ဉာဏ်နဲ့ဆပြီး ကြိုက် ပြန်လို့ရှိရင်လဲ ဒုက္ခတော့ မရှိဘူးဆိုရင် တော်ပါရဲ့ ဒုက္ခမရှိဘူး ဆိုရင် ဘယ့်နှယ်တုံး (ကြိုက်စရာပါ ဘုရား) ဒုက္ခမရှိဘူး ဆိုရင်ဖြင့် ကြိုက်ရတာပဲ (မှန်ပါ ဘုရား)။\nဦးချစ်ခ၊ နိဗ္ဗာန်ဆိုရင် ဘာဒုက္ခတုံး မေးတော့ အလုံးစုံ ဒုက္ခမရှိဘူး ဘယ်လိုဆုံးဖြတ်ကြမလဲ (ကြိုက်ရမယ် ဘုရား)။ ကြိုက်ရမှာပဲ။ အဲဒီတော့ ပုထုဇဉ်က ဒီလောက်ပဲ ဆသိရင်လွယ် ပါတယ် (မှန်ပါ့ ဘုရား)။\nအရိယာကတော့ ကိုယ်တိုင်သိ (မှန်ပါ့ ဘုရား) ကျုပ်တို့ က သုတသိ (မှန်ပါ့ ဘုရား) ဟိုကတော့ ပစ္စက္ခ (မှန်ပါ့ ဘုရား) ကွဲသွားပြီလား (ကွဲပါပြီ ဘုရား)၊ ပုထုဇဉ်ကဘာတုံး (သုတ-သိပါ ဘုရား) သုတသိ၊ ပြောသံကြားနဲ့ သိတယ်၊ (တင့်ပါ့ ဘုရား)။\nအဲဒီတော့ ခင်ဗျားတို့ ကျုပ်တို့က လက်တွေ့မှ ယုံတယ် ဆိုရင်လဲ လုပ်ကြတာပေါ့ (တင်ပါ့ ဘုရား) ဒေါ်စိန်ရင် ယောင်ချာချာတော့ လုပ်မနေနဲ့နော်။\nဒကာ ဒကာမတွေ ကျုပ်တို့က ဘာဖြစ်ဖြစ် လက်တွေ့မှ ယုံတဲ့ ခေတ်၊ ပြောသံကြားခေတ် မဟုတ်ဘူးလို့ ဆိုလို့ရှိရင် အလုပ်လုပ်ကြည့်ပါ။ ကိုထွန်းဦးရ (မှန်ပါ့ ဘုရား) ဦးလှ၊ ဘယ့်နှယ်တုံး (လုပ်ကြည့်ရမှာ ပါ ဘုရား)။\nလုပ်ကြည့်တဲ့အခါ ကျလို့ရှိရင်ဖြင့် ခင်ဗျားတို့က တစ်ချိန် မှာ စကြဝတေး အလောင်းတွေ မဖြစ်နိုင်ဘူးလား (ဖြစ်နိုင်ပါ တယ် ဘုရား) စကြမင်းကြီး ဖြစ်ပြန်တော့လဲ စကြရထားကြီးနဲ့ လောကီ စည်းစိမ် အကုန်ရမှာပဲ (တင်ပါ့ ဘုရား)။\nသို့သော် စကြာမင်းကြီးသည်ကားလို့ ဆိုလို့ရှိရင်ဖြင့် ခုန ဝိပဿနာဉာဏ်နဲ့ တက်ပြီး သွားတဲ့ အခါကျတော့ စကြာ ရတနာနဲ့ လောကီ စည်းစိမ်ကြီးကို သတိရသေးရဲ့လား ? (မရပါ ဘုရား)။\nဘာပြုလို့မရတုံး (နိဗ္ဗာန်ရလို့ပါ ဘုရား) စကြာ ရတနာထက် ချမ်းသာနေတယ်၊ ရှင်းပြီလား (ရှင်းပါပြီ ဘုရား)။


BBC Burmese - ဆွေးနွေးဖလှယ် - ကလေးတွေရဲ့ အခွင့်အရေး ဘယ်လိုကာကွယ်ပေးမလဲ\nနောက်ဆုံး ရေးသားချိန် 25 ဇန်နဝါရီလ 2012 - 15:48 GMT\nကလေးတွေရဲ့ အခွင့်အရေး ဘယ်လိုကာကွယ်ပေးမလဲ\nကလေးတွေရဲ့ အခွင့်အရေးတွေ ဘယ်လောက် ဆုံးရှုံးနေလဲ\nမြန်မာနိုင်ငံမှာ ကလေးတွေရဲ့ အခွင့်အရေး တိုးမြှင့်လုပ်ဆောင်ပေးမှု အားနည်းတယ်လို့ ကုလသမဂ္ဂ ကလေးအခွင့်အရေးဆိုင်ရာကော်မီတီဝင်တွေက ပြော ပါတယ်\nဒီတော့ အနယ်နယ်အရပ်ရပ်မှာ ပညာသင်ခွင့် ဆုံးရှုံးနေတဲ့ကလေးတွေ ကျန်းမာရေးစောင့်ရှောက်ခွင့်မခံရတဲ့ ကလေးတွေ\nမဖွယ်မရာပြုမူခံနေရတဲ့ ကလေးတွေ ဘယ်လောက်များပါသလဲ\nသူတို့လေးတွေရဲ့ အခွင့်အရေးကို ဘယ်လိုရအောင်လုပ်ပေးနိုင်မလဲ\nသောတရှင်တွေနဲ့အတူ ထိုင်းနိုင်ငံအခြေစိုက် လူ့အခွင့်အရေးပညာပေးဌာန မြန်မာနိုင်ငံ HREB ဒါရိုက်တာ ဦးအောင်မျိုးမင်း နဲ့ မြန်မာနိုင်ငံတွင်းက လူ့အခွင့်အရေးကာကွယ်စောင့်ရှောက်သူများအဖွဲ့ HRDP က ဦးမောင်မောင်လေးတို့ပါဝင်ဆွေးနွေးထားတာကို နားဆင်နိုင်ပါတယ်။\nနားထောင်ပြီး တခုခု ပြောချင်ရင် ဘီဘီစီကို ဖုန်းနဲ့ဖြစ်စေ burmese@bbc.co.uk ကိုအီမေးလ်နဲ့ဖြစ်စေ ဆက်သွယ်နိုင်ပါတယ်။\nတယ်လီဖုန်းနဲ့ ဆက်သွယ်မယ်ဆိုရင် ၀၀ ၄၄ ၂၀၇ ၅၅၇ ၁၇၆၄ ကိုအမြန်ဆက်သွယ်ကြဖို့ ဖိတ်ခေါ်ပါတယ်။\nအောက်ပါကွက်လပ်ကို ဖြည့်ပြီးလဲ ပေးပို့နိုင်ပါတယ်။\nကလေးသူငယ်များသည် တိုင်းပြည်၏အနာဂတ်ဖြစ်သည်ကို လူတိုင်း အသိအမှတ်ပြု ခံယူကြရန်လိုအပ်ပါသည်။ အထူးသဖြင့် ကလေးသူငယ်များ၏ အခွင့်အရေးများကို နိုင်ငံသူနိုင်ငံသားတိုင်းက လေးစားတန်ဖိုးထား အရေးတယူရှိကြရန်အရေးကြီးပါသည်။\nမြန်မာနိုင်ငံသည်ကလေးသူငယ်အခွင့်အရေးဆိုင်ရာ နိုင်ငံတကာသဘောတူစာချုပ်ကိုအသိအမှတ်ပြုလက်မှတ်ရေးထိုးထားသည်နှင့် အညီ ၁၉၉၃ ခုနှစ်တွင် ကလေးသူငယ်ဥပဒေကို န.၀.တ ဥပဒေအမှတ် - ၉/၉၃ အဖြစ်ပြဌာန်းခဲ့ပါသည်။\nအဆိုပါဥပဒေအရ ၁၉၉၃ ခုနှစ် ကလေးသူငယ်ဥပဒေကို အကောင်အထည်ဖေါ်ဆောင်ရွက်နိုင်ရန်အတွက် မြို့နယ်တိုင်းတွင် ကလေးသူငယ်တို့၏အခွင့်အရေးများကို အမှန်ကယ်ကာကွယ်တားဆီးပေးနိုင်မည့်၊ ကလေးသူငယ်အခွင့်အရေးများကို အမှန်တကယ် လက်ခံယုံကြည်စွာလုပ်ဆောင်ပေးနိုင်မည့် ကော်မတီများဖွဲ့စည်းပေးနိုင်ရန်မှာ ပထမလိုအပ်ချက်ဖြစ်ပါသည်။\nဒုတိယလိုအပ်ချက်မှာ ကလေးသူငယ်အခွင့်အရေးများနှင့် စပ်လျဉ်းသည်တို့ကို ပြည်နယ်နှင့်တိုင်းအသီးသီးတွင် အသိပညာပေးဟောပြော ပွဲများ၊ အလုပ်ရုံဆွေးနွေးပွဲများ၊ လက်ကမ်းကြော်ငြာများ စသည်အားဖြင့် ကျယ်ကျယ်ပြန့်ပြန့် အသိပညာပေးနိုင်ရန်လိုအပ်ပါသည်။\nတတိယလိုအပ်ချက်မှာ ကလေးသူငယ်များအခွင့်အရေးကိုလှုပ်ရှားဆောင်ရွက်ကြမည့် NGO အဖွဲ့အစည်းများကို လွတ်လွတ်လပ်လပ်ရှင် သန်လှုပ်ရှားခွင့်ပေးနိုင်ရန်လိုအပ်ပါသည်။\nအထူးသဖြင့် ကလေးသူငယ်အခွင့်အရေးကို ပြည်နယ်အစိုးရ၊ တိုင်းအစိုးရများအနေဖြင့် အလေးအနက်ထားဆောင်ရွက်ကြမည်ဆိုပါက မြန်မာနိုင်ငံတွင် ကလေးအခွင့်အရေးချိုးဖောက်ခံရမှုများ လျောနည်းကျဆင်းလာမည်ဖြစ်ပါသည်။\nအစိုးရရဲ. ဥပဒေကြောင်းအရ အကာအကွယ်ပေးမှု ဆိုတဲ အခန်းကဏ္ဍက အရေးကြီးသလို တဖက်မှာလည်း မိဘ (သို့မဟုတ်) အုပ်ထိန်းသူတွေရဲ. အခန်းကဏ္ဍကလည်း အရေးကြီးပါတယ်။\nဥပဒေကြောင်းအရ အကွာအကွယ်ပေးဖို့ဆိုတဲ့ နေရာမှာ မြန်မာနိုင်ငံမှာ ကလေးသူငယ် ဥပဒေဆိုပြီး ဥပဒေတရပ်ကို ၁၉၉၃ခုနှစ်မှာ ပြဌာန်းထားခဲ့ပါတယ်။ ဥပဒေပြဌာန်းထားပေမဲ့ တရားဥပဒေစိုးမိုးမှု ဆိုတာက အားနည်းနေတဲ့ အတွက် တကယ်တန်း ကလေးတွေရဲ. အခွင့်အရေးကို ထိထိရောက်ရောက် ကာကွယ် ပေးနိုင်စွမ်းမရှိပါဘူး။\nဥပမာ ၁၉၉၃ ခုနှစ် ကလေးသူငယ် ဥပဒေ အခန်း (၁၇) အရ ကလေးတွေကို အကျင့်စာရိတ္တပျက်ပြားစေတဲ့ အလုပ်လုပ်ခိုင်းတာမျိုး၊ အရက်ဆိုင်ကို\nကလေးခေါ်သွားတာမျိုး၊ အရက်ရောင်းတဲ့ နေရာ ကလေးတွေ ခိုင်းတာမျိုး၊ လောင်းကစား ကိစ္စတွေမှာ ကလေးတွေကို ပါတ်သက်စေတာမျိုး၊ လိင်လုပ်သားအဖြစ် ခိုင်းစေတာမျိုး စသဖြင့် ကျူးလွန်ရင် ပြစ်ဒဏ် ချမှတ်ခြင်းခံရမယ်လို. ပြဌာန်းထားပေမဲ့ တကယ်တန်းကျတော့ ကျူးလွန်တဲ့သူတွေ ပြစ်ဒဏ်ချမှတ်ခံရတာမျိုး မတွေ့ရသလောက်ပါပဲ။\nဒါကြောင့် ဥပဒေ ပြဌာန်းထားရုံနဲ့ မပြီးပဲ တရားဥပဒေစိုးမိုးမှုက အရေးကြီးပါတယ်။\nအရှင်ပညာစာရ မွေးစားထားသော ကလေးများကို အပြစ်မရှိဘဲ ရခိုင်ပြည်စစ်တွေမြို့မှ ဗမာပြည်သို့ ခေါ်ဆောင်သွားခြင်းသည် ကလေးအခွင့်အရေး ဘယ်လောက်ချိုးဖေါက်ခံရပါလည်း။\nဥပဒေအရဘယ်လောက်အပြစ်ရှိပါသလည်း။ ကလေးအခွင့်အရေးလုပ်ဆောင်နေသူများကိုမေးပါရစေ။ ရခိုင့်အမျိုးသားရေး နိုင်နိုင်


FALSE INFO: 88 GROUP ၈၈ ကျောင်းသားအဖွဲ့ခေါင်းဆောင်များ အမေရိကန်ခရီးစဉ်အတွင်း OIC အဖွဲ့အကြီးအကဲများနှင့် တွေ့ဆုံမည် | democracy for burma\ntags: 88 generation, Attack, BAGAN ONLINE MEDIA, Burma, FALSE INFO, FATHERLAND CONSTRUCTION COMPANY, Myanmar, MYANMAR ONLINE NEWS, OIC\nNOT TRUE! BUT WHO WANTS ATTACK THE GROUP?\nTRUE: FATHERLAND CONSTRUCTION go to 88 Office for open Islam temple at many city. They not agree and reject.\n၈၈ ကျောင်းသားအဖွဲ့ခေါင်းဆောင်များ အမေရိကန်ခရီးစဉ်အတွင်း OIC အဖွဲ့အကြီးအကဲများနှင့် တွေ့ဆုံမည်\nယခုလ ၁၄ ရက်နေ့တွင် တောင်ကိုးရီးယားနှင့် အမေရိကန်ခရီးစဉ်အဖြစ် ထွက်ခွာသွားသော မင်းကိုနိုင် ဦးဆောင်သည့် ၈၈ အဖွဲ့ဝင်အချို့ အမေရိကန်တွင် OIC အကြီးအကဲများနှင့် တွေ့ဆုံရန် စီစဉ်ထားကြောင်း OIC အဖွဲ့မှ ပြောခွင့်ရသူတစ်ဦးမှ ပြောကြားခဲ့သည်။ OIC အဖွဲ့အနေဖြင့် မြန်မာနိုင်ငံတွင် အခြေချကာ ဘင်္ဂလီ လူမျိုးများအား ကူညီထောက်ပံ့ခွင့်ရရန် ကြိုးစားနေသောအဖွဲ့တစ်ဖွဲ့ဖြစ်ပြီး ၎င်းအဖွဲ့ မြန်မာနိုင်ငံတွင် ရုံးခန်း ဖွင့်လှစ်ခြင်းနှင့်ပတ်သက်၍ သမ္မတ ဦးသိန်းစိန်မှလည်း ပြည်သူလူထုသဘောမကျလျင် OIC အား လက်ခံဖွယ် မရှိကြောင်း ကြေငြာထားခဲ့သည်။ OIC အဖွဲ့သည် မြန်မာနိုင်ငံတွင် အခြေချရေးအား အစိုးရမှ လက်မခံသဖြင့် ၈၈ မျိုးဆက်ကျောင်းသားများထံမှတစ်ဆင့် စည်းရုံးခြင်းဖြစ်နိုင်ကြောင်း ၈၈ အဖွဲ့ဝင်တစ်ဦးမှ သုံးသပ်ခဲ့သည်။ မင်းကိုနိုင် ဦးစီး ၈၈ ကျောင်းသားများသည် ငြိမ်းချမ်းရေးနှင့် ပွင့်လင်းလူ့အဖွဲ့အစည်း အနေဖြင့် ဘာသာရေး ပဋိပက္ခဖြစ်စဉ်များတွင် ဘာသာခြားများဘက်မှ ရပ်တည်ပြောဆိုမှုများကြောင့် မကြာခဏ ဝေဖန်ခံရလျက် ရှိသည်။ ယခုလ အစောပိုင်းကလည်း မင်းကိုနိုင်နှင့်အဖွဲ့ အမေရိကန်ခရီးစဉ်အတွက် Father Land ကုမ္မဏီမှ ငွေသိန်း ၅၀ ထောက်ပံ့ပေးခဲ့ကြောင်း သတင်းထွက်ပေါ်ခဲ့သော်လည်း ၈၈ မျိုးဆက် ကျောင်းသားများအဖွဲ့မှ တရားဝင် ငြင်းဆိုခဲ့သည်။ ၈၈ အဖွဲ့၏ ရှမ်းပြည်နယ်ခရီးစဉ်အတွင်း ဟိုပန်မြို့သို့ သွားရောက်စဉ် ဒေသခံများမှ လက်မခံဘဲ ဆန္ဒပြခဲ့သဖြင့် ဟိုပန်ခရီးစဉ် ဖျက်ခဲ့ရသည်။\n၈၈ မျိုးဆက်အဖွဲ့အစည်းအနေဖြင့် မေလ ၁၅ ရက်နေ့မှ ဇွန်လ ၁၀ ရက်နေ့အထိ တောင်ကိုးရီးယားနှင့် အမေရိကန်နိုင်ငံများသို့ သွားရောက်မည်ဖြစ်ပြီး ကိုမင်းကိုနိုင်အနေဖြင့် တောင်ကိုရီးယားတွင် ဂွမ်ဂျူး လူ့အခွင့်အရေးဆုအား လက်ခံရယူပြီး အမေရိကန်သို့ ယခုလ ၁၉ ရက်နေ့တွင့် ရောက်ရှိမည်ဖြစ်ကြောင်း သိရှိရသည်။\nBagan Online Media\n← RSV ဒဏ်ရာများဖြင့် ရေနစ်သေဆုံးနေသော ရခိုင်အမျိုသားအလောင်းတစ်လောင်းတွေ့ရှိ-U Aung Htun\nMYANMAR: About 23 political prisoners(NAMES ON ) in today’s amnesty-VIDEO →


''နာမည်အကြီးဆုံး Mobile Brand တို့ရဲ့ ဈေးအကြီးဆုံး Handset Model များကို အပတ်စဉ်ရရှိနိုင်မယ့် အခွင့်အရေး'' - Lu Gyi Min - Cell Phone Villa\n''နာမည်အကြီးဆုံး Mobile Brand တို့ရဲ့ ဈေးအကြီးဆုံး Handset Model များကို အပတ်စဉ်ရရှိနိုင်မယ့် အခွင့်အရေး''\n“နာမည်အကြီးဆုံး Mobile Brand တို့ရဲ့ ဈေးအကြီးဆုံး Handset Model များကို အပတ်စဉ် ရရှိနိုင်မည့် အခွင့်အရေး”\niPhone7(128GB) Red Edition အပါဝင် တခြား နာမည်အကြီးဆုံး Brand တွေရဲ့ ဈေးအကြီးဆုံး Handset Model တွေကို အပတ်စဉ် ရရှိနိုင်မယ့် အခွင့်အရေး….\nလူကြီးမင်းဖုန်းဆိုင်ရဲ့ အထူးကံစမ်းပွဲကြီး ပြန်လည် ရောက်ရှိလို့ လာပါပြီ။\nဇူလိုင်လ ၁ရက်နေ့မှ စတင်ပြီး လူကြီးမင်းဖုန်းဆိုင်ခွဲများမှာ Handset နှင့် Tablet လာရောက်ဝယ်ယူသူတိုင်းကို iPhone7(128GB) Red Edition အပါဝင် တခြားနာမည်ကြီး Brand တွေရဲ့ ဈေးအကြီးဆုံး ဟန်းဆက်မော်ဒယ်တွေကို အပတ်စဉ် ကံစမ်းပေးသွားမှာပဲ ဖြစ်ပါတယ်။\nအပတ်စဉ် ကံထူးနိုင်မယ့် ဆုလက်ဆောင်ပစ္စည်းများကတော့...\n• ကျပ်ငွေ (၁၀)သိန်းကျော် တန်ဖိုးရှိတဲ့ iPhone7(128)GB Red Edition (၁)ဆု\n• ကျပ်ငွေ (၁၀)သိန်းကျော် တန်ဖိုးရှိတဲ့ Samsung Galaxy S8 Plus (၁)ဆု\n• ကျပ်ငွေ (၈)သိန်းခွဲကျော် တန်ဖိုးရှိတဲ့ Sony Xperia XZs (၁)ဆု\n• ကျပ်ငွေ (၇)သိန်းခွဲကျော် တန်ဖိုးရှိတဲ့ Huawei P10 (၁)ဆု\n• ကျပ်ငွေ (၆)သိန်းကျော် တန်ဖိုးရှိတဲ့ Xiaomi Mi6 (၁)ဆု\n• ကျပ်ငွေ (၅)သိန်းခွဲကျော် တန်ဖိုးရှိတဲ့ One Plus 3T (၁)ဆု\n• ကျပ်ငွေ (၅)သိန်းခွဲကျော် တန်ဖိုးရှိတဲ့ Oppo F3 Plus (၁)ဆု\n• ကျပ်ငွေ (၅)သိန်းကျော် တန်ဖိုးရှိတဲ့ Vivo V5 Plus (၁)ဆု\nအပတ်စဉ်တိုင်း အထက်ဖော်ပြပါ နာမည်ကြီး ဈေးနှုန်းကြီး ဟန်းဆက်မော်ဒယ်တွေကို ပိုင်ဆိုင်နိုင်မှာပဲ ဖြစ်ပါတယ်။\n# နီးစပ်ရာလူကြီးမင်းဖုန်းဆိုင်ခွဲများမှာ နှစ်သက်ရာ ဟန်းဆက် (သို့) တက်ဘလက် ဝယ်ယူပြီး ကံစမ်းကူပွန်ရယူပါ။ ကံစမ်းကူပွန်ပါ အချက်အလက်များဖြည့်သွင်းပြီး သတ်မှတ်ထားသော ကံစမ်းမဲပုံးထဲသို့ ထည့်ပါ။\n# ကျပ်ငွေ (ဝကျပ် မှ ၁၀၀,၀၀၀ကျပ်) အတွင်း ဝယ်ယူသူတိုင်း ကံစမ်းကူပွန် (၁) စောင်၊ ကျပ်ငွေ (၁၀၀,၀၀၀ ကျပ် မှ ၂၀၀,၀၀၀ကျပ်) အတွင်း ဝယ်ယူပါက ကံစမ်းကူပွန် (၂)စောင် ရရှိမှာဖြစ်ပါတယ်။ ဥပမာ - ကျပ် (၅၁၀,၀၀၀) ကျပ်တန်ဖိုးရှိ ဟန်းဆက်နှင့် တက်ဘလက် ဝယ်ယူသူအနေနဲ့ ကံစမ်းကူပွန် (၆)စောင် ရရှိသွားမှာ ဖြစ်ပါတယ်။\n# ပရိုမိုးရှင်းကာလအတွင်း လူကြီးမင်းဖုန်းဆိုင်ခွဲများမှာ လက်ငင်းငွေချေ၍သော်လည်းကောင်း အရစ်ကျစနစ်ဖြင့် ဝယ်ယူ၍သော်လည်းကောင်း အဆိုပါ ကံစမ်းမဲအစီစဉ်တွင် ပါဝင်ကံစမ်းနိုင်မှာဖြစ်ပါတယ်။\n# ပထမမြောက်အပတ်ရဲ့ ကံစမ်းကူပွန်များကိုတော့ ဒုတိယမြောက်အပတ်ရဲ့ ပထမမြောက်နေ့မှာ မဲနှိုက်ရွေးချယ် ကံစမ်းပေးသွားမှာ ဖြစ်ပါတယ်။ ဒုတိယမြောက်အပတ်ရဲ့ ကံစမ်းကူပွန်များကိုလည်း တတိယမြောက်အပတ်ရဲ့ ပထမမြောက်နေ့မှာ မဲနှိုက်ရွေးချယ် ကံစမ်းပေးသွားမှာ ဖြစ်ပါတယ်။ အပတ်စဉ် မဲနှိုက်ရွေးချယ်ခြင်းအား အထက်ဖော်ပြပါ ပုံစံအတိုင်း ပြုလုပ်သွားမှာ ဖြစ်ပါတယ်။\n# ကံစမ်းမဲနှိုက်ခြင်းအစီစဉ်ကိုလည်း လူကြီးမင်း၏ Facebook Page တွင် Live လွှင့် တင်ပြပေးသွားမှာ ဖြစ်ပါတယ်။\n# ကံထူးရှင်များ၏ ဓာတ်ပုံကိုတော့ Live လွှင့်ပြီး နောက်တစ်နေ့တွင် Page ၏ Photo Album တွင်ဖော်ပြပေးသွားမှာ ဖြစ်ပါတယ်။\n# ကံထူးရှင်များအား ဆက်သွယ်အကြောင်းကြားရာတွင် တစ်စုံတစ်ရာကြောင့် ဆက်သွယ်၍မရဖြစ်ပေါ်ခဲ့လျှင် ကံထူးရှင်ကိုယ်တိုင် ပစ္စည်းလာရောက်ထုတ်ယူသည့်နေ့မှသာ Page ၏ Photo Album တွင် ထည့်သွင်းဖောြ်ပပေးသွားမှာ ဖြစ်ပါတယ်။\n# အပတ်စဉ်တိုင်း နာမည်အကြီးဆုံး ဈေးအကြီးဆုံး ဟန်းဆက်မော်ဒယ်များ ပိုင်ဆိုင်သူများကိုလည်း လူကြီးမင်းဖုန်းဆိုင်ခွဲတိုင်းတွင် ဓာတ်ပုံနှင့်တကွ ဖော်ပြကြေငြာပေးသွားအုံးမှာလည်း ဖြစ်ပါတယ်။\n# ယခု ကျင်းပပြုလုပ်သော လူကြီးမင်းဖုန်းဆိုင်၏ အထူးကံစမ်းမဲ အစီစဉ်တွင် လူကြီးမင်းဖုန်းဆိုင် ဝန်ထမ်းများ ပါဝင် ကံစမ်းနိုင်ခွင့် ရရှိမည် မဟုတ်ပါ။\n# ကံစမ်းကူပွန်နှင့် ပတ်သက်ပြီး အကြောင်းတစ်စုံတစ်ရာ ရှိလာပါက လူကြီးမင်းစီးပွားရေးလုပ်ငန်းစု၏ ဆုံးဖြတ်ချက်များသာ အတည်ဖြစ်ပါကြောင်းလည်း ထည့်သွင်းဖော်ပြလိုက်ပါတယ်။\nအထူးကံစမ်းပွဲကြီး ကျင်းပလျက်ရှိသော လူကြီးမင်းဖုန်းဆိုင်ခွဲလိပ်စာများနှင့် ဖုန်းနံပါတ်များကတော့…\n(၁) လူကြီးမင်း - လသာ (၂) လူကြီးမင်း - ပါရမီ (၃) လူကြီးမင်း - သမိုင်း\n(၄) လူကြီးမင်း - ဇဝန (၅) လူကြီးမင်း - မြောက်ဥက္ကလာ\n(၆) လူကြီးမင်း - ဖော့ကန်-အင်းစိန်\n(၇) လူကြီးမင်း - ပေါက်တောဝ-အင်းစိန်\n(၈) လူကြီးမင်း - နေပြည်တော်-သပြေကုန်း\n(၉) လူကြီးမင်း - နေပြည်တော်-တပ်ကုန်း-Mini\n(၁၀) လူကြီးမင်း - တောင်ကြီး (၁၁) လူကြီးမင်း - မကွေး\n(၁၂) လူကြီးမင်း - ပုသိမ် (၁၃) လူကြီးမင်း - မော်လမြိုင် တို့မှာ ဖြစ်ပါတယ် ခင်ဗျာ…။\nMore in this category: « “တတိယမြောက် RAM 8 GB နဲ့ ထွက်ရှိလာမယ့် စမတ်ဖုန်းမော်ဒယ်သစ်” MPT ရဲ့ 4G LTE စနစ်ကို ဘယ်လို အသုံးပြုမလဲ....? »


HomeNewsDJI က Hasselblad ရဲ့ ရှယ်ယာအများစုကို ဝယ်ယူလိုက်ပြီဆိုတာ သေချာသလောက်ဖြစ်နေ\nတရားဝင်သတင်းမကြေငြာသေးရသော်ငြားလည်း Fox Business တို့လို Luminous Landscape တို့လို သတင်းဌာနတွေက Hasselblad ရဲ့ ရှယ်ယာပမာဏ အများစုကို တရုတ်အမျိုးသားပိုင် DJI က ဝယ်ယူလိုက်ပြီလို့ အတည်ပြုခဲ့ပါတယ်။ Hasselblad ကတကယ်တော့ ၁၉၉၆ ခုနှစ်ကတည်းက Hasselblad တံဆိပ်အစစ်မဟုတ်တော့သလို ခုတစ်ကြိမ် နောက်ဆုံးအကြိမ်ရောင်းချခဲ့မှုက ဓာတ်ပုံဆရာအများစုကို ခေါင်းကုတ်စေခဲ့ပါတယ်။ ဘာလို့များ ဒရုန်းကုမ္မဏီတစ်ခုက medium format နဲ့ နာမည်ကြီးတဲ့ အမှတ်တံဆိပ်ကိုဝယ်ယူချင်ခဲ့တာလဲဆိုတာ စဉ်းစားရခက်ပါတယ်။ ဒရုန်းတွေကို ဗီဒိယိုအတွက် အသုံးမပြုချင်တာမျိုးလား? DJI မှာရော ဒီဈေးကွက်ထဲမှာ ဝင်ရောက်ကစားဖို့ တတ်နိုင်တဲ့ နောက်ခံရှိပါ့မလား? စသဖြင့် မေးခွန်းများစွာ အဖြေများစွာ ဖြစ်နေပါတယ်။\nHasselblad ကို ခုနှစ်ပိုင်းတွေထဲမှာ မျက်ခြေမပျက် စောင့်ကြည့်ခဲ့ရင်တော့ စမတ်ဖုန်းတွေကြီးစိုးနေတဲ့ သေးလေကောင်းလေဆိုတဲ့ အတွေးတွေများနေတဲ့ မျက်မှောက် ဈေးကွက်နဲ့ ဝေးကွာနေတာကို သတိထားမိမှာပါ။ သူတို့ရဲ့ အကောင်းဆုံးထုတ်ကုန်ဖြစ်ခဲ့တဲ့ V စီးရီး ဖလင်ကင်မရာတွေကို ထုတ်လုပ်မှုရပ်ဆိုင်းလိုက်တာက စတင်တယ်လို့ ပြောလို့ရပါတယ်။ ဆိုနီကင်မရာတွေအတွက် လူနာ နဲ့ စတယ်လာ လို့ခေါ်တဲ့ လက်ကိုင်ခုံတွေကို ထုတ်လုပ်ပေးတာမျိုးနဲ့လဲ ဟာသဆန်ဆန် သူတို့ရဲ့ တံဆိပ်ကို ဖျက်စီးဖို့ ကြိုးစားခဲ့တာတွေ့ရပါတယ်။ RX100 နဲ့ NEX7ကင်မရာတွေအတွက် ကြားလို့တောင်မှမကောင်းတဲ့ ဈေးကြီးကြီးသစ်သားသေတ္တာတွေက ကင်မရာတွေထက် ပိုရောင်းရပေမယ့် ဆိုနီကင်မရာတွေထက် ဘာမှပိုမထူးလာတဲ့အပြင် ဒီဇိုင်းပိုင်းမှာ ပိုရှုပ်ထွေးစေခဲ့ပါတယ်။ B&H အတွက် ထိပ်သီးကင်မရာထုတ်ကုန်တွေအကြောင်း ဆောင်းပါးရေးသူတစ်ယောက်ကတော့ သူတို့(Hasselblad) အနေနဲ့ ဝယ်သူတွေကို ပစ္စည်းဆန်းဆန်းတွေထုတ်လုပ်ပြပြီး ဆွဲဆောင်ဖို့ကြိုးစားခဲ့တာလို့ ဆိုပါတယ်။ တကယ်တမ်းတော့ သူတို့ မဆွဲဆောင်နိုင်ခဲ့ပါဘူး။\nနှစ်အနည်းငယ်ကတည်းက Hasselblad ရဲ့ ကျဆုံးခန်းအကြောင်းကို ကင်မရာဈေးကွက်မှာ တီးတိုးပြန့်နှံ့နေခဲ့ပေမယ့် Rollei နဲ့ Minolta တံဆိပ်တွေလို လုံးဝပျောက်ကွယ်မသွားတာကိုပဲ ကျွန်တော်တို့ ဝမ်းသာလှပါတယ်။ ယမန်နှစ် နိုဝင်ဘာလကတည်းက DJI က ရှယ်ယာအနည်းငယ်ကို ဝယ်ယူခဲ့ခြင်းဖြင့် စိတ်ဝင်စားမှုကိုပြသခဲ့ပြီး အဲဒီစိတ်ဝင်စားမှုနောက်ကွယ်မှာ သူတို့(DJI)အတွက် တစုံတစ်ခု ကြီးကြီးမားမားပြန်ရနိုင်ဖို့ကို မျှော်လင့်ခဲ့တယ်လို့ ထင်ရပါတယ်။ ဒါပေမယ့် ဒီလိုမျိုး ဝါးမြိုခံရခြင်းဟာ Hasselblad ရဲ့အနာဂတ်ကို ဖော်ပြခြင်းလား? သူတို့ကရော သူတို့ရဲ့ digital medium format ကင်မရာတွေကို ဆက်လက်ပြုလုပ်ဦးမှာလား သို့မဟုတ် DJI က သူတို့ရဲ့ ဒရုန်းတွေမှာ Hasselblad ရဲ့ နည်းပညာတွေကို အသုံးချမှာလား?\nLuminous Landscape ရဲ့ Kevin Raber ကတော့ ဒီသတင်းက ခိုင်မာသေချာတဲ့ ရင်းမြစ်တွေဆီကလာတာပါလို့ပြောပါတယ်။ DJI က PC Mag ကိုတော့ Hasselblad နဲ့ DJI ပေါင်းစည်းမှုအတွက် ခုချိန်မှာ ဘာမှပြောဖို့မရှိသေးပါဘူး၊ ဒါပေမယ့် ကမ္ဘာအဝန်းက ကမ္ဘာ့အဆင့်ဓာတ်ပုံဖန်တီးသူတွေနဲ့ ဆက်လက်ပူးပေါင်းသွားမှာပါလို့ဆိုပါတယ်။\nX1D-50c mirrorless ကင်မရာနဲ့ သူ့ရဲ့အစ်ကိုကြီးဖြစ်တဲ့ H6D တို့ဟာ တင်ပို့ရောင်းချခြင်းမရှိတော့ပါဘူး။ ဒါကိုကြည့်ခြင်းအားဖြင့် Hasselblad မှာ ကုန်ပစ္စည်းအမှာစာအသစ်တွေကို ထုတ်လုပ်ဖို့ ငွေမရှိတဲ့အတွက် သူတို့တံဆိပ်ကို ရှင်သန်အောင် အဓိက ရှယ်ယာတွေကို ဈေးလျော့ထုတ်ရောင်းနေတာလို့ ခန့်မှန်းနိုင်ပါတယ်။ ဒါပေမယ့် ဒီရှယ်ယာရောင်းချမှုရဲ့ နောက်ကွယ်က အသေးစိတ်ကို ကျွန်တော်တို့ မသိနိုင်ပေမယ့် မကြာခင်မှာ ဘယ်သူက Hasselblad ရဲ့ အနာဂတ်ကိုပိုင်ဆိုင်သွားပြီလဲဆိုတာကိုတော့ သိလာမှာပါ။ တောက်ပတဲ့ အနာဂတ်သာဖြစ်ပါစေလို့ မျှော်လင့်မိပါတယ်။\nအတည်မပြုနိုင်သေးပေမယ့် မကြာမီ GoPro Hero5 လာတော့မည်


ဒီတစ်ပတ်မှာတော့ငွေ ၁၀၀ ကျပ်လောက်ရှိရုံနဲ့ အလွယ်အကူဝယ်ယူလို့ရပြီး အင်မတန်မှဆေးဘက်ဝင်အကျိုးများတဲ့ ရှောက်ရွက်အကြောင်းလေးတင်ပြချင်ပါတယ်။ ရှောက်ရွက်ဟာ စိတ်ကြည်လင်လန်းဆန်းစေတဲ့ အနံံ့ရှိပြီး မြန်မာတွေအနေနဲ့ တို့စရာ နဲ့အသုတ်တွေမှာ ထည့်သုံးစားသောက်တတ်ကြပါတယ်။ ဘာတွေအကျိုးများတာလဲ? မြန်မာလဆန်းရက်မှာ ရှောက်ရွက်ကိုစားထားရင် အဲဒီတစ်လလုံးလေမဖြတ်တော့ဘူးလို့ ရှေးရိုးစကားရှိပါတယ်။ရှောက်ရွက်ကိုကြက်သွန်ဖြူ၊ငြုပ်ကောင်းတို့နဲ့ဟင်းခါးချက်ပြီးအမြဲတမ်းသောက်ပေးရင် လေငန်းရောဂါပျောက်ပါတယ်။ဒါတင်ပဲလား? မဟုတ်ပါဘူး၊ကမ္ဘာပေါ်မှာအဖြစ်များပြီး၊အပျောက်နည်းတဲ့ ကင်ဆာရောဂါကိုလည်းကာကွယ်ပေးပါတယ်၊ ရှောက်ရွက်ဟာ ကင်ဆာဆဲလ်တွေကို ခန္ဓာကိုယ်ထဲမှာ မကြီးထွားနိုင်အောင်ကူညီပေးပါတယ်။တစ်ပတ်ကို ၃/၄ ကြိမ်စားသုံးပေးရုံနဲ့ ကြိုတင်ကာကွယ်ပြီးသားဖြစ်သွားပါလိမ့်မယ်။\nပွက်ပွက်ဆူနေတဲ့ရေထဲကို ရှောက်ရွက်ခပ်ပြီး မနက်မိုးလင်းမှာသောက်ရင် ကိုယ်ခံအားကိုမြှင့်တင်ပေးပါတယ်။အဝလွန်၊အနေခက်၊ အလှပျက်ကာ အဆီပို၊ဗိုက်ခေါက်ထူနေကြတဲ့ အမျိုးသမီးတွေ၊ ခါးသေးရင်ချီ၊စလင်းဘော်ဒီဖြစ်ပြီး လူတကာတွေ ပြန်လှည့်ငေးရလောက်အောင်ဖြစ်ချင်ရင်တော.့…..? လွယ်ပါတယ်။ ပုလင်းလွတ်တစ်လုံးမှာ ရှောက်ရွက် (အရင့်) ၁၁ ရွက် (တချို့က ၉ ရွက်)ကိုထည့်၊ သကြားစားပွဲတင်ဇွန်း သုံးဇွန်းနဲ့ရေကျက်အေး(ရေသန့်လည်းရ) အပြည့်ဖြည့်၊လုံအောင်ပိတ်ပြီး နေပူပူမှာ ၁၁ ရက်လောက်နေလှန်းလိုက်ပါ။ ရက်ပြည့်သွားရင် မနက်တစ်ကြိမ်၊ညတစ်ကြိမ်(ပုလင်းလှုပ်ပြီး) လက်ဖက်ရည်ကြမ်းပန်းကန်လုံး တစ်ဝက်လောက် နေ့စဉ်မှန်မှန်သောက်သွားပေးရင် တစ်လနှစ်လအတွင်းမှာ အသားအရေစစ်သွားပြီး၊ အများငေးတဲ့ အလှပဂေး ဘော်ဒီလေးရသွားပါလိမ့်မယ်။ဒါ့အပြင်အသည်းအဆီဖုံးတာတွေ၊နှလုံးအဆီပိတ်တာတွေလည်းမဖြစ်တော့ပါဘူး။\nနောက်ထပ်ဆောင်းပါးဝယ်လက်ဘက်မှ မျက်စိကျနေသော်လည်း ရောင်းသူဘက်မှ ခေါ်ဈေးမြင့်၍ ထားဝယ်မြေဈေးကွက် အရောင်းအဝယ်အေး


Nezahualcoyotl ၏ 30 စာပိုဒ်တိုများ ကိုယ်ပိုင်အကူအညီအရင်းအမြစ်များ\nNezahualcoyotl ဆိုတာဘယ်သူလဲသိလား နာမတော်သည်အကျွမ်းတဝင်ဖြစ်ကောင်းဖြစ်မည်မဟုတ်၊ ဖြစ်ကောင်းဖြစ်လိမ့်မည်၊ သို့သော်ယနေ့သူ၏ဝါကျများကိုသင်ဖတ်သည့်အခါကျွန်ုပ်တို့သိသည်မှာသင်အတွင်း၌တစ်ခုခုအမြဲတမ်းပြောင်းလဲသွားသည်ဟုသင်ခံစားရလိမ့်မည်။ သူ့ကိုကဗျာဆရာအဖြစ်လူသိများခဲ့သည်။ သူသည်ယနေ့မက္ကဆီကိုပြည်နယ်၏အစိတ်အပိုင်းတစ်ခုဖြစ်သော Texcoco ကို (tlatoani) အုပ်ချုပ်ခဲ့သည်။ သူသည်ထိုအချိန်ကဗိသုကာပညာရှင်၊ စစ်သည်တော်နှင့်ပညာရှင်ဖြစ်ပြီးသူ၏မိခင်ဘာသာစကားမှာနာဝါးလ်စကားဖြစ်သည်။ သူသည် Texcoco တွင်မွေးဖွားခဲ့သည်။ ၁၄၀၂ ခုနှစ်တွင် ၁၄၇၂ ခုနှစ်တွင်ကွယ်လွန်ခဲ့သည်။ သူ၏ထင်မြင်ချက်များသည်ယနေ့အထိမည်မျှအရေးပါသည်ကိုစဉ်းစားကြည့်ပါ။ သူသည်အတွေးအခေါ်ပညာရှင်ဘုရင်အဖြစ်လူသိများသည်။\nသူသည်မင်းသား Matlalcihuatzin ၏သားဖြစ်ပြီး Azuits ဘုရင်Huitzilíhuitl၏သမီးဖြစ်ပြီးTenochtitlán၏ဒုတိယဆရာဖြစ်သည်။ နှင့်Ixtlilxóchitlမှ Chichimecas ၏ဆဌမမာစတာနှင့် Texcoco ၏မာစတာ။ သူမွေးဖွားချိန်တွင်သူ့ကို Acolmiztli (Strong Puma) ဟုအမည်ပေးခဲ့သည်။ သို့သော်သူ၏မြီးကောင်ပေါက်အရွယ်တွင်ခံစားခဲ့ရသောဝမ်းနည်းဖွယ်အခြေအနေများကြောင့်သူ့ကိုသူ၏နာမည်အားNezahualcóyotl (Hungry Coyote) ဟုပြောင်းလဲစေခဲ့သည်။\nအသက် ၁၆ နှစ်တွင်သူသည်တက်ပန်နက်ကန်ကျူးကျော်မှုနှင့်ရင်ဆိုင်ခဲ့ရသည်၊ သူတို့ကဖခင်နှင့်မိသားစုတစ်စုလုံးကိုရာဇပလ္လင်နှင့်အတူနေလို။ သတ်ပစ်ရန်ဆန္ဒရှိခဲ့သည်။ Nezahualcoyotl ၏ဖခင်သည်အခြားမျိုးနွယ်စုများ၏ထောက်ခံမှုကိုမတွေ့မှီထွက်ပြေးရန်ပိုနှစ်သက်ခဲ့သည်။\nနှိပ်စက်ညှဉ်းပန်းမှုများနှင့်သေဆုံးမှုများစွာပြီးနောက်သူသည်မက္ကစီကိုတွင်ခမ်းနားထည်ဝါသောအချိန်တစ်ခု ဖန်တီး၍ သူတို့ဆယ်စုနှစ်ပေါင်းများစွာကြံ့ကြံ့ခံနိုင်ခဲ့သည့်အာဏာရှင်စနစ်အားလုံးကိုအဆုံးသတ်လိုခဲ့သည်။ ထိုကဲ့သို့သောပြင်းထန်သောဘဝပြီးနောက် သူ၏နှလုံးသားထဲမှထွက်လာသည့်စကားလုံးများကိုစက္ကူနှင့်ကလောင်အမည်များဖြင့်ဖမ်းယူလိုက်သည်မှာမနည်းပါ။\nနှစ်ပေါင်းရာချီကုန်လွန်သွားပေမဲ့၊ မင်းတို့ဟာသူတို့ကိုစာဖတ်ရတာပျော်စရာကောင်းတယ်၊ အဲဒါတွေကိုမင်းရဲ့ကိုယ်ပိုင်ဘ ၀ မှာအသုံးချနိုင်ရင် ... မင်းတို့ဟာပညာရှိတဲ့စကားစုတွေပါ။ အချို့သောစကားစုအချို့သည်၎င်းတို့သည်အချိန်ကာလ၏ဖြစ်ကြောင်းသိသာသော်လည်း၎င်းသည် ပို၍ ပင်ကျက်သရေရှိစေသည်။\nငါ့နှလုံးဘယ်လိုလုပ်သင့်သလဲ။ အချည်းနှီးအသက်ရှင်။ ၊\nငှက်ကအဲဒီမှာလမ်းလျှောက်တယ်၊ စကားများနေတယ်၊ သီချင်းဆိုတယ်၊ ဒါကဘုရားသခင့်အိမ်တော်ကိုကြည့်ဖို့ပဲ။ ငါတို့ပန်းများနှင့်သာ။\nငါဝမ်းနည်းဝမ်းနည်းဖြစ်လာကြသည်။ သင်သည်တစ်နည်းနည်းဖြင့်တည်ရှိသည့်ဒေသတွင်ဤအရပ်၌မရှိတော့ပါ။ အကျွန်ုပ်တို့ကိုမြေကြီးပေါ်မှာလှဲခြင်းငှါ၎င်း၊ ဒါကြောင့်ကိုယ့်ကိုယ်ကိုငြီးငွေ့ခဲ့တယ်။\nပန်းလှလှလေးဟာပန်းပွင့်တွေပေါ်မှာသီဆိုနေတယ်။ သီချင်းရဲ့ရေထဲမှာလည်းပေါ်နေသည်။ အမျိုးမျိုးသောအနီရောင်ငှက်များကသူ့ကိုတုံ့ပြန်ကြသည်။ လှပသောအနီရောင်ငှက်သည်လှလှပပသီဆိုသည်။\nငါသူတို့ရဲ့ကျောက်စရစ်ခဲတွေ၊ နေရာတိုင်းမှာသူတို့ရဲ့မျက်နှာတွေ၊ လင်းယုန်တွေနဲ့ကျားတွေကိုကြည့်ပြီးကျောက်စိမ်း၊\nသူတို့သည်တစ်ဖန်ပြန်လာကြ ဦး မည်လော။ တစ်ချိန်ကကျွန်ုပ်တို့ကမ္ဘာပေါ်၌တစ်ကြိမ်သာပျက်စီးခြင်းသို့ရောက်သည်။\nသငျသညျကျောက်စိမ်းကိုဖန်ဆင်းခဲ့ရင်တောင်, သင်အဲဒီမှာသွားလျှင်ပင်, ဇာတိပကတိအရပျ။ ငါတို့ပျောက်ကွယ်သွားလိမ့်မယ် အဘယ်သူမျှမကျန်ကြွင်းရ။\nငါတို့သခင်ဘုရားသည်အရပ်ရပ်တို့၌ကျိန်းဝပ်တော်မူ။ ၊ သူသည်ဘုန်းတော်၊ ကမ္ဘာမြေပေါ်တွင်ကျော်ကြားမှုကိုရှာသည်။ သူသည်အရာရာကိုတီထွင်သည်၊ သူ့ကိုယ်သူတီထွင်သည်။\nမှန်သည် (အရင်းအမြစ်ရှိသည်) ဟုသူတို့ပြောကြသည်မှာ၎င်းသည်အမြစ်မရှိဟုပြောကြသည်။\nအကြမ်းဖက်မှုမရှိဘဲ၎င်း၏စာအုပ်များနှင့်ပန်းချီကားများအလယ်တွင်ရှင်သန်ဖွံ့ဖြိုးလာသည့် Tenochtitlan မြို့သည်။\nလူတွေဘေးမှာဘယ်လိုနေရမလဲ။ သူမဆင်မခြင်ပြုမူပြုမူခြင်း၊ အသက်ရှင်နေထိုင်ပါသလား၊ လူကိုထောက်မ။ ချီးမြှောက်ခြင်းခံရသောသူလော။\nငါဘယ်တော့မှမသေဘူး၊ သေခြင်းမရှိသောနေရာ၊ သူမအောင်နိုင်သည့်နေရာ၊ ထိုတွင်ကျွန်ုပ်သွားခွင့်ပြုပါ။\n၎င်းသည်ရွှေဖြင့်ပြုလုပ်ထားသည့်၊ လည်ဆွဲကောင်းကဲ့သို့၊ quetzal ၏ကျယ်ပြန့်သောအမွေးအတောင်ကဲ့သို့ပြုလုပ်သကဲ့သို့သင်၏စစ်မှန်သောသီချင်းကိုကျွန်ုပ်တန်ဖိုးထားသည်။ ၎င်းနှင့်အတူကျွန်ုပ်ပျော်ရွှင်သည်။\nမင်းကိုပန်းတွေနဲ့ရေး၊ ရောင်စုံသီချင်းများ၊ ကမ္ဘာပေါ်ရှိသူများအတွက်ရိပ်ရတဲ့သီချင်းများနှင့်အတူ။\nသင်၏ကိုကိုးကိုယူပါ၊ ကခုန်ကြပါစို့, သီချင်းများ၏တွေ့ဆုံဆွေးနွေးရေးစတင်! ဒီဟာငါတို့အိမ်မဟုတ်ဘူး၊ ငါတို့ဒီမှာနေမှာမဟုတ်ဘူး၊ မင်းကဘာပဲဖြစ်ဖြစ်ထားခဲ့ရမယ်။\nကောင်းကင်အတွင်း၌သင်သည်သင်၏ဒီဇိုင်းကိုဖောက်လုပ်။ မင်းတို့နင့်ကိုအစာကျွေးနေပြီလား၊ မင်းရဲ့ကျော်ကြားမှုနဲ့ဘုန်းတော်ကိုမြေကြီးပေါ်မှာဖုံးကွယ်ထားသလား။ မင်းဘာအမိန့်ထုတ်\nငါမြေကြီးပေါ်မှာရပ်ရမည်လော။ ငါ့ကြမ္မာကဘာလဲ? ငါဟာဆင်းရဲနွမ်းပါးနေတယ်။ ငါ့နှလုံးသားကဒုက္ခရောက်နေတယ်။ မင်းကကမ္ဘာပေါ်မှာငါ့သူငယ်ချင်းပဲ။\nငါဘယ်လိုသွားရမလဲ ကမ္ဘာပေါ်မှာဘာမှမကျန်တော့မှာလား။ ငါ့နှလုံးဘယ်လိုလုပ်သင့်သလဲ။ အချည်းနှီးအသက်ရှင်။ ၊ အနည်းဆုံးပန်းတွေထားခဲ့ရအောင် အနည်းဆုံးသီချင်းတွေထားခဲ့ရအောင်။\nသင်မှန်လားအမြစ်ရှိသလား။ ခပ်သိမ်းသောအရာကိုဖုံးအုပ်တတ်၏။ ဒီလက်ျာဘက်? သူတို့ပြောသလိုမဟုတ်ဘူးလား။ ငါတို့၏စိတ်နှလုံးသည်ညှဉ်းဆဲခြင်းနှင့်ကင်းလွတ်၏။\nငါကNezahualcóyotlပဲ၊ ငါကအဆိုတော်တစ်ယောက်၊ ကြက်တူရွေးကြီးတစ်ကောင်ပါ။ သင်၏ပန်းများနှင့်ပန်ကာများကိုယခုယူပါ။\nအဲဒီမှာတစ်နည်းနည်းနဲ့ကတည်ရှိဘယ်မှာရှိ။ မင်းသားလေးတွေကိုငါတို့ပန်းတွေဆောင်ခဲ့မယ်၊ အကယ်၍ သာလျှင်ကျွန်ုပ်သည် Tezozomoctzin ၏လှပသောသီချင်းများကိုကျွန်ုပ်၏ကိုယ်ပိုင်ဖြစ်စေနိုင်မည်လား။ သင့်နာမည်ဘယ်တော့မှပျောက်ကွယ်သွားမှာမဟုတ်ဘူး\nသေခြင်းတရားမရှိတဲ့နေရာဘယ်သွားမလို့လဲ။ ထိုမျှမကငါသည်ငို။ နေလိမ့်မည်လော။ သင်တို့စိတ်နှလုံးကိုဖြောင့်စေကြလော့။\nအဖိုးတန်သောဖြစ်ရပ်မှန်များကမိုးရွာစေသည်။ သင်၏ပျော်ရွှင်မှုကိုသင့်ဘဝမှပေးသည်။ ကြည်လင်သောပန်းများ၊ အဖိုးတန်ပန်းများ၊ သူတို့ကိုငါတောင့်တခဲ့သည်၊\nငါ့ပန်းတွေမကုန်တော့ဘူး၊ ငါ့သီချင်းတွေလည်းမရပ်နိုင်ဘူး။ ငါသီချင်းဆို၊ ထတယ်၊ ဖြန့်တယ်၊ ဖြန့်တယ်။ ပန်းများညှိုးနွမ်းသွားပြီးအဝါရောင်ပင်ဖြစ်သည့်တိုင်ရွှေအမွေးများနှင့်ငှက်အိမ်၏အတွင်း၌သယ်ဆောင်သွားလိမ့်မည်။\nသင်၏သနားခြင်းကရုဏာစိတ်ကိုတိုးပွားစေတော်မူပါ။ ဒီတစ်ခါလည်းမင်းကိုသတ်ချင်တာလား ငါတို့သည်ဝမ်းမြောက်ရွှင်လန်းကြပြီ။ ငါတို့သည်မြေကြီးပေါ်မှာနေတတ်ကြ၏။\nကံကြမ္မာလားဒါမှမဟုတ်အခွင့်အရေးလား။ ၄ င်းကိုသင်စဉ်းစားစေမည့်စကားစု ၄၀\nဆောင်းပါး၏လမ်းကြောင်းအပြည့်အစုံ - ကိုယ်ပိုင်အကူအညီအရင်းအမြစ်များ » နည်းလမ်း » စာပိုဒ်တိုများ » Nezahualcoyotl ၏ 30 စာပိုဒ်တိုများ


၃။ ပြောရေးဆိုခွင့်ရှိသူမျာနှင့် ဆက်ဆံခြင်း - Investigative Journalism Manual\nအခန်း ၁ ၁။ စုံစမ်းဖော်ထုတ်သူ သတင်းသမားတစ်ဦး ဖြစ်လာခြင်း\nအခန် ၂။ သတင်းရှာဖွေရန် ပြင်ဆင်ခြင်း\nအခန် ၃။ အစီအစဉ် ရေးဆွဲခြင်း\nအခန်း ၄ အချက်အလက်လုံခြုံရေး နည်းလမ်းများ\nအခန်း ၅။ သုတေသန၊ သုတေသန၊ သုတေသန\nအခန်း ၆။ သတင်းထူးသတင်းဦးများ ရယူခြင်း\nအခန်း ၇။ မှန်ကန်သည့်မေးခွန်းများ မေးမြန်းခြင်း\nအခန်း ၈။ သတင်းရေးသားခြင်း\n၁။ အင်တာဗျူးတစ်ခုအတွက် ပြင်ဆင်ခြင်း\n၁.၁။ တွေ့ဆုံမေးမြန်းရမည့်သူများကို ချဉ်းကပ်ခြင်း\n၁.၂။ အင်တာဗျူးမေးခွန်းများကို ကြိုတင်ပြင်ဆင်ခြင်း\n၁.၃။ ကိရိယာတန်ဆာပလာများ စစ်ဆေးခြင်း\n၂။ အင်တာဗျူးများကို ကိုင်တွယ်ခြင်း\n၂.၁။ အင်တာဗျူးအတွက် အခြေခံစည်းမျဉ်းများ\n၂.၂။ စုံစမ်းဖော်ထုတ် အင်တာဗျူးခြင်း၏ တမူထူးကဲပုံ\n၂.၃။ စုံစမ်းဖော်ထုတ်မှုအင်တာဗျူးများ ပြုလုပ်ခြင်းအတွက် အကြံပြုချက်များ\n၃။ ပြောရေးဆိုခွင့်ရှိသူမျာနှင့် ဆက်ဆံခြင်း\n၃.၁။ သတင်းရင်းမြစ်က ဖြေဆိုရန် ငြင်းဆန်သည်ကို သတင်းတွင် အသုံးပြုခြင်း\n၃.၂။ အငြင်းပွားဖွယ်များကို ခပ်လှမ်းလှမ်းမှာထားခြင်း\n၃.၃။ အသံခိုးဖမ်းထားသည့် အင်တာဗျူးများ\n၄။ တွန့်ဆုတ်မှုနှင့် အကြောက်တရားကို ကိုင်တွယ်ခြင်း\nတရားဝင် ပြောခွင့်ရပုဂ္ဂိုလ်များနှင့် ဆက်ဆံရေး(PR) အရာရှိများအပါအဝင် ပြောရေးဆိုခွင့်ရှိသူ (spin doctors) များသည် သတင်းထောက်များနှင့် ထင်ရှားသောပုဂ္ဂိုလ်များအကြား အပြန်အလှန်ဆက်ဆံရေးတွင် အရေးပါသောအခန်းကဏ္ဍများမှ ဆောင်ရွက်လျက်ရှိကြသည်။ တစ်ခါတရံတွင် သူတို့သည် အင်တာဗျူးတစ်ခုကို ကောက်ခါငင်ခါ ဖြေပေးတတ်ကြသည့်အပြင် ထည့်သွင်းပြောဆိုခြင်း မပြုရမည့် အကြောင်းအရာများကိုပင် စာရင်းပြုစုကာ ကြိုပေးထားတတ်ကြသည်။\nယူကေအခြေစိုက် ဂါဒီယန်သတင်းစာမှ သတင်းထောက်ဟောင်းတစ်ဦးဖြစ်သည့် ဒန်းနစ်ဘာကာသည် ဗြိတိသျှ အစိုးရ၏ ပြောခွင့်ရပုဂ္ဂိုလ်တစ်ဦး (အမည်မဖော်လိုရသည့် အကြောင်းကတော့ မထူးဆန်းလှပါ) က ပြောရေးဆိုခွင့်ရသူများနှင့် ပတ်သက်၍ အောက်ပါအကြံပြုချက်ကို လက်ခံရရှိခဲ့ပါသည်။\nသင့်ကိုပေးသော သူတို့၏ အကြောင်းပြချက်က အမှန်အတိုင်း ဖြစ်ပါလိမ့်မည်။ သို့သော် သူတို့က တစ်ခုခု အကြောင်းပြထားသည့်တိုင် သင့်ဘက်မှ မေးစာရှိသည်ကို မေးခွင့်ရှိနေဆဲ ဖြစ်ပါသည်။ “တကယ်လို့ ခင်ဗျား/ရှင်က မပြောချင်ဘူးဆိုရင် ဘယ်သူက ပြောပြနိုင်ပါသလဲ ခင်ဗျာ/ရှင်” ဟူသည်က ဤနေရာတွင် အသုံးဝင်သော မေးခွန်းတစ်ခုဖြစ်သည်။ မကြာခဏဆိုသလိုပင် သင်မေးမြန်းနေသည့် အာဏာပိုင်ပုဂ္ဂိုလ်သည် အထက်အဆင့်မှ ညွှန်ကြားထားသည့်အတိုင်း ဖြေဆိုရခြင်းဖြစ်ပြီး၊ အချို့သော သတင်းအချက်အလက်များကို သူတို့အား ပေးမသိထားသည်လည်း ရှိနိုင်သည်။ တစ်နည်းအားဖြင့် သူတို့က တုံဏှိဘာဝေလုပ်ခြင်း သို့မဟုတ် သူတို့ဘက်မှ ကာကွယ်ပြောဆိုခြင်းတို့ ပြုလာပါက သူတို့အလုပ်ကို သူတို့လုပ်နေရခြင်းပင် ဖြစ်သည်။ ယင်းသည် ပြောရေးဆိုခွင့်ရပုဂ္ဂိုလ်များ၏ ပြဿနာသာဖြစ်ပြီး သင့်ပြဿနာမဟုတ်ပါ။ အစိုးရဟူသည်ကတော့ ခြွင်းချက်အခြေအနေများမှအပ သူတို့မှားနေသည်ကို ဝေဖန်ထောက်ပြခြင်းအား ခွင့်မပြုလိုကြချေ။ အဆိုးဘက်ရောက်သည့် အကြောင်းအရာများကို ပြောဆိုရာတွင် အပြုသဘောဆောင်သည့် အကြောင်းအရာများကိုလည်း ပြောစေခြင်းအားဖြင့် ပြောရေးဆိုခွင့်ရှိသူများအဖို့ ပို၍ ပွင့်ပွင့်လင်းလင်း ရှိလာပါလိမ့်မည်။\nအရပ်သား လူ့အဖွဲ့အစည်းထဲတွင် အရေးပါသည်ဟု သတ်မှတ်ထားသည့်ကိစ္စများကို သတင်းထောက်များကလည်း အရေးကြီးသည်ဟုပင် မှတ်ယူကြသည်။ အကယ်၍ ထိုကိစ္စအပေါ် အစိုးရက အရေးမစိုက်သောအခါ ပို၍ပင် စိတ်ပူပင်စရာအဖြစ် ရောက်ရှိလာကြသည်။ “ဘာ့ကြောင့်များ ဒီကိစ္စကို မဆွေးနွေးကြတာပါလဲ” သို့မဟုတ် “ဘာကြောင့် ဒီကိစ္စကို အစိုးရက ဒီထက့်ပိုပြီး ပူပင်စိုးရိမ်မှု မရှိရတာလဲ” စသဖြင့် မေးမြန်းပါ။ သတင်းသမားတစ်ဦး၏ ဦးစားပေးမှုသည် အစိုးရ၏ ဦးစားပေးမှုအတိုင်း ဖြစ်နိုင်မည်မဟုတ်ပေ။ အစိုးရအတွက် ပို၍ကြီးမားသည့် ပူပင်စိုးရိမ်မှုများ ရှိပေလိမ့်မည်။ ပြောရေးဆိုခွင့်ရပုဂ္ဂိုလ်တို့ မခံမရပ်နိုင်ဖြစ်ကြရသည်မှာ အသေးစိတ်ကိစ္စလေးများနှင့် ပတ်သက်၍ မေးမြန်းနေမှုများပင် ဖြစ်လေသည်။\nစိတ်ကြီးသော လက်သင်သတင်းထောက်ကလေးများ စိတ်ကျေနပ်အောင် လုပ်ရသည်မှာ ပိုမိုတတ်သိနားလည်၍ အတွေ့အကြုံရှိပြီး ခေါင်းအေးသော သတင်းထောက်များထက် ပို၍လွယ်ပေသည်။ ပြောရေးဆိုခွင့်ရှိသူများသည် သတင်းထောက်များက နောက်ဆက်တွဲကိစ္စရပ်များကို မသိချင်ကြဘဲ ယေဘုယျဆန်သည့်ကိစ္စများနှင့်ပင် ကျေနပ်သွားပါစေဟု မျှော်လင့်ထားတတ်ကြသည်။ ဒီကိစ္စမှာတော့ သတင်းခေါင်းစဉ်ကြီးဖြစ်လာစရာ ဘာမှမရှိပါဘူးဟု သူတို့ တွေးနေကြသည့်အချိန်တွင် သူတို့၏ အကျိုးလိုလားမှုအဆင့်ကို လျှော့ချကာ သေချာရှုမြင်သင့်သည်။ တစ်နည်းအားဖြင့် ထိလွယ်ရှလွယ်ဖြစ်သည့်အကြောင်းအရာများကို ရှာဖွေနေသည့် သတင်းထောက်များ မျက်ခြေပြတ်သွားစေရန် သတင်းများကို အရေးမကြီးသယောင် ပြောခြင်းသည်လည်း အရေးကြီးသည့် လှည့်စားမှုနည်းလမ်းတစ်ခုဖြစ်သည်။ သတင်းအချက်အလက်အသစ်များကို ရှာဖွေခြင်းအား အာရုံစိုက်ကာ ငြီးငွေ့ဖွယ်ကောင်းသော အချက်အလက်များကိုပင် စိတ်ရှည်သည်းခံနိုင်သည့် သတင်းသမားများကသာ သတင်းကောင်းများကို ရရှိတတ်ကြသည်။\nအကယ်၍ သင့်သတင်းအချက်အလက်က မှားယွင်းနေသည်ဟု ပြောရေးဆိုခွင့်ရှိသူတစ်ဦးက ဆိုလာပါက ဤအတိုင်း လက်မခံလိုက်ပါနှင့်။ “ကျွန်တော်/ကျွန်မ မှားနေတယ်ဆိုရင် တောင်းပန်ပါတယ်၊ ဒါပေမယ့်… ” ဟု အစချီကာ သင့်ပြောဆိုချက်အတွက် အမာခံအချက်အလက်များကို ရရှိနိုင်မည့် နောက်ဆက်တွဲမေးခွန်များကို မေးမြန်းပါ။ အကယ်၍ သူတို့က မေးခွန်းနှင့် တုံ့ပြန်လာလျှင် သူတို့ကိုပင် ပြန်မေးပါ။ အချို့ပြောရေးဆိုခွင့်ရပုဂ္ဂိုလ်များသည် သင့်စူးစမ်းမေးမြန်းမှုကို သူတို့မေးခွန်းများနှင့် လမ်းလွှဲတတ်ပါသည်။ ဥပမာအားဖြင့် အကယ်၍ သင်က “ဝန်ကြီးမှာ လူမှုရေးကိစ္စလေးတွေ သတင်းထွက်နေတာ ဟုတ်ပါသလားခင်ဗျာ” ဟု မေးမြန်းပါက “ရှင်တို့ သတင်းထောက်တွေက ဘာဖြစ်လို့ ဒီကိစ္စကို သဲကြီးမဲကြီး သိချင်နေရတာလဲ” ဟူသောမေးခွန်းဖြင့် တုံ့ပြန်ပေလိမ့်မည်။ ထိုအခါ သင်တုံ့ပြန်နိုင်သည်မှာ “ပြောရေးဆိုခွင့်ရှိသူခင်ဗျား၊ သတင်းထောက်တွေရဲ့အမြင် ဘယ်လိုရှိတယ်ဆိုတာကို ဘယ်သူမှ စိတ်မဝင်စားဘူးဆိုတာ အစ်မကြီးလည်း သိပါတယ်၊ ဒီမေးခွန်းကို မေးရတာက စာဖတ်သူတွေက သဲသဲကွဲကွဲ သိချင်နေကြလို့ပါ၊ ဝန်ကြီးရဲ့ အိမ်ထောင်ရေးအခြေအနေ ဘယ်လိုရှိလဲဆိုတာကို သိချင်လို့ မေးမြန်းထားတဲ့ စာတွေ တောင်လိုပုံနေအောင် ကျွန်တော်တို့သတင်းစာတိုက်မှာ ရောက်နေလို့ပါ” ဟု ဖြစ်သည်။\nသင့်မေးခွန်းအတွက် အဖြေမရသေးဟု ယူဆလျှင် “ဖြေတာလေးကို ကျွန်တော်/ကျွန်မ သိပ်ပြီး နားမလည်လိုက်လို့၊ နောက်တစ်ကြိမ်လောက် ပြန်ပြောပြပေးပါလား” သို့မဟုတ် “ကျွန်တော်/ကျွန်မ မေးခွန်းကို အပြည့်အစုံ မဖြည့်ရသေးဘူးလို့ ထင်ပါတယ်” စသဖြင့် ဆက်လက် အဖြေတောင်းပါ။ လုံးဝမဖြေရသေးဟု ပြောလိုက်ခြင်းထက် ထိုသို့ပြောသည်က ပို၍ယဉ်ကျေးဖွယ်ရာ ဖြစ်ပါသည်။ အခြား အကြံပြုနိုင်သည်ကတော့ “ဒီမေးခွန်းကို သိပ်မဖြေချင်လို့လား”၊ “ဒီမေးခွန်းကိုဖြေဖို့ ဘယ်လိုအခက်အခဲများ ရှိပါသလဲ”၊ “ဒီကိစ္စကို ကျွန်တော်/ကျွန်မကို ပြောပြလိုက်ရင် ဘာတွေများ ဖြစ်လာနိုင်ပါသလဲ” သို့မဟုတ် “ဒီကိစ္စကို ဘယ်သူများ ဖြေပေးနိုင်ဦးမလဲ” စသဖြင့်လည်း မေးမြန်းနိုင်ပါသည်။\nမေးရကျပ်သောမေးခွန်းများအတွက် နည်းလမ်းပေါင်းစုံကို တွေးထားပါ။ တစ်ခါတရံတွင် ရရန်ခက်သည့် သတင်းအချက်အလက်များကို အကောင်းဆုံး တောင်းသည့်နည်းမှာ ရိုးရိုးကလေး တောင်းကြည့်လိုက်ရန်ပင် ဖြစ်သည်။ သို့သော် ကျွမ်းကျင်သည့် ပြောရေးဆိုခွင့်ရပုဂ္ဂိုလ်တစ်ဦးက သင့်အား ကာဆီးကာဆီးပြုနေပါက ရိုးရိုးတောင်းကြည့်လျှင် အငြင်းခံရမည့်ကိစ္စများကို အလုပ်ဖြစ်နိုင်သည့် လိမ္မာပါးနပ်သောနည်းလမ်းများကို ရှာဖွေရပေမည်။ ဤတွင် အကြံပြုလိုသည်မှာ “ခင်ဗျား/ရှင့် အနေနဲ့ …. ကို အကြံပြုထားတဲ့ အစီရင်ခံစာ ဖတ်ပြီးပြီထင်တယ်။ ခင်ဗျား/ရှင်က …. လုပ်ထားပြီးပြီလား”၊ “ဒီကိစ္စက သိပ်အဆင်ပြေတဲ့ကိစ္စ မဟုတ်ဘူးလို့တော့ ကျွန်တော်/ကျွန်မ သိထားပါတယ်။ ဒါပေမယ့် ပရိသတ်တွေကလည်း အဲဒီကိစ္စကို ကျွန်တော်/ကျွန်မက စုံစမ်းပေးစေချင်နေတာကြောင့် …”၊ “အဲဒီမှတ်တမ်းကို ကျွန်တော်/ကျွန်မ လက်ထဲရောက်အောင် ကူညီပေးပါ”၊ “လွှတ်တော်မှာ အတိုက်အခံဘက်က ခင်ဗျား … လို့ ပြောထားတာနော်”၊ “…. ကိစ္စနဲ့ပတ်သက်လို့ မှတ်ချက်ပေးချင်သလား” စသဖြင့် သူတို့အား သတိပေးပါ။ သူတို့လုပ်ရမည့် ကိစ္စများကို တိုက်တွန်းလမ်းဖွင့်ပေးပါ။


စပိန်နဲ့ ဂျပန်လုပ် ရထားတွေ ရောက်လာရင် ပြေးဆွဲမယ့် သံလမ်းတွေကို ဒီလိုခင်းနေပါပြီ - Zet Star\nစပိန်နဲ့ ဂျပန်လုပ် ရထားတွေ ရောက်လာရင် ပြေးဆွဲမယ့် သံလမ်းတွေကို ဒီလိုခင်းနေပါပြီ\nကိုယ့်နိုင်ငံမှာ ဒါမျိုးရထားလမ်း ခုမှမြင်ဘူးတော့တယ် ….\nဒီနေ့ မီးရထားလမ်းတလျှောက် လမ်းလျှောက်ရင်း မြင်မိတာလေး ရန်ကုန်မန္တလေးလမ်း အဆင့်မြှင့်နေတာ အတော့်ကို အသေအချာလုပ်နေတာ မြင်မိတယ်၊\nသံလမ်းဟောင်းကို ဖယ်လိုက်ပြီး အောက်ခံကျောက်နဲ့ မြေသားကို ခပ်နက်နက် တူးထုတ်လိုက်တယ် မြေသားအမာခံကိုညှိပြီး ကျစ်သွားအောင် ထပ်ကြိတ်တယ် ပြီးမှ ကျောက်မှုန့်နဲ့ ကျောက်အသေးရောရာ ထူထူခင်းပြီး မှုန်ပြီး ညီညာချောမွေ့အောင် ထပ်ကြိတ်တယ်။\nပြီးမှ ကွန်ခရိဇလီဖားတုံးခင်းဘို့ ကျောက်အရွယ်ညီတွေကို ညီအောင်ခင်းပြီး ထပ်ကြိတ်တယ် မျက်နှာပြင်ညီသွားမှ ရထားသံလမ်းအရှည်တွေ ခင်းတယ်။ ဇလီဖားတုန်းတွေအကြား ကျောက်ဖြည့်တယ် ဇလီဖားတုန်းအစွန်းတွေကို ကျောက်နဲ့ဖုံးတယ် ….\nရထားသံလမ်းအသစ်က အရင်သုံးတဲ့ သံလမ်းဟောင်းထက် နဲနဲပိုမြင့်တယ် ကွန်ခရိဇလီဖားတုံးနဲ့ သံလမ်းကို ဖိုင်ဘာအနက်ပြားလေးတွေ ခံထားပြီးမှ သံလမ်းထိန်း စွန်ကုပ်ပင်အလိမ်လေးတွေ ရိုက်သွင်းပြီး ညှပ်ထိန်းထားတယ် ရထားသံလမ်းတဆက်က ပေ ၂၀၀ ကျော် ၃၀၀နီးပါးရှိတယ် သံလမ်းတခုနဲ့တခု အဆက်ကို သံရည်ကြိုပုံလောင်း ဂဟေဆော်ပြီး ဆက်ရာအထစ်ပျောက်သွားအောင် ကျောက်ဘီး သံစားညှိစက်နဲ့ ညှိလိုက်တယ်။\nရထားအသစ်နဲ့ဆိုရင် ငြိမ့်ညောင်းမှု အပြည့်ရမည် ထင်ရပါတယ်။ ၃နှစ်ကြာမယ့် လမ်းအဆင့်မြှင်တင်ခြင်းဟာ ကိုဗစ်၁၉ ကပ်ရောဂါကြောင့် အချိန်နောက်ကျသွားနိုင်ပါတယ်။\nဘူတာအသစ် စင်္ကြန်အသစ် ရထားလမ်းအသစ် ရထားအသစ်နဲ့ဆိုရင် ခရီးကို မြန်မြန်နဲ့ အန္တရာယ်ကင်းကင်း သွားနိုင်ပြီမို့ ပြည်သူတယောက်အနေနဲ့ စိတ်ကူးယဉ်ပြီး ပျော်ရွှင်ဂုဏ်ယူမိပါတယ် ။ မြန်မာ့မီးရထားကို အဆင့်မြှင်တင်ပေးတဲ့ ရွေးကောက်ခံအရပ်သားအစိုးရကို အထူးကျေးဇူးတင်လျှက် မဲပေးရကျိုးနပ်ပြီလို့ ကျေနပ်မိပါတယ်။\n← ပဲခူးမြို့မှာ လွှတ်တော်ကိုယ်စားလှယ်တွေတောင် မသိတဲ့ စက်မှုဇုန်တခု ထူးဆန်းစွာ ထွက်ပေါ်လာ\nရောင်နီသန်းလာတဲ့ ကိုဗစ်ကာကွယ်ဆေးနဲ့ ချပြသင့်နေပြီဖြစ်တဲ့ အစိုးရ အစီအစဥ်များ →


Freedom ဆော့၀ဲလ်လေး အလုပ်လုပ်သေးလား - MYSTERY ZILLION\nFreedom ဆော့၀ဲလ်လေး အလုပ်လုပ်သေးလား\nဒီနေ့ freedom သုံးကြည့်တာ . . .server လည်း ချိတ်မိတယ်(တံခါးပွင့်သွားတယ်). . .proxy ချိန်းပီးတော့ website ဖွင့်ကြည်တယ် . . . weg page မတက်ဘဲနဲ့. . .ဘယ်လိပ်စာ၀င်၀င်. . Done ဖြစ်ပီးတော့ အဖြူပြင်ပဲပြတယ်. . . ဆော်ဒီနဲ့သုံးနေတာကြာတော့ freedom မသုံးဖြစ်ဘူး . . .အခု pfingo ၀င်မရလို့ ကျော်ကြည့်မလားစမ်းကြည့်တာ . . .အဲ့ဂလိုဖြစ်နေတယ်. . .:39: freedom သုံးတဲ့သူများရှိရင် . .အကျိုးအကြောင်းလေးပြောပြကြပါအုန်း:2:\nPorts ဆိုတဲ. tab အောက်ကိုပြန်စစ်ပေးပါခင်ဗျာ။\nSOCKS 4/5 port 1080 နဲ.\nweb proxy port 8080 ရယ်ကို အမှန်ခြစ်ပေးထားဖို.လိုပါတယ်။\nfreedom server ကို change ကြည့်ပါလား၊ အခု ၂ရက် ၃ရက်ထဲမှာ ems01.your-freedom.de က အလုပ်မလုပ်ဘူးဗျ\nအဲဒါနဲ့လည်းဆိုင်တော့ဆိုင်တယ်ပေါ့နော်.....တစ်ခါတစ်လေကြရင်..အဲဒိလိုကြောင်တတ်တယ်ခင်ဗျာ...... အကောင်းဆုံးကတော့ freedom server ကို change ကြည့်လိုက်ပါ